8.  การจัดการ

8.1 โครงสร้างการจัดการ

โครงสร้างการจัดการของบริษัทฯ ประกอบด้วยคณะกรรมการบริษัทฯ คณะกรรมการชุดย่อย
และเจ้าหน้าที่บริหาร ตามโครงสร้างสายการบริหารงาน ดังนี้

คณะกรรมการบริษัทฯ

คณะกรรมการบริษัทฯ มีหน้าที่รับผิดชอบสูงสุดในการบริหารจัดการกิจการของบริษัทฯ
อยู่ภายใต้เงื่อนไขข้อบังคับของบริษัทฯ
ซึ่งกำหนดให้คณะกรรมการประกอบด้วยกรรมการจำนวนไม่น้อยกว่า 5 คน แต่ไม่มากกว่า 15 คน
สุดแต่ที่ประชุมใหญ่ผู้ถือหุ้นจะเป็นผู้กำหนดเป็นครั้งคราว
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
ในการประชุมสามัญประจำปีทุกครั้ง กรรมการจำนวน 1 ใน 3 จะต้องออกจากตำแหน่ง
และจะมีการเลือกตั้งกรรมการแทนกรรมการที่ออกตามวาระ
กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

ณ วันที่ 31 ธันวาคม 2553 คณะกรรมการบริษัทฯ ประกอบด้วยกรรมการ มีรายชื่อดังต่อไปนี้

1.  นายอำพน กิตติอำพน ประธานกรรมการ

2.  นายสุรชัย ธารสิทธิ์พงษ์ รองประธานกรรมการคนที่1 และกรรมการอิสระ

3.  นายสถิตย์ ลิ่มพงศ์พันธุ์ รองประธานกรรมการคนที่ 2

4.  นายจุลสิงห์ วสันตสิงห์ กรรมการอิสระ

5.  นายบรรยง พงษ์พานิช กรรมการอิสระ

6.  นายวีระวงค์ จิตต์มิตรภาพ กรรมการอิสระ

7.  นายพิชัย ชุณหวชิร กรรมการอิสระ

8.  พลอากาศเอก สถิตย์พงษ์ สุขวิมล กรรมการอิสระ

9.  นายชัยศักดิ์ อังค์สุวรรณ กรรมการ

10. นายอารีพงศ์ ภู่ชอุ่ม กรรมการ

11. นายคณิศ แสงสุพรรณ กรรมการ

12. นายอภิพร ภาษวัธน์ กรรมการ

13. นายประวิช รัตนเพียร กรรมการ

14. นายวราห์ สุจริตกุล กรรมการ

15. นายปิยสวัสดิ์ อัมระนันทน์ กรรมการ

  นายนิรุจน์ มณีพันธ์ (ผู้อำนวยการใหญ่ฝ่ายกฎหมายและกำกับกิจกรรมองค์กร) เป็นเลขานุการ

กรรมการผู้มีอำนาจลงลายมือชื่อแทนบริษัทฯ

นายอำพน กิตติอำพน ประธานกรรมการ ลงลายมือชื่อร่วมกับนายชัยศักดิ์ อังค์สุวรรณ หรือนายคณิศ
แสงสุพรรณ หรือนายประวิช รัตนเพียร หรือนายอภิพร ภาษวัธน์ หรือนายปิยสวัสดิ์ อัมระนันทน์
อีกหนึ่งคน และประทับตราสำคัญของบริษัทฯ หรือนายชัยศักดิ์ อังค์สุวรรณ หรือนายคณิศ แสงสุพรรณ
หรือนายประวิช รัตนเพียร หรือนายอภิพร ภาษวัธน์ หรือนายปิยสวัสดิ์ อัมระนันทน์
สามคนลงลายมือชื่อร่วมกันและประทับตราสำคัญของบริษัทฯ

ขอบเขตอำนาจหน้าที่ของคณะกรรมการบริษัทฯ

คณะกรรมการบริษัทฯ ต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนมติที่ประชุมผู้ถือหุ้น ทั้งนี้ คณะกรรมการบริษัทฯ
มีอำนาจแต่งตั้งบุคคลอื่นใดให้ดำเนินกิจการของบริษัทฯ ภายใต้การควบคุมของคณะกรรมการบริษัทฯ
หรืออาจมอบอำนาจเพื่อให้บุคคลดังกล่าว มีอำนาจตามที่คณะกรรมการบริษัทฯ เห็นสมควร
และภายในเวลาที่กรรมการเห็นสมควร และคณะกรรมการบริษัทฯ อาจยกเลิก เพิกถอน
เปลี่ยนแปลง หรือแก้ไขอำนาจนั้นๆ ได้ คณะกรรมการบริษัทฯ
มีอำนาจกำหนดชื่อกรรมการผู้มีอำนาจลงนามผูกพันบริษัทฯ ตลอดจนจัดตั้งคณะกรรมการชุดย่อย

ในปี 2553 มีการประชุมทั้งสิ้น 18 ครั้ง

นอกจากนี้ คณะกรรมการบริษัทฯ ได้แต่งตั้งคณะกรรมการชุดต่างๆ
เพื่อช่วยศึกษารายละเอียดและกลั่นกรองงานเฉพาะเรื่อง ดังนี้

คณะกรรมการตรวจสอบ

เพื่อให้บริษัทฯ มีการกำกับดูแลกิจการที่ดี (Good Corporate Governance)
ตามหลักการกำกับดูแลกิจการที่ดีของกระทรวงการคลังและตลาดหลักทรัพย์ฯ
ซึ่งจะช่วยให้ผู้ถือหุ้นและผู้ลงทุนทั่วไปเกิดความมั่นใจในการบริหารงานของบริษัทฯ

คณะกรรมการบริษัทฯ ได้แต่งตั้งคณะกรรมการตรวจสอบ ซึ่งประกอบด้วยกรรมการบริษัทฯ
ที่ไม่ได้เป็นผู้บริหาร ของบริษัทฯ โดย ณ วันที่ 31 ธันวาคม 2553 มีรายชื่อดังนี้

1. นายจุลสิงห์ วสันตสิงห์ ประธานกรรมการ

2. นายบรรยง พงษ์พานิช กรรมการตรวจสอบ
(เป็นผู้ที่มีความรู้และประสบการณ์ในการสอบทานความน่าเชื่อถือของงบการเงิน)

3. นายวีระวงค์ จิตต์มิตรภาพ กรรมการตรวจสอบ

นางเกษรี ณรงค์เดช ที่ปรึกษาคณะกรรมการตรวจสอบ

นางรวีพร คูหิรัญ ที่ปรึกษาคณะกรรมการตรวจสอบ

นางสุวคนธ์ นะวงศ์ (ผู้อำนวยการใหญ่สำนักงานการตรวจสอบภายใน) เป็นเลขานุการ

กรรมการตรวจสอบจะต้องมีคุณสมบัติเป็นไปตามข้อกำหนดที่คณะกรรมการกำกับตลาดทุนกำหนด
ซึ่งรวมถึงคุณสมบัติดังต่อไปนี้

1. เป็นกรรมการอิสระที่มีคุณสมบัติครบตามที่คณะกรรมการกำกับตลาดทุนกำหนด

2. ไม่เป็นกรรมการที่ได้รับมอบหมายจากคณะกรรมการ ให้ตัดสินใจในการดำเนินกิจการของบริษัทฯ
บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่
หรือผู้มีอำนาจควบคุมของบริษัทฯ

3. ไม่เป็นกรรมการของบริษัทใหญ่ บริษัทย่อย หรือบริษัทย่อยลำดับเดียวกัน

4. มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบ

อำนาจหน้าที่ของคณะกรรมการตรวจสอบ

1.  สอบทานให้บริษัทฯ มีการรายงานทางการเงินอย่างถูกต้องและเพียงพอ

2.  สอบทานให้บริษัทฯ
    มีระบบการควบคุมภายในและการตรวจสอบภายในที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน

3.  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ฯ และกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระ
    เพื่อทำหน้าที่เป็นผู้สอบบัญชีของบริษัทฯ และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ฯ ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัทฯ

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้อง
    ลงนามโดยประธานคณะกรรมการตรวจสอบโดยประกอบด้วยข้อมูลตามที่ตลาดหลักทรัพย์ฯ
    กำหนด

7.  ปฏิบัติการอื่นใดตามที่คณะกรรมการบริษัทฯ
    มอบหมายด้วยความเห็นชอบจากคณะกรรมการตรวจสอบ

8.  ในการปฏิบัติหน้าที่ของคณะกรรมการตรวจสอบ หากพบหรือมีข้อสงสัยว่า
    มีรายการหรือการกระทำดังต่อไปนี้
    ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัทฯ
    ให้คณะกรรมการตรวจสอบรายงานต่อคณะกรรมการบริษัทฯ
    เพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

    1.  รายการที่เกิดความขัดแย้งทางผลประโยชน์

    2.  การทุจริต หรือมีสิ่งผิดปกติ หรือมีความบกพร่องที่สำคัญในระบบควบคุมภายใน

    3.  การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ฯ
        หรือกฎหมายที่เกี่ยวข้องกับธุรกิจของบริษัทฯ

ในปี 2553 มีการประชุมทั้งสิ้น 12 ครั้ง และมีการรายงานผลต่อคณะกรรมการบริษัทฯ

คณะกรรมการธรรมาภิบาล

เพื่อให้การดำเนินงานของบริษัทฯ
เป็นไปตามหลักการกำกับดูแลกิจการที่ดีที่กระทรวงการคลังและตลาดหลักทรัพย์ฯ กำหนด
และเป็นที่ยอมรับในระดับสากล

คณะกรรมการบริษัทฯ ได้แต่งตั้งคณะกรรมการธรรมาภิบาล โดย ณ วันที่ 31 ธันวาคม 2553
มีรายชื่อดังต่อไปนี้

+---+---------------------+--------------------+------------------------+
| 1 | นายสถิตย์             | ลิ่มพงศ์พันธุ์           | ประธานกรรมการ          |
| . |                     |                    |                        |
+---+---------------------+--------------------+------------------------+
| 2 | นายอารีพงศ์           | ภู่ชอุ่ม               | กรรมการ                |
| . |                     |                    |                        |
+---+---------------------+--------------------+------------------------+
| 3 | นายคณิศ              | แสงสุพรรณ           | กรรมการ                |
| . |                     |                    |                        |
+---+---------------------+--------------------+------------------------+
| 4 | นายวีระวงค์           | จิตต์มิตรภาพ          | กรรมการ                |
| . |                     |                    |                        |
+---+---------------------+--------------------+------------------------+
| 5 | พลอากาศเอก สถิตย์พงษ์  | สุขวิมล              | กรรมการ                |
| . |                     |                    |                        |
+---+---------------------+--------------------+------------------------+
| 6 | นายปิยสวัสดิ์           | อัมระนันทน์           | กรรมการ                |
| . |                     |                    |                        |
+---+---------------------+--------------------+------------------------+
| 7 | นายนิรุจน์             | มณีพันธ์              | กรรมการและเลขานุการ     |
| . |                     |                    |                        |
+---+---------------------+--------------------+------------------------+

อำนาจหน้าที่ของคณะกรรมการธรรมาภิบาล

1.  เสนอแนะต่อคณะกรรมการบริษัทฯ เกี่ยวกับการกำกับดูแลกิจการที่ดี
    เพื่อให้การดำเนินงานของบริษัทฯ เป็นไปตามหลักการที่กระทรวงการคลังและตลาดหลักทรัพย์ฯ
    กำหนด และเป็นที่ยอมรับในระดับสากล

2.  พิจารณาตรวจสอบเกี่ยวกับการกำกับดูแลกิจการที่ดีของบริษัทฯ

3.  กำหนดนโยบายด้านความรับผิดชอบต่อสังคม (Corporate Social Responsibility :
    CSR) ของบริษัทฯ และพิจารณาให้ความเห็นชอบแผนงานและกิจกรรมด้าน CSR ของบริษัทฯ
    โดยยึดหลักปรัชญาเศรษฐกิจพอเพียงตามแนวพระราชดำริ

4.  ประสานงาน และปฏิบัติงานร่วมกับคณะกรรมการอื่นๆ และคณะทำงานอื่นๆ ของบริษัทฯ
    ได้ตามที่เห็นสมควร

5.  มีอำนาจในการเรียกพนักงานและลูกจ้างของบริษัทฯ และบุคคลอื่นๆ
    ที่เกี่ยวข้องมาให้ถ้อยคำหรือความเห็น
    รวมทั้งให้มีอำนาจในการเรียกเอกสารหรือสิ่งอื่นใดมาเพื่อประกอบการพิจารณาได้ด้วย

6.  ดำเนินการอื่นๆ ตามที่คณะกรรมการบริษัทฯ มอบหมาย

ในปี 2553 มีการประชุมทั้งสิ้น 7 ครั้ง และมีการรายงานผลต่อคณะกรรมการบริษัทฯ

กรรมการอิสระ

เพื่อเป็นไปตามหลักการกำกับดูแลกิจการที่ดีตามที่กระทรวงการคลังและตลาดหลักทรัพย์ฯ กำหนด
ซึ่งเป็นส่วนหนึ่งของการประเมินผลการดำเนินงานของบริษัทฯ
รวมทั้งหลักการปฏิบัติที่ดีที่ยอมรับในระดับสากล

คณะกรรมการบริษัทฯ ได้แต่งตั้งกรรมการอิสระ โดย ณ วันที่ 31 ธันวาคม 2553
มีรายชื่อดังต่อไปนี้

  ---- --------------------- ------------------------ --------------------
  1.   นายสุรชัย               ธารสิทธิ์พงษ์                กรรมการ

  2.   นายจุลสิงห์              วสันตสิงห์                  กรรมการ

  3.   นายพิชัย                ชุณหวชิร                   กรรมการ

  4.   นายบรรยง              พงษ์พานิช                  กรรมการ

  5.   พลอากาศเอก สถิตย์พงษ์    สุขวิมล                    กรรมการ

  6.   นายวีระวงค์             จิตต์มิตรภาพ                กรรมการ
  ---- --------------------- ------------------------ --------------------

ทั้งนี้ คุณสมบัติของกรรมการอิสระตามประกาศคณะกรรมการกำกับตลาดทุน มีดังนี้

1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัทฯ บริษัทใหญ่ บริษัทย่อย
    บริษัทร่วม ผู้ถือหุ้นรายใหญ่ หรือผู้มีอำนาจควบคุมบริษัทฯ ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

1.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้รับเงินเดือนประจำ
    หรือผู้มีอำนาจควบคุมบริษัทฯ บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
    ผู้ถือหุ้นรายใหญ่ หรือของผู้มีอำนาจควบคุมของบริษัทฯ
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี ทั้งนี้
    ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
    หรือที่ปรึกษาของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัทฯ

3. ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมายในลักษณะที่เป็น
บิดา มารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร ผู้ถือหุ้นรายใหญ่
ผู้มีอำนาจควบคุม หรือบุคคลที่ได้รับการเสนอให้เป็นผู้บริหาร หรือผู้มีอำนาจควบคุมของบริษัทฯ
หรือบริษัทย่อย

4. ไม่มีหรือเคยมีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัทฯ
ในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นที่มีนัย
หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัทฯ บริษัทใหญ่ บริษัทย่อย
บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัทฯ
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

5. ไม่เป็นหรือเคยเป็นผู้สอบบัญชีของบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือ
ผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัทฯ บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัทฯ สังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

6. ไม่เป็นหรือเคยเป็นผู้ให้บริการทางวิชาชีพใดๆ ซึ่งรวมถึงการให้บริการเป็นที่ปรึกษากฎหมาย
หรือ
ที่ปรึกษาทางการเงิน ซึ่งได้รับค่าบริการเกินกว่า 2 ล้านบาทต่อปี จากบริษัทฯ บริษัทใหญ่ บริษัทย่อย
บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของ
ผู้ให้บริการทางวิชาชีพนั้นด้วย เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัทฯ ผู้ถือหุ้นรายใหญ่
หรือ
ผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
ลูกจ้าง พนักงาน ที่ปรึกษาที่รับเงินเดือนประจำ หรือถือหุ้นเกินร้อยละ 1
ของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
หรือบริษัทย่อย

9.
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

บริษัทฯ
ได้กำหนดคุณสมบัติของกรรมการอิสระตามข้อกำหนดของคณะกรรมการตลาดทุนและตลาดหลักทรัพย์ฯ
แต่ได้กำหนดเรื่องการถือหุ้นของกรรมการอิสระตามข้อ 1 ไว้เข้มกว่า คือ
กำหนดการถือหุ้นไม่เกินร้อยละ 0.5

กรรมการอิสระที่มีคุณสมบัติตามข้อ 1 ถึงข้อ 9 อาจได้รับมอบหมายจากคณะกรรมการบริษัทฯ
ให้ตัดสินใจในการดำเนินกิจการของบริษัทฯ บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ของบริษัทฯ โดยมีการตัดสินใจในรูปแบบขององค์คณะ (Collective
Decision) ได้

ในกรณีที่บุคคลที่บริษัทฯ
แต่งตั้งให้ดำรงตำแหน่งกรรมการอิสระเป็นบุคคลที่มีหรือเคยมีความสัมพันธ์ทางธุรกิจ ตามข้อ 4.
หรือมีการให้บริการทางวิชาชีพเกินมูลค่าที่กำหนดตามข้อ 6 คณะกรรมการบริษัทฯ
อาจพิจารณาผ่อนผันให้ได้
หากเห็นว่าการแต่งตั้งบุคคลดังกล่าวไม่มีผลกระทบต่อการปฏิบัติหน้าที่และการให้ความเห็นที่เป็นอิสระ
และบริษัทฯ
ได้เปิดเผยข้อมูลต่อไปนี้ในหนังสือนัดประชุมผู้ถือหุ้นในวาระพิจารณาแต่งตั้งกรรมการอิสระดังกล่าวแล้ว

1.  ลักษณะความสัมพันธ์ทางธุรกิจหรือการให้บริการทางวิชาชีพ
    ที่ทำให้บุคคลดังกล่าวมีคุณสมบัติไม่เป็นไปตามหลักเกณฑ์ที่กำหนด

2.  เหตุผลและความจำเป็นที่ยังคงหรือแต่งตั้งให้บุคคลดังกล่าวเป็นกรรมการอิสระ

3.  ความเห็นของคณะกรรมการของบริษัทฯ
    ในการเสนอให้มีการแต่งตั้งบุคคลดังกล่าวเป็นกรรมการอิสระ

อำนาจหน้าที่ของกรรมการอิสระ

1. แสดงความคิดเห็น
และ/หรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัทฯ
ได้อย่างเสรี ตามภารกิจที่ได้รับมอบหมาย ทั้งนี้ เพื่อให้บริษัทฯ
มีการกำกับดูแลกิจการที่ดีตามหลักการกำกับดูแลที่ดีของตลาดหลักทรัพย์ฯ
และหลักเกณฑ์การประเมินการกำกับดูแลที่ดี
ซึ่งเป็นส่วนหนึ่งของการประเมินผลการดำเนินงานประจำปีของบริษัทฯ
รวมทั้งหลักการปฏิบัติที่ดีที่ยอมรับในระดับสากล

2. มีอำนาจในการเรียกเอกสารและบุคคลต่างๆ ที่เกี่ยวข้อง
เพื่อเป็นข้อมูลประกอบการพิจารณาดำเนินการ

3. ดำเนินการอื่นๆ ตามที่คณะกรรมการบริษัทฯ มอบหมาย

ในปี 2553 กรรมการอิสระของบริษัทฯ ได้มีการปฏิบัติงานตามอำนาจหน้าที่ที่ได้รับมอบหมาย
และได้แสดง
ความคิดเห็นตามหน้าที่อย่างอิสระ โดยยึดถือการดูแลผลประโยชน์ของผู้ถือหุ้นทุกรายให้เท่าเทียมกัน

คณะกรรมการสรรหา กำหนดค่าตอบแทน และพัฒนาบุคลากร

เพื่อให้เป็นไปตามหลักการกำกับดูแลกิจการที่ดีตามที่กระทรวงการคลัง และตลาดหลักทรัพย์ฯ กำหนด
รวมทั้งหลักการปฏิบัติที่ดีที่ยอมรับในระดับสากล และเป็นไปตามหลักธรรมาภิบาล

คณะกรรมการบริษัทฯ ได้แต่งตั้งคณะกรรมการสรรหา กำหนดค่าตอบแทน และพัฒนาบุคลากร โดย ณ
วันที่ 31 ธันวาคม 2553 มีรายชื่อดังต่อไปนี้

1.  นายสุรชัย ธารสิทธิ์พงษ์ ประธานกรรมการ

2.  พลอากาศเอก สถิตย์พงษ์ สุขวิมล รองประธานกรรมการ

3.  นายชัยศักดิ์ อังค์สุวรรณ กรรมการ

4.  นายพิชัย ชุณหวชิร กรรมการ

5.  นายปิยสวัสดิ์ อัมระนันทน์ กรรมการ

  นายปานฑิต ชนะภัย (รองกรรมการผู้อำนวยการใหญ่สายทรัพยากรบุคคลและบริหารทั่วไป)
  เป็นเลขานุการ

อำนาจหน้าที่ของคณะกรรมการสรรหา กำหนดค่าตอบแทน และพัฒนาบุคลากร

1. กำหนดหลักเกณฑ์สำหรับการสรรหาและแต่งตั้งกรรมการบริษัทฯ และผู้บริหารระดับสูง
และพัฒนาบุคลากรของบริษัทฯ ทั้งนี้
เพื่อให้เกิดการกำกับดูแลกิจการที่ดีตามหลักการที่กระทรวงการคลัง และตลาดหลักทรัพย์ฯ กำหนด
รวมทั้งหลักการปฏิบัติที่ดี เป็นที่ยอมรับในระดับสากล เป็นไปตามหลักธรรมาภิบาล
โดยมีการนำแนวความคิดของการบริหารจัดการทรัพยากรบุคคลสมัยใหม่มาใช้เพื่อให้ได้ผู้ที่มีความรู้ความสามารถ
และมีคุณภาพมาดำรงตำแหน่งและปฏิบัติงานในตำแหน่งกรรมการบริษัทฯ
และผู้บริหารระดับสูงของบริษัทฯ รวมทั้งเป็นการดำเนินการสรรหาที่ใช้หลักความเสมอภาค
ความยุติธรรม ความโปร่งใส และการตรวจสอบได้

2. กำหนดค่าตอบแทนแก่กรรมการ อนุกรรมการต่างๆ และฝ่ายบริหาร
รวมทั้งบุคคลภายนอกที่มาปฏิบัติงานให้กับบริษัทฯ
เพื่อเป็นการจูงใจและรักษากรรมการที่มีคุณภาพตามที่บริษัทฯ ต้องการ
และอยู่ในลักษณะที่เปรียบเทียบ ได้กับระดับที่ปฏิบัติอยู่ในอุตสาหกรรม นอกจากนี้
กรรมการที่ได้รับมอบหมายหน้าที่และความรับผิดชอบเพิ่มขึ้น
ควรได้รับค่าตอบแทนเพิ่มที่เหมาะสม
ส่วนกรรมการที่เป็นผู้บริหารและฝ่ายบริหารควรได้รับค่าตอบแทนที่เชื่อมโยงกับ
ผลการดำเนินงานของบริษัทฯ และผลการปฏิบัติงานของกรรมการหรือผู้บริหารแต่ละคน ทั้งนี้
เพื่อให้เกิดการกำกับดูแลกิจการที่ดีตามหลักการที่กระทรวงการคลังและตลาดหลักทรัพย์ฯ กำหนด
รวมทั้งหลักการปฏิบัติที่ดีที่ยอมรับ
ในระดับสากล

3. มีอำนาจเรียกเอกสารและบุคคลต่างๆ ที่เกี่ยวข้อง เพื่อเป็นข้อมูลประกอบการพิจารณา

4. ดำเนินการอื่นๆ ตามที่คณะกรรมการบริษัทฯ มอบหมาย

5. ให้คณะกรรมการดังกล่าว
มีอำนาจหน้าที่ครอบคลุมถึงการพิจารณาทบทวนความเหมาะสมของตำแหน่ง หน้าที่การงานต่างๆ
ในความรับผิดชอบของพนักงานบริษัทฯ โดยเฉพาะอย่างยิ่งในตำแหน่งผู้บริหารระดับสูง

6. ดำเนินการสรรหาคัดเลือกเพื่อให้ได้บุคคลที่เหมาะสมเป็นกรรมการบริษัทฯ
และผู้บริหารระดับผู้อำนวยการใหญ่ขึ้นไป เพื่อเสนอคณะกรรมการบริษัทฯ พิจารณาแต่งตั้ง
เลื่อนตำแหน่ง หรือโยกย้ายตามที่เห็นสมควร

ในปี 2553 มีการประชุมทั้งสิ้น 7 ครั้ง และมีการรายงานผลต่อคณะกรรมการบริษัทฯ

คณะกรรมการบริหารความเสี่ยง

เพื่อให้บริษัทฯ มีการกำกับดูแลกิจการที่ดีตามหลักการกำกับดูแลที่ดีของตลาดหลักทรัพย์ฯ
และหลักเกณฑ์การประเมินการกำกับดูแลที่ดี
ซึ่งเป็นส่วนหนึ่งของการประเมินผลการดำเนินงานของบริษัทฯ ประจำปีบัญชี
รวมทั้งหลักการปฏิบัติที่ดีที่ยอมรับในระดับสากล
และเพื่อให้การดำเนินงานด้านบริหารความเสี่ยงสามารถใช้เป็นเครื่องมือในการบริหารได้

คณะกรรมการบริษัทฯ ได้แต่งตั้งคณะกรรมการบริหารความเสี่ยง โดย ณ วันที่ 31 ธันวาคม 2553
มีรายชื่อดังต่อไปนี้

  ---- ------------------- ------------------------- ----------------------
  1.   นายพิชัย              ชุณหวชิร                    ประธานกรรมการ

  2.   นายอารีพงศ์           ภู่ชอุ่ม                      กรรมการ

  3.   นายบรรยง            พงษ์พานิช                   กรรมการ

  4.   นายอภิพร             ภาษวัธน์                    กรรมการ

  5.   นายปิยสวัสดิ์           อัมระนันทน์                  กรรมการ
  ---- ------------------- ------------------------- ----------------------

นางสาวมณฑิชา เครือสุวรรณ์ (ผู้อำนวยการใหญ่ฝ่ายบริหารความเสี่ยง) เป็นเลขานุการ

อำนาจหน้าที่ของคณะกรรมการบริหารความเสี่ยง

1. ให้คำปรึกษาและคำแนะนำในการดำเนินการบริหารความเสี่ยงทั้งมวลของบริษัทฯ

2. มีอำนาจเรียกเอกสารและบุคคลต่างๆ ที่เกี่ยวข้อง เพื่อเป็นข้อมูลประกอบการพิจารณา

3. ดำเนินการอื่นๆ ตามที่คณะกรรมการบริษัทฯ มอบหมาย

ในปี 2553 มีการประชุมทั้งสิ้น 7 ครั้ง และมีการรายงานผลต่อคณะกรรมการบริษัทฯ

คณะกรรมการบริหารบริษัทฯ

เพื่อให้การจัดการของบริษัทฯ เป็นไปตามเป้าหมายของแผนวิสาหกิจบริษัทฯ อย่างมีประสิทธิภาพ
เกิดประโยชน์สูงสุดกับบริษัทฯ

คณะกรรมการบริษัทฯ ได้แต่งตั้งคณะกรรมการบริหารบริษัทฯ โดย ณ วันที่ 31 ธันวาคม 2553
มีรายชื่อดังต่อไปนี้

  ---- ---------------------- ----------------- ---------------------------
  1.   นายประวิช               รัตนเพียร           ประธานกรรมการ

  2.   นายคณิศ                 แสงสุพรรณ          กรรมการ

  3.   นายชัยศักดิ์               อังค์สุวรรณ          กรรมการ

  4.   นายอภิพร                ภาษวัธน์            กรรมการ

  5.   นายวราห์                สุจริตกุล            กรรมการ

  6.   นายปิยสวัสดิ์              อัมระนันทน์          กรรมการ
  ---- ---------------------- ----------------- ---------------------------

นายนิรุจน์ มณีพันธ์ (ผู้อำนวยการใหญ่ฝ่ายกฎหมายและกำกับกิจกรรมองค์กร) เป็นเลขานุการ

อำนาจหน้าที่ของคณะกรรมการบริหาร

1. ติดตามความคืบหน้าการปฏิบัติงานของฝ่ายบริหารให้เป็นไปตามที่คณะกรรมการบริษัทฯ มอบหมาย

2. พิจารณากลั่นกรองเรื่องที่จะนำเข้าสู่การพิจารณาของคณะกรรมการบริษัทฯ
ตามที่ประธานกรรมการบริษัทฯ หรือคณะกรรมการบริษัทฯ มอบหมาย

3. เสนอแนะแนวทางและมาตรการในการปรับปรุงคุณภาพ
และประสิทธิภาพของการดำเนินกิจการของบริษัทฯ

4. มีอำนาจอนุมัติการจัดหาตามระเบียบบริษัทฯ ว่าด้วยการพัสดุ
ภายในวงเงินที่อยู่ในอำนาจอนุมัติไม่เกิน 500
ล้านบาท

5. อนุมัติการใช้เงินนอกเหนือวงเงินที่หน่วยงานได้รับการจัดสรรตามงบประมาณประจำปีที่เกิน 50
ล้านบาท
ในวงเงินไม่เกิน 100 ล้านบาท และให้รายงานคณะกรรมการบริษัทฯ ทราบ

6. มีอำนาจเรียกเอกสารและบุคคลต่างๆ ที่เกี่ยวข้องมาชี้แจง เพื่อเป็นข้อมูลประกอบการพิจารณา

7. แต่งตั้งคณะอนุกรรมการและคณะทำงานได้ตามความเหมาะสม

8. ดำเนินการอื่นๆ ตามที่คณะกรรมการบริษัทฯ มอบหมาย

9. ในการประชุมคณะกรรมการบริหาร
ต้องมีกรรมการมาประชุมเกินกึ่งหนึ่งของจำนวนกรรมการทั้งหมด จึงจะเป็นองค์ประชุม
ให้ประธานกรรมการเป็นประธานในที่ประชุม ในกรณีที่ประธานกรรมการไม่อยู่ในที่ประชุม
หรือไม่สามารถปฏิบัติหน้าที่ได้
ให้ประธานกรรมการมอบหมายให้กรรมการคนหนึ่งคนใดเป็นประธานในที่ประชุมแทน
ในกรณีที่ประธานกรรมการมอบหมายให้กรรมการคนหนึ่งคนใดเป็นประธานในที่ประชุมแทนไม่ได้
ให้กรรมการซึ่งมาประชุมเลือกกรรมการคนหนึ่งเป็นประธานในที่ประชุม
การวินิจฉัยชี้ขาดของที่ประชุมคณะกรรมการบริหาร ให้ถือเสียงข้างมาก
โดยกรรมการคนหนึ่งมีเสียงหนึ่งในการลงคะแนนในเรื่องนั้น กรรมการซึ่งมีส่วนได้เสียในเรื่องใด
ให้ออกจากที่ประชุมในวาระนั้น และไม่มีสิทธิออกเสียงลงคะแนนในเรื่องนั้น ถ้าคะแนนเสียงเท่ากัน
ให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาด

ในปี 2553 มีการประชุมทั้งสิ้น 19 ครั้ง และมีการรายงานผลต่อคณะกรรมการบริษัทฯ

นอกจากนี้ คณะกรรมการบริษัทฯ ยังได้แต่งตั้งคณะกรรมการและคณะอนุกรรมการชุดต่างๆ อีก อาทิ
คณะกรรมการบริหารความเสี่ยงราคาน้ำมัน คณะอนุกรรมการกำกับนโยบายการจัดซื้อน้ำมันเครื่องบิน
คณะอนุกรรมการด้านกฎหมาย เป็นต้น

เจ้าหน้าที่บริหาร

ณ วันที่ 31 ธันวาคม 2553 บริษัทฯ มีตำแหน่งเจ้าหน้าที่ระดับบริหารจำนวนทั้งสิ้น 10 ตำแหน่ง
ประกอบด้วย กรรมการผู้อำนวยการใหญ่ 1 ตำแหน่ง รองกรรมการผู้อำนวยการใหญ่ 5 ตำแหน่ง
รักษาการรองกรรมการผู้อำนวยการใหญ่
1 ตำแหน่ง และผู้อำนวยการใหญ่สายการบัญชีหรือการเงิน 3 ตำแหน่ง ประกอบด้วย

1. นายปิยสวัสดิ์ อัมระนันทน์ กรรมการผู้อำนวยการใหญ่

2. นายกวีพันธ์ เรืองผกา รองกรรมการผู้อำนวยการใหญ่สายการเงินและการบัญชี

3. เรืออากาศเอก มนตรี จำเรียง รองกรรมการผู้อำนวยการใหญ่ฝ่ายช่าง

4. นายปานฑิต ชนะภัย รองกรรมการผู้อำนวยการใหญ่สายทรัพยากรบุคคล และบริหารทั่วไป

5. นายโชคชัย ปัญญายงค์ รองกรรมการผู้อำนวยการใหญ่สายกลยุทธ์และพัฒนาธุรกิจ

6. นาวาอากาศตรี อัษฎาวุธ วัฒนางกูร รองกรรมการผู้อำนวยการใหญ่สายปฏิบัติการ

7. นายธีรพล โชติชนาภิบาล รักษาการรองกรรมการผู้อำนวยการใหญ่สายการพาณิชย์

8. นายธงชัย สิงห์กุล ผู้อำนวยการใหญ่ฝ่ายบัญชีการเงิน

9. นายพิเชษฐ์ เรียงวัฒนสุข ผู้อำนวยการใหญ่ฝ่ายการเงินองค์กร

10. นางชาริตา ลีลายุทธ ผู้อำนวยการใหญ่ฝ่ายบัญชีบริหารและงบประมาณ

หมายเหตุ : เจ้าหน้าที่บริหาร ตามคำนิยาม “ผู้บริหาร”
ของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)

อำนาจหน้าที่ของกรรมการผู้อำนวยการใหญ่

กรรมการผู้อำนวยการใหญ่
มีอำนาจหน้าที่รับผิดชอบภายใต้ขอบเขตที่ระบุไว้ในระเบียบภายในของบริษัทฯ ดังต่อไปนี้

  1. อำนาจหน้าที่ภายใต้ “ระเบียบบริษัท การบินไทย จำกัด (มหาชน)
  ว่าด้วยการบริหารกิจการทั่วไป พ.ศ. 2550”

กรรมการผู้อำนวยการใหญ่ มีอำนาจหน้าที่รับผิดชอบในการบริหารงานของบริษัทฯ
ให้บรรลุตามวัตถุประสงค์นโยบายของบริษัทฯ หรือตามมติที่ประชุมคณะกรรมการบริษัทฯ
ตลอดจนบังคับบัญชาฝ่ายบริหารและพนักงานของบริษัทฯ ทั้งนี้
ภายในขอบเขตอำนาจที่กำหนดในข้อบังคับของบริษัทฯ หรือตามที่คณะกรรมการบริษัทฯ กำหนด

  2. อำนาจหน้าที่ภายใต้ “ระเบียบบริษัท การบินไทย จำกัด (มหาชน) ว่าด้วยการพัสดุ พ.ศ.
  2546” (แก้ไขเพิ่มเติม)

กรรมการผู้อำนวยการใหญ่ เป็นผู้รักษาการตามระเบียบบริษัทฯ ว่าด้วยการพัสดุ
และมีอำนาจในการอนุมัติการจัดหาและการเข้าทำธุรกรรมใดๆ
เกี่ยวกับการได้มาหรือการจำหน่ายพัสดุ ซึ่งรวมถึงการจัดซื้อพัสดุ การจ้าง การเช่าหรือให้เช่า ฯลฯ
การออกคำสั่งที่จำเป็นต่างๆ ตามระเบียบบริษัทฯ ว่าด้วยการพัสดุ โดยระเบียบบริษัทฯ ดังกล่าว
ได้กำหนดถึงอำนาจของกรรมการผู้อำนวยการใหญ่ในการอนุมัติการจัดหาและการเข้าทำธุรกรรมแต่ละประเภทภายในวงเงินขั้นสูงสุดที่ระบุไว้
ตามรายละเอียดและขอบเขตที่กำหนดไว้ในระเบียบบริษัทฯ ดังต่อไปนี้

- สัญญาหรือธุรกรรมการจ้างที่ปรึกษา ที่มีวงเงินไม่เกิน 100 ล้านบาท

- สัญญาหรือธุรกรรมการจัดหาโดยวิธีประมูล หรือ ประกวดราคา ที่มีวงเงินไม่เกิน 200 ล้านบาท

- สัญญาหรือธุรกรรมการจัดหาพัสดุโดยวิธีพิเศษ ที่มีวงเงินไม่เกิน 100 ล้านบาท

- สัญญาหรือธุรกรรมการจัดหาเชื้อเพลิงของเครื่องบิน ที่มีวงเงินไม่เกิน 500 ล้านบาท

- การจัดหาเชื้อเพลิงที่ได้รับประโยชน์หรือเงื่อนไขที่ดีกว่า ที่มีวงเงินไม่เกิน 500 ล้านบาท

- การจัดทำประกันภัยเครื่องบิน และ/หรือผู้โดยสาร ที่มีวงเงินไม่เกิน 500 ล้านบาท
ธุรกรรมที่มีวงเงินเกินอำนาจกรรมการผู้อำนวยการใหญ่ ให้เป็นอำนาจของคณะกรรมการบริษัทฯ

- สัญญาหรือธุรกรรมการจัดหาเชื้อเพลิงเป็นการเร่งด่วนโดยไม่จำกัดวงเงิน
แต่ถ้าธุรกรรมที่มีวงเงินเกิน 500 ล้านบาท
ให้กรรมการผู้อำนวยการใหญ่รายงานต่อประธานกรรมการบริษัทฯ ทราบด้วยในทันที

-
อนุมัติการใช้เงินนอกเหนือวงเงินที่หน่วยงานได้รับการจัดสรรตามงบประมาณประจำปีในวงเงินไม่เกิน
50 ล้านบาท

3. อำนาจหน้าที่ภายใต้ “ระเบียบบริษัท การบินไทย จำกัด (มหาชน)
ว่าด้วยอำนาจหน้าที่ทางการเงิน พ.ศ. 2552”

กรรมการผู้อำนวยการใหญ่ มีอำนาจสั่งให้เข้าทำสัญญาและดำเนินงานตามข้อผูกพันทางการเงิน
และอนุมัติธุรกรรมทางด้านการเงินทั้งปวง ตามที่ได้รับมอบหมายจากคณะกรรมการบริษัทฯ
รวมทั้งในกิจการประจำทั้งปวงภายในขอบเขตข้อบังคับของบริษัทฯ ทั้งนี้
ตามรายละเอียดและขอบเขตที่กำหนดไว้ในระเบียบบริษัทฯ ดังกล่าว

กรรมการผู้อำนวยการใหญ่ไม่สามารถอนุมัติการเข้าทำธุรกรรมใดๆ
ที่อยู่นอกขอบเขตอำนาจของกรรมการผู้อำนวยการใหญ่ ตามที่ระบุไว้ในระเบียบภายในของบริษัทฯ
ดังกล่าวข้างต้น นอกจากนั้น ตามมติที่ประชุมคณะกรรมการบริษัทฯ ครั้งที่ 14/2545 เมื่อวันที่ 27
พฤศจิกายน 2545 ระบุว่า การมอบอำนาจจากคณะกรรมการบริษัทฯ
ให้แก่กรรมการผู้อำนวยการใหญ่ในเรื่องเกี่ยวกับการดำเนินงานตามปกติธุรกิจนั้น
กรรมการผู้อำนวยการใหญ่จะไม่สามารถอนุมัติการเข้าทำธุรกรรมใดๆ ที่ตนหรือ
“บุคคลที่อาจมีความขัดแย้ง” ซึ่งได้แก่ (ก) ผู้บริหารของบริษัทฯ (ข) ผู้ถือหุ้นรายใหญ่ของบริษัทฯ
(ค) ผู้มีอำนาจควบคุมของบริษัทฯ (ง) บุคคลที่มีความสัมพันธ์ทางสายโลหิต ทางการสมรส
หรือโดยการจดทะเบียนตามกฎหมายกับบุคคลตาม (ก) (ข) หรือ (ค) ซึ่งได้แก่ บิดา มารดา
คู่สมรส บุตร หรือญาติสนิทอื่น และ (จ) นิติบุคคลใดๆ ที่บุคคลตาม (ก) (ข) หรือ (ค) ถือหุ้น
หรือมีอำนาจควบคุมหรือมีส่วนได้เสียอื่นใด ไม่ว่าโดยทางตรงหรือทางอ้อมอย่างมีนัยสำคัญ
หรือบุคคลตามที่มีกำหนดไว้ในกฎหมายว่าด้วยหลักทรัพย์และตลาดหลักทรัพย์
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯ
หรือบริษัทย่อยของบริษัทฯ

การสรรหากรรมการและเจ้าหน้าที่บริหาร

  การสรรหาคณะกรรมการบริษัทฯ

ตามข้อบังคับของบริษัทฯ คณะกรรมการบริษัทฯ ประกอบด้วยกรรมการจำนวนไม่น้อยกว่า 5 คน
แต่ไม่มากกว่า 15 คน สุดแต่ที่ประชุมใหญ่จะเป็นผู้กำหนดเป็นครั้งคราว
และกรรมการจำนวนไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และกรรมการของบริษัทฯ จะต้องเป็นผู้มีคุณสมบัติและไม่มีลักษณะต้องห้ามตามที่กฎหมายกำหนด
ในการประชุมสามัญประจำปีผู้ถือหุ้นในแต่ละปี
จะมีการเลือกตั้งกรรมการใหม่แทนกรรมการที่ต้องออกจากตำแหน่งตามวาระจำนวน 1 ใน 3
ของจำนวนกรรมการทั้งหมด หรือจำนวนใกล้ที่สุดกับส่วน 1 ใน 3
ในกรณีที่แบ่งออกให้ตรงเป็นสามส่วนไม่ได้

คณะกรรมการบริษัทฯ กำหนดหลักเกณฑ์การดำเนินการสรรหากรรมการบริษัทฯ
เพื่อเป็นแนวทางการดำเนินการของคณะกรรมการสรรหา กำหนดค่าตอบแทน และพัฒนาบุคลากร
ในการสรรหากรรมการบริษัทฯ ให้เป็นไปตามหลักการกำกับดูแลกิจการที่ดี
ตามที่กระทรวงการคลังและตลาดหลักทรัพย์ฯ กำหนด ด้วยความโปร่งใส ตามหลักธรรมาภิบาล
หลักเกณฑ์การดำเนินการสรรหากรรมการบริษัทฯ ดังกล่าวสรุปได้ดังนี้

1. ดำเนินการกำหนดคุณสมบัติของกรรมการบริษัทฯ ที่ต้องการสรรหา

1.1 ความเหมาะสมของความรู้ ประสบการณ์ และความเชี่ยวชาญของกรรมการบริษัทฯ โดยรวม
เพื่อให้คณะกรรมการบริษัทฯ มีองค์ประกอบที่เหมาะสม สามารถกำหนดกลยุทธ์ และนโยบาย
รวมทั้งกำกับดูแลให้มีการปฏิบัติตามกลยุทธ์ได้อย่างมีประสิทธิผล

1.2 คุณสมบัติของกรรมการบริษัทฯ แต่ละคน เพื่อความมั่นใจว่า
ผู้ที่ได้รับการสรรหาจะสามารถปฏิบัติหน้าที่กรรมการตามหลัก Fiduciary Duty ที่สำคัญ คือ
การปฏิบัติหน้าที่ด้วยความรอบคอบระมัดระวัง และด้วยความซื่อสัตย์สุจริต
มีคุณธรรมและความรับผิดชอบ ตัดสินใจด้วยข้อมูลและเหตุผล ฯลฯ

1.3 ไม่มีลักษณะต้องห้ามตามที่กฎหมาย กฎ ระเบียบอื่นที่เกี่ยวข้องกำหนด

1.4 ความเป็นอิสระของกรรมการอิสระแต่ละคน

1.5 ความสามารถในการอุทิศเวลาของกรรมการบริษัทฯ
อาจพิจารณาจากจำนวนบริษัทที่ดำรงตำแหน่งอยู่ ฯลฯ
เพื่อให้มีเวลาอย่างเพียงพอในการเข้าร่วมประชุมคณะกรรมการบริษัทฯ อย่างสม่ำเสมอ
รวมทั้งการดูแลและการติดตามการดำเนินงานของบริษัทฯ

2. กระบวนการในการสรรหากรรมการบริษัทฯ

2.1 คณะกรรมการสรรหาฯ จะดำเนินการสรรหาบุคคลที่เหมาะสมที่จะมาดำรงตำแหน่งกรรมการฯ

กรณีที่ 1 กรณีตำแหน่งกรรมการว่างลง เนื่องจากครบวาระในการประชุมใหญ่สามัญผู้ถือหุ้นประจำปี
ซึ่งกรรมการต้องพ้นจากตำแหน่ง 1 ใน 3 นั้น อาจพิจารณารายชื่อบุคคลที่เหมาะสมจาก (1)
บุคคลที่เป็นกรรมการเดิมที่พ้นวาระเพื่อเสนอให้ดำรงตำแหน่งต่อไป (2)
บัญชีรายชื่อกรรมการรัฐวิสาหกิจ
ตามประกาศของกระทรวงการคลังซึ่งได้กำหนดแนวทางปฏิบัติสำหรับกรณีที่กรรมการอื่นที่มิใช่กรรมการโดยตำแหน่งครบวาระการดำรงตำแหน่ง
หรือพ้นจากตำแหน่งก่อนครบวาระ
จะต้องแต่งตั้งกรรมการอื่นจากบัญชีรายชื่อกรรมการรัฐวิสาหกิจแทนกรรมการรายดังกล่าว
จำนวนไม่น้อยกว่า 1 ใน 3 ของจำนวนกรรมการอื่น (3) การเสนอชื่อของผู้ถือหุ้น (ถ้ามี) (4)
การเสนอชื่อของประธานกรรมการบริษัทฯ กรรมการ
บริษัทฯ ฯลฯ (5) การเสาะหาบุคคลที่มีความรู้ ความสามารถ
และประสบการณ์ที่เหมาะสมกับบริษัทฯ

กรณีที่ 2 กรณีตำแหน่งกรรมการบริษัทฯ ว่างลงนอกจากเหตุตามกรณีที่ 1 คณะกรรมการสรรหาฯ
จะดำเนินการสรรหาเมื่อคณะกรรมการบริษัทฯ มีมติให้แต่งตั้งทดแทน
โดยอาจพิจารณารายชื่อบุคคลที่เหมาะสมจาก (1) บัญชีรายชื่อกรรมการรัฐวิสาหกิจ
ตามประกาศของกระทรวงการคลังซึ่งได้กำหนดแนวทางปฏิบัติสำหรับกรณีที่กรรมการอื่นที่มิใช่กรรมการโดยตำแหน่งครบวาระการดำรงตำแหน่ง
หรือพ้นจากตำแหน่งก่อนครบวาระ
จะต้องแต่งตั้งกรรมการอื่นจากบัญชีรายชื่อกรรมการรัฐวิสาหกิจแทนกรรมการรายดังกล่าว
จำนวนไม่น้อยกว่า 1 ใน 3 ของจำนวนกรรมการอื่น (2) การเสนอชื่อของผู้ถือหุ้น (ถ้ามี) (3)
การเสนอชื่อของประธานกรรมการบริษัทฯ กรรมการบริษัทฯ ฯลฯ (4) การเสาะหาบุคคลที่มีความรู้
ความสามารถ และประสบการณ์ที่เหมาะสมกับบริษัทฯ

2.2 คณะกรรมการสรรหาฯ กลั่นกรองให้ได้บุคคลที่มีคุณสมบัติสอดคล้องกับเกณฑ์คุณสมบัติที่กำหนดไว้

2.3 เลขานุการบริษัทฯ
ดำเนินการตรวจสอบคุณสมบัติของบุคคลที่จะได้รับการเสนอชื่อให้เป็นกรรมการ
บริษัทฯ ตามวิธีการที่ได้กำหนดไว้ในหลักเกณฑ์การดำเนินการสรรหากรรมการบริษัทฯ

2.4 คณะกรรมการสรรหาฯ พิจารณาและนำชื่อเสนอคณะกรรมการบริษัทฯ

ที่ประชุมผู้ถือหุ้นเป็นผู้แต่งตั้งกรรมการโดยใช้เสียงข้างมากตามหลักเกณฑ์และวิธีการดังนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดเลือกตั้งบุคคลคนเดียวหรือหลายคนเป็นกรรมการ
    ก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมา
    มีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้เลือกด้วยวิธีจับสลากเพื่อให้ได้ตามจำนวนกรรมการที่จะพึงมี

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลหนึ่งซึ่งมีคุณสมบัติและไม่มีลักษณะต้องห้ามตามกฎหมาย
เข้าเป็นกรรมการแทนในการประชุมคณะกรรมการคราวถัดไป ด้วยคะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่ เว้นแต่วาระของกรรมการจะเหลือน้อยกว่า 2 เดือน
บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
ด้วยคะแนนเสียงไม่น้อยกว่า 3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุม
และมีสิทธิออกเสียงในการประชุมนั้น

ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
ถ้าจำนวนกรรมการที่จะแบ่งออก
ให้ตรงเป็น 3 ส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน 3
กรรมการที่จะต้องออกจากตำแหน่งในปีแรกและปีที่ 2 ภายหลังจดทะเบียนบริษัทนั้น
ให้ใช้วิธีจับสลากกันว่าผู้ใดจะออก ส่วนปีหลังๆ ต่อไป ให้กรรมการคนที่อยู่ในตำแหน่งนานที่สุดนั้น
เป็นผู้ออกจากตำแหน่ง กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

  การแต่งตั้งคณะกรรมการอื่นๆ

คณะกรรมการบริษัทฯ เป็นผู้พิจารณาแต่งตั้งคณะกรรมการอื่นๆ ของบริษัทฯ ได้แก่
คณะกรรมการตรวจสอบ กรรมการอิสระ คณะกรรมการธรรมาภิบาล คณะกรรมการสรรหา
กำหนดค่าตอบแทน และพัฒนาบุคลากร คณะกรรมการบริหารความเสี่ยง และคณะกรรมการบริหาร

  เจ้าหน้าที่ระดับบริหาร

การแต่งตั้งกรรมการผู้อำนวยการใหญ่ ซึ่งเป็นตำแหน่งเจ้าหน้าที่บริหารสูงสุดของบริษัทฯ นั้น
คณะกรรมการบริษัทฯ
จะแต่งตั้งคณะกรรมการเพื่อคัดเลือกคณะกรรมการสรรหาผู้ดำรงตำแหน่งกรรมการผู้อำนวยการใหญ่
ซึ่งประกอบด้วยคณะกรรมการบริษัทฯ 5 คน และรองกรรมการผู้อำนวยการใหญ่อาวุธโส
สำนักเลขานุการบริษัทฯ 1 คน
เพื่อแต่งตั้งคณะกรรมการสรรหาผู้ดำรงตำแหน่งกรรมการผู้อำนวยการใหญ่
โดยมีอำนาจหน้าที่ในการกำหนดหลักเกณฑ์ วิธีการสรรหา
และดำเนินการสรรหาผู้ที่มีความรู้ความสามารถ ประสบการณ์ที่เหมาะสม
และคุณสมบัติและไม่มีลักษณะต้องห้ามตามพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ
พ.ศ. 2518 (และที่แก้ไขเพิ่มเติม) และกฎหมายอื่นที่เกี่ยวข้อง
เพื่อดำรงตำแหน่งกรรมการผู้อำนวยการใหญ่
และเสนอชื่อผู้ที่ผ่านการคัดเลือกที่สมควรได้รับการแต่งตั้งต่อคณะกรรมการบริษัทฯ เพื่อพิจารณาต่อไป

สำหรับเจ้าหน้าที่บริหารอื่น คณะกรรมการบริษัทฯ ได้มอบหมายให้คณะกรรมการสรรหา
กำหนดค่าตอบแทน และพัฒนาบุคลากร
คัดเลือกผู้ที่เหมาะสมมาดำรงตำแหน่งระดับรองกรรมการผู้อำนวยการ และ/หรือเทียบเท่า
นำเสนอคณะกรรมการบริษัทฯ เพื่อพิจารณาอนุมัติ สำหรับตำแหน่งระดับผู้อำนวยการใหญ่
และ/หรือเทียบเท่าให้เป็นอำนาจของกรรมการผู้อำนวยการใหญ่ ทั้งนี้
ให้นำเสนอคณะกรรมการบริษัทฯ เพื่อทราบก่อนลงนามในคำสั่งแต่งตั้ง

ค่าตอบแทนกรรมการและเจ้าหน้าที่บริหาร

ค่าตอบแทนที่เป็นตัวเงิน

ค่าตอบแทนกรรมการบริษัทฯ

ที่ประชุมใหญ่สามัญผู้ถือหุ้นประจำปี 2553 เมื่อวันที่ 28 เมษายน 2553
ได้มีมติกำหนดค่าตอบแทนกรรมการบริษัทฯ สำหรับปี 2553 ในส่วนของค่าตอบแทนที่เป็นตัวเงิน ดังนี้

1. ให้กรรมการบริษัทฯ ได้รับค่าตอบแทนคนละ 50,000 บาทต่อเดือน เป็นประจำทุกเดือน
และได้รับเบี้ยประชุมคนละ 30,000 บาทต่อครั้ง หากในเดือนใดมีการประชุมเกินกว่า 1 ครั้ง
คงให้กรรมการบริษัทฯ ได้รับเบี้ยประชุมคนละ 30,000 บาทเท่านั้น
โดยให้ประธานกรรมการได้รับเบี้ยประชุมสูงกว่ากรรมการร้อยละ 25
และรองประธานกรรมการได้รับเบี้ยประชุมสูงกว่ากรรมการร้อยละ 12.5
และให้กรรมการเสียภาษีเงินได้เอง

2. ในกรณีกรรมการบริษัทฯ ได้รับแต่งตั้งจากคณะกรรมการบริษัทฯ หรือประธานกรรมการบริษัทฯ
ให้เป็นกรรมการ อนุกรรมการ หรือคณะทำงานชุดต่างๆ ของบริษัทฯ ให้กรรมการบริษัทฯ
ที่ได้รับการแต่งตั้งดังกล่าว ได้รับค่าตอบแทนเพิ่มเป็นเบี้ยประชุมคนละ 10,000 บาทต่อครั้ง
หากในเดือนใด กรรมการ อนุกรรมการ และคณะทำงานชุดใด
มีการประชุมเกินกว่า 1 ครั้ง คงให้ได้รับเบี้ยประชุมคนละ 10,000 บาทเท่านั้น

3. คณะกรรมการตรวจสอบให้ได้รับค่าตอบแทนเป็นรายเดือนเท่ากับเบี้ยประชุมกรรมการบริษัทฯ
โดยที่ในเดือนใด ไม่มีการประชุมคงให้ได้รับค่าตอบแทนด้วย

4. ให้คณะกรรมการบริษัทฯ ได้รับเงินรางวัลประจำปี (Bonus) โดยคำนวณจากอัตราร้อยละ 0.5
ของเงินปันผลจ่าย และหลักเกณฑ์การจัดสรรเป็นไปตามที่คณะกรรมการบริษัทฯ กำหนด

ทั้งนี้ คณะกรรมการบริษัทฯ สมัครใจให้ปรับลดค่าตอบแทนและเบี้ยประชุมกรรมการบริษัทฯ ลงร้อยละ
25 เป็นการชั่วคราว นับตั้งแต่วันที่ 1 พฤษภาคม 2553 ถึงวันที่ 30 เมษายน 2554

ตารางแสดงค่าตอบแทนสำหรับกรรมการของบริษัทฯ ในปี 2553 สิ้นสุดวันที่ 31 ธันวาคม 2553

หน่วย : ล้านบาท

  ----------------------- ------------------- ------- --------------------------------------
  คณะกรรมการ              จำนวน (ราย)                 ค่าตอบแทนรวมเบี้ยประชุมและเงินรางวัลประจำปี
                                                      ⁽¹⁾

  คณะกรรมการบริษัทฯ         28                  13.67   

  คณะกรรมการตรวจสอบ ⁽²⁾   4                   0.87    

  คณะกรรมการอื่นๆ ⁽³⁾       19                  1.32    
  ----------------------- ------------------- ------- --------------------------------------

หมายเหตุ :

⁽¹⁾ ค่าตอบแทนรวมเบี้ยประชุม สำหรับคณะกรรมการบริษัทฯ ค่าเบี้ยประชุมสำหรับคณะอนุกรรมการ
(ไม่รวมคณะกรรมการตรวจสอบ) เงินรางวัลประจำปี 2552 สำหรับช่วงดำรงตำแหน่ง
เป็นยอดเงินที่จ่ายจริง

⁽²⁾ เป็นกรรมการของบริษัทฯ ที่ได้รับการแต่งตั้งให้เป็นคณะกรรมการตรวจสอบ

⁽³⁾ กรรมการรวมถึงที่ปรึกษาคณะกรรมการชุดต่างๆ ที่มิได้เป็นกรรมการของบริษัทฯ

ตารางแสดงค่าตอบแทนสำหรับเจ้าหน้าที่บริหารของบริษัทฯ ปี 2553 สิ้นสุดวันที่ 31 ธันวาคม 2553

หน่วย : ล้านบาท

  ------------------- ---------------- -----------------------------------
                      จำนวน            ค่าตอบแทนรวม
                      (ราย)            เงินเดือน เงินรางวัลประจำปี และสวัสดิการ

  เจ้าหน้าที่บริหาร        11*              54.07
  ------------------- ---------------- -----------------------------------

  หมายเหตุ : * เจ้าหน้าที่บริหารจำนวน 11
  รายรวมเจ้าหน้าที่บริหารที่เกษียณอายุและลาออกก่อนวันที่ 31 ธันวาคม 2553

ค่าตอบแทนอื่นๆ

สิทธิประโยชน์ด้านบัตรโดยสาร

คณะกรรมการบริษัทฯ

สืบเนื่องจากในปี 2552 บริษัทฯ ประสบกับสภาวะเศรษฐกิจที่ชะลอตัว
ซี่งส่งผลกระทบต่อการดำเนินงานของบริษัทฯ ดังนั้น
จึงได้มีการปรับลดสิทธิประโยชน์ด้านบัตรโดยสารสำหรับกรรมการบริษัทฯ ลง
โดยให้กรรมการบริษัทฯ (รวมทั้งบุคคลในครอบครัว หมายถึง บิดา มารดา สามี ภริยา
และบุตรที่ชอบด้วยกฎหมาย) ได้รับสิทธิประโยชน์ด้านบัตรโดยสารให้เปล่าเพื่อการเดินทางไป–กลับ
ในเส้นทางต่างประเทศ 10 ใบต่อปี ในประเทศ 10 ใบต่อปี ในชั้นสูงสุด
สิทธินี้ให้ขณะดำรงตำแหน่งกรรมการบริษัทฯ เท่านั้น โดยมีผลตั้งแต่วันที่ 1 พฤษภาคม 2553
เป็นต้นไป

เจ้าหน้าที่บริหาร

เจ้าหน้าที่บริหารของบริษัทฯ รวมทั้งคู่สมรสและบุตร
จะได้รับบัตรโดยสารแบบสำรองที่นั่งได้ตามระเบียบบริษัทฯ
ที่กำหนด

นอกจากค่าตอบแทนที่ได้รับข้างต้น เจ้าหน้าที่บริหารของบริษัทฯ
ได้รับประโยชน์จากกองทุนสำรองเลี้ยงชีพ หรือกองทุนบำเหน็จพนักงาน
เช่นเดียวกับพนักงานของบริษัทฯ โดยมีรายละเอียดสรุปได้ดังนี้

กองทุนสำรองเลี้ยงชีพ

บริษัทฯ ได้จดทะเบียนจัดตั้งกองทุนสำรองเลี้ยงชีพประเภทจ่ายสมทบพนักงาน เมื่อวันที่ 26 มิถุนายน
2535 โดยบริษัทฯ จ่ายสมทบเข้ากองทุนในอัตราร้อยละ 9
ของเงินเดือนค่าจ้างสำหรับพนักงานที่มีอายุงานไม่เกิน 20 ปี และในอัตราร้อยละ 10
ของเงินเดือนค่าจ้างสำหรับพนักงานที่มีอายุงาน 20 ปีขึ้นไป
โดยพนักงานจ่ายเงินสะสมในอัตราไม่ต่ำกว่า
ร้อยละ 2 ของเงินเดือนค่าจ้าง แต่ไม่เกินอัตราที่บริษัทฯ จ่ายสมทบ

กองทุนบำเหน็จพนักงาน

บริษัทฯ ได้จัดตั้งกองทุนบำเหน็จพนักงาน บริษัท การบินไทย จำกัด (มหาชน)
โดยจ่ายสมทบกองทุนในอัตราร้อยละ 10 ของเงินเดือนพนักงาน
กองทุนนำเงินดังกล่าวไปหาดอกผลในรูปแบบดอกเบี้ย ในกรณีที่เงินในกองทุนต่ำกว่าภาระผูกพัน
บริษัทฯ จะจ่ายสมทบให้มียอดเท่ากับภาระผูกพัน ณ วันสิ้นงวดบัญชี

พนักงานที่อยู่ในกองทุนบำเหน็จ จะต้องมีอายุงานไม่ต่ำกว่า 3 ปี
จึงจะมีสิทธิได้รับเงินบำเหน็จตามอายุงาน เมื่อลาออก เกษียณ หรือตาย อนึ่ง ตั้งแต่เดือนมิถุนายน
2535 บริษัทฯ ได้ดำเนินการจัดตั้งกองทุนสำรองเลี้ยงชีพ ซึ่งพนักงาน
ที่เข้าทำงานหลังจากนี้ จะสามารถเข้าเป็นสมาชิกกองทุนสำรองเลี้ยงชีพได้อย่างเดียว
และไม่สามารถเข้าเป็นสมาชิกกองทุนบำเหน็จพนักงาน
กองทุนบำเหน็จพนักงานจึงไม่มีสมาชิกเพิ่มตั้งแต่วันเริ่มจัดตั้งกองทุนสำรองเลี้ยงชีพ

เงินสมทบกองทุนสำรองเลี้ยงชีพและเงินบำเหน็จที่ให้แก่เจ้าหน้าที่บริหารในปี 2553 สิ้นสุด วันที่ 31
ธันวาคม 2553

  หน่วย : ล้านบาท

  ----------------- --------------- --------------------------------------
                    จำนวน (ราย)     จำนวนเงิน

  เจ้าหน้าที่บริหาร      11*             2.08
  ----------------- --------------- --------------------------------------

หมายเหตุ : * เจ้าหน้าที่บริหารจำนวน 11
รายรวมเจ้าหน้าที่บริหารที่เกษียณอายุและลาออกก่อนวันที่ 31 ธันวาคม 2553

8.2 การปฏิบัติตามหลักการกำกับดูแลกิจการที่ดี

บริษัทฯ
เป็นบริษัทจดทะเบียนที่ตระหนักถึงความสำคัญของการดำเนินธุรกิจและการบริหารจัดการตามแนวทางการกำกับดูแลกิจการที่ดีอย่างเป็นรูปธรรมและต่อเนื่อง
โดยคณะกรรมการบริษัทฯ ได้จัดตั้งคณะกรรมการธรรมาภิบาลของบริษัทฯ
และคณะอนุกรรมการธรรมาภิบาล ตลอดจนสำนักเลขานุการบริษัทฯ ฝ่ายนักลงทุนสัมพันธ์
ฝ่ายบริหารความเสี่ยง และกำหนดให้มีนโยบายการกำกับดูแลกิจการ
เพื่อสร้างวัฒนธรรมการกำกับดูแลกิจการที่ดีให้เกิดขึ้นภายในบริษัทฯ
และเสริมสร้างองค์กรให้มีระบบการบริหารที่มีประสิทธิภาพ ประสิทธิผล
สร้างความสามารถในการแข่งขัน เป็นพื้นฐานนำไปสู่การเติบโตทางธุรกิจอย่างยั่งยืน
และเพิ่มมูลค่าให้กับผู้ถือหุ้นในระยะยาว
ซึ่งผลการดำเนินการตามแนวทางการกำกับดูแลกิจการที่ดีดังกล่าว ทำให้บริษัทฯ
ได้รับการจัดอันดับการกำกับดูแลกิจการตามหลักเกณฑ์การประเมินของตลาดหลักทรัพย์แห่งประเทศไทย
(ตลท.) และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ในระดับ “ดี”
ในปี 2547 และในระดับดีมาก ในปี 2548 2549 2551 และ 2552 โดยมี บริษัท
ไทยเรทติ้งแอนด์อินฟอร์เมชั่นเซอร์วิส จำกัด (Thai Rating and Information Services
Company Limited : TRIS) ปัจจุบัน เปลี่ยนชื่อเป็น บริษัท ทริส คอร์ปอเรชั่น จำกัด
เป็นผู้ประเมินในปี 2547 และสมาคมส่งเสริมสถาบันกรรมการบริษัทไทย (Thai Institue of
Directors Association : IOD) เป็น
ผู้ประเมินในปี 2548 2549 2551 2552 และ 2553

จากผลของการประเมินการกำกับดูแลกิจการของบริษัทฯ ทั้ง 6 ปี ดังกล่าวข้างต้น
สะท้อนให้เห็นถึงความมุ่งมั่นทุ่มเท ของคณะกรรมการบริษัทฯ ฝ่ายบริหารและพนักงานทุกคน
ที่ให้ความสำคัญในเรื่องการดำเนินธุรกิจอย่างโปร่งใส ตรวจสอบได้
และให้ความเป็นธรรมต่อผู้มีส่วนได้เสียทุกฝ่าย ซึ่งจะช่วยเสริมสร้างให้บริษัทฯ
เติบโตอย่างยั่งยืนและเกิดผลดีต่อประเทศชาติโดยรวมต่อไป บริษัทฯ
ได้มีการปฏิบัติตามข้อกำหนดของกฎหมาย ข้อกำหนดของตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์ รวมทั้งหลักการกำกับดูแลกิจการที่ดี ดังนี้

1. นโยบายเกี่ยวกับการกำกับดูแลกิจการที่ดี

บริษัทฯ ได้ตระหนักและเล็งเห็นถึงความสำคัญของการกำกับดูแลกิจการที่ดี
เพื่อให้การดำเนินธุรกิจของบริษัทฯ มีการเจริญเติบโตอย่างยั่งยืน โดยคณะกรรมการบริษัทฯ
ได้มีมติอนุมัติหลักการกำกับดูแลกิจการที่ดีของบริษัทฯ ตั้งแต่วันที่ 28 ตุลาคม 2545
เพื่อปลูกฝังหลักการกำกับดูแลกิจการที่ดีในสำนึกและพฤติกรรมของคณะกรรมการบริษัทฯ ฝ่ายบริหาร
และพนักงาน เพื่อเป็นพื้นฐานสำคัญในการปรับปรุงประสิทธิภาพ
และเพิ่มประสิทธิผลในการประกอบกิจการของบริษัทฯ และเมื่อวันที่ 28 กันยายน 2553
คณะกรรมการบริษัทฯ มีมติอนุมัติประมวลบรรษัทภิบาลและจริยธรรมของบริษัทฯ
เพื่อให้มีความชัดเจนมากขึ้น โดยประกอบด้วย

หลักบรรษัทภิบาลของการบินไทย

-   การสร้างมูลค่าเพิ่มให้แก่องค์กรในระยะยาว (Creation of Long Term Value)
    ว่าด้วยการส่งเสริมและปลูกฝังให้ผู้ปฏิบัติงานมีวิสัยทัศน์และตระหนักถึงความสำคัญในการเพิ่มขีดความสามารถในการแข่งขันในทุกด้าน
    ตลอดจนจัดให้มีคณะกรรมการต่างๆ ตามหลักธรรมาภิบาล
    และผู้บริหารต้องปฏิบัติตามนโยบายว่าด้วยการสรรหาแต่งตั้ง โยกย้าย
    และพิจารณาความดีความชอบด้านความโปร่งใสและเป็นธรรม

-   ความโปร่งใส (Transparency)
    มุ่งเน้นการดูแลให้มีการเปิดเผยข้อมูลสำคัญทั้งข้อมูลด้านการเงินและด้านอื่นๆ
    ที่เกี่ยวข้องกับการดำเนินธุรกิจของบริษัทฯ ภายในระยะเวลาที่เหมาะสม
    และผ่านช่องทางที่ผู้เกี่ยวข้องสามารถเข้าถึงข้อมูลได้สะดวก
    และจัดให้มีหน่วยงานประชาสัมพันธ์และหน่วยงานนักลงทุนสัมพันธ์ทำหน้าที่เผยแพร่ข้อมูลและข่าวสารทั่วไปเกี่ยวกับบริษัทฯ
    ให้สาธารณชนได้รับทราบ อีกทั้ง ผู้ปฏิบัติงานจะต้องไม่มีผลประโยชน์ส่วนตน
    ในการปฏิบัติหน้าที่หรือละเว้นการดำเนินการใดๆ
    ในลักษณะที่อาจก่อให้เกิดความขัดแย้งทางผลประโยชน์กับบริษัทฯ
    ไม่ใช้ข้อมูลแสวงหาผลประโยชน์เพื่อตนเองหรือผู้อื่นตลอดจนผู้ปฏิบัติงานต้องไม่รับตำแหน่งกรรมการหรือที่ปรึกษาให้กับบริษัทฯ
    หรือบุคคลใดๆ ซึ่งจะก่อหรืออาจก่อให้เกิดความขัดแย้งทางผลประโยชน์กับบริษัทฯ

-   ความรับผิดชอบในหน้าที่ (Responsibility)
    ผู้ปฏิบัติงานต้องอุทิศตนในการปฏิบัติหน้าที่ด้วยความรู้และประสบการณ์อย่างเต็มความสามารถและใช้ดุลยพินิจในการปฏิบัติหน้าที่อย่างเป็นอิสระด้วยความสุจริตและเป็นธรรมตลอดจนหลีกเลี่ยงการกระทำใดๆ
    อันเป็นการขัดแย้งกับผลประโยชน์ของบริษัทฯ
    หรือเป็นการใช้โอกาสหรือข้อมูลที่ได้จากการเป็นผู้ปฏิบัติงานของบริษัทฯ
    เพื่อแสวงหาผลประโยชน์สำหรับตนเองหรือผู้อื่น
    ซึ่งผู้บริหารจะต้องส่งเสริมและปลูกฝังผู้ใต้บังคับบัญชาให้มีจิตสำนึกของความรับผิดชอบอย่างสูงในการปฏิบัติหน้าที่
    โดยให้ความสำคัญต่อการตอบสนองความต้องการของผู้ถือหุ้น ลูกค้า คู่ค้า
    และผู้มีส่วนได้เสียอื่นๆ ของบริษัทฯ

-   ความรับผิดชอบต่อผลปฏิบัติหน้าที่ (Accountability)
    ผู้ปฏิบัติงานต้องตั้งใจปฏิบัติหน้าที่อย่างเต็มความสามารถ
    และใช้ความระมัดระวังเยี่ยงผู้มีความรู้และประสบการณ์
    พร้อมที่จะรับผิดชอบต่อผลการกระทำของตน
    รวมถึงชี้แจงและอธิบายการตัดสินใจและการกระทำของตนต่อคณะกรรมการบริษัทฯ
    ผู้บังคับบัญชา ผู้ถือหุ้น ลูกค้า คู่ค้า และผู้มีส่วนได้เสียอื่นๆ ของบริษัทฯ

-   ความเป็นธรรม (Equitable Treatment)
    ผู้ปฏิบัติงานต้องดำเนินกิจการและปฏิบัติหน้าที่ของตนด้วยความเป็นธรรม
    โดยการปฏิบัติต่อผู้มีส่วนได้เสียอย่างเท่าเทียมกัน
    ไม่เลือกปฏิบัติเนื่องจากความแตกต่างในด้านเชื้อชาติ สัญชาติ ศาสนา เพศ
    หรือเหตุอื่นอันไม่เป็นธรรม
    รวมถึงประพฤติต่อผู้แข่งขันทางการค้าให้สอดคล้องกับหลักสากลภายใต้กรอบแห่งกฎหมายที่เกี่ยวข้อง
    ไม่ละเมิดความลับ หรือล่วงรู้ความลับทางการค้าของคู่แข่งทางการค้าด้วยวิธีฉ้อฉล
    และจัดให้มีช่องทางให้พนักงานสามารถแจ้งเรื่องที่ผิดกฎหมายหรือผิดระเบียบของบริษัทฯ
    และดูแลให้ข้อร้องเรียนได้รับการตอบสนองภายในระยะเวลาที่เหมาะสม

-   หลักจริยธรรม (Ethics)

  ในการปฏิบัติหน้าที่ของตน ผู้ปฏิบัติงานจะต้องยึดมั่นในหลักการต่างๆ ต่อไปนี้

1.  ยึดมั่นในระบอบประชาธิปไตย
    ให้การสนับสนุนและยึดมั่นในระบอบประชาธิปไตยอันมีพระมหากษัตริย์ทรงเป็นประมุข

2.  ยึดมั่นในประโยชน์ของบริษัทฯ ปฏิบัติหน้าที่เพื่อประโยชน์สูงสุดของบริษัทฯ
    โดยไม่แสวงหาประโยชน์เพื่อตนเองหรือผู้อื่น และไม่มีผลประโยชน์ทับซ้อน

3.  ยึดมั่นในความซื่อสัตย์สุจริต ไม่ยินยอมให้เกิดการทุจริตขึ้นในงานที่ตนมีหน้าที่รับผิดชอบ

4.  ยึดมั่นในความถูกต้อง ไม่ยินยอมให้เกิดการกระทำที่ผิดกฎหมายขึ้นในงานที่ตนมีหน้าที่รับผิดชอบ

5.  ยึดมั่นในความโปร่งใส ไม่บิดเบือนข้อเท็จจริงไม่ว่าในลักษณะใดๆ
    ในการให้ข้อมูลข่าวสารแก่ผู้ร่วมงาน ประชาชน ผู้ถือหุ้น และผู้มีส่วนได้เสียอื่นๆ ของบริษัทฯ

สำหรับหลักการกำกับดูแลกิจการของบริษัทฯ ยังได้ยึดถือปฏิบัติตามหลักเกณฑ์
และแนวทางการกำกับดูแลที่ดีของรัฐวิสาหกิจที่กำหนดโดยกระทรวงการคลัง
หลักการกำกับดูแลกิจการที่ดีสำหรับบริษัทจดทะเบียนปี 2549 ของตลาดหลักทรัพย์แห่งประเทศไทย
รวมทั้งปฏิบัติตามมาตรฐานสากล (International Best Practices) ด้วย

คณะกรรมการบริษัทฯ ได้แต่งตั้งคณะกรรมการธรรมาภิบาลของบริษัทฯ
ประกอบด้วยคณะกรรมการบริษัทฯ ฝ่ายบริหาร และผู้ทรงคุณวุฒิจากภายนอก
ซึ่งมีอำนาจหน้าที่ตรวจสอบและเสนอแนะต่อคณะกรรมการบริษัทฯ
เพื่อให้เกิดการกำกับดูแลกิจการที่ดีตามหลักการที่กระทรวงการคลังและตลาดหลักทรัพย์แห่งประเทศไทยกำหนด
รวมทั้งหลักการปฏิบัติที่ดีซึ่งเป็นที่ยอมรับในระดับสากล ติดต่อประสานงานกับคณะกรรมการตรวจสอบ
คณะกรรมการบริหารความเสี่ยง และคณะกรรมการอื่นๆ ของบริษัทฯ ได้ตามที่เห็นสมควร
คณะกรรมการธรรมาภิบาลของบริษัทฯ
ได้มีการติดตามและทบทวนให้มีการปฏิบัติตามหลักการกำกับดูแลกิจการอย่างเป็นรูปธรรมมากขึ้น
รวมทั้งมีการปรับปรุงนโยบายดังกล่าวให้มีความเหมาะสมอย่างสม่ำเสมอ
ตลอดจนสนับสนุนให้กรรมการทุกท่านเข้าร่วมการอบรมจากสมาคมส่งเสริมสถาบันกรรมการบริษัทไทย
(Thai Institue of Directors Association : IOD) และสถาบันอื่นๆ
ในหลักสูตรที่เกี่ยวข้องกับการกำกับดูแลกิจการที่ดีอย่างต่อเนื่อง

คณะกรรมการธรรมาภิบาลของบริษัทฯ
ได้ทบทวนและแต่งตั้งคณะอนุกรรมการส่งเสริมธรรมาภิบาลและความรับผิดชอบต่อสังคม ทั้งนี้
เพื่อให้การดำเนินการในการกำกับดูแลการจัดทำแผนการเสริมสร้างธรรมาภิบาลของหน่วยงานต่างๆ
ภายในองค์กรมีความชัดเจน เป็นระบบ และนำไปสู่การปฏิบัติจริงอย่างเป็นรูปธรรม
รวมถึงการส่งเสริม เผยแพร่ และปลูกฝังจริยธรรมให้เป็นที่รับทราบเข้าใจ
และถือปฏิบัติในบรรดาบุคลากรทุกระดับของบริษัทฯ

ผู้ถือหุ้น : สิทธิและความเท่าเทียมกันของผู้ถือหุ้น 

สิทธิของผู้ถือหุ้น

บริษัทฯ ให้ความสำคัญกับผู้ถือหุ้นและสิทธิของผู้ถือหุ้น
การทำให้ผู้ถือหุ้นไว้วางใจและมั่นใจในการลงทุนกับ
บริษัทฯ คือ การที่บริษัทฯ มีนโยบาย
หรือการดำเนินการที่ปกป้องและรักษาสิทธิขั้นพื้นฐานของผู้ถือหุ้นที่พึงได้รับ ได้แก่ สิทธิในการซื้อขาย
การโอนหลักทรัพย์ที่ตนถืออยู่ สิทธิในการมีส่วนแบ่งผลกำไรของบริษัทฯ
สิทธิการได้รับข้อมูลของบริษัทฯ อย่างเพียงพอและทันเวลา สิทธิต่างๆ ในการเข้าร่วมประชุมผู้ถือหุ้น
สิทธิการมอบฉันทะให้บุคคลอื่นเข้าประชุมและออกเสียงลงคะแนนแทน
สิทธิการแสดงความคิดเห็นและซักถามในการประชุมผู้ถือหุ้น
สิทธิในการเสนอเรื่องเพื่อบรรจุเป็นวาระการประชุมและเสนอชื่อบุคคลที่มีคุณสมบัติเหมาะสมเพื่อรับการพิจารณาเลือกตั้งเป็นกรรมการบริษัทฯ
สิทธิในการร่วมตัดสินใจในเรื่องสำคัญของบริษัทฯ เช่น การเลือกตั้งกรรมการ
การอนุมัติธุรกรรมที่สำคัญและมีผลต่อทิศทางการดำเนินธุรกิจของบริษัทฯ
การแก้ไขหนังสือบริคณห์สนธิข้อบังคับของบริษัทฯ เป็นต้น

การปฏิบัติต่อผู้ถือหุ้นอย่างเท่าเทียมกัน

นโยบายของบริษัทฯ คือการอำนวยความสะดวกให้ผู้ถือหุ้น
และปฏิบัติต่อผู้ถือหุ้นทุกรายอย่างเท่าเทียมกัน เป็นธรรม และเป็นไปตามข้อกำหนดกฎหมาย เช่น
การปกป้องสิทธิขั้นพื้นฐานของผู้ถือหุ้น
การกำหนดให้สิทธิออกเสียงในที่ประชุมเป็นไปตามจำนวนหุ้นที่ผู้ถือหุ้นถืออยู่โดยหนึ่งหุ้นมีสิทธิเท่ากับหนึ่งเสียง
การกำหนดให้กรรมการอิสระเป็นผู้มีหน้าที่ดูแลผู้ถือหุ้นส่วนน้อย เป็นต้น

ในส่วนของนโยบายและวิธีการดูแลผู้บริหารในการนำข้อมูลภายในไปใช้ บริษัทฯ
ได้ออกประกาศบริษัทฯ
เรื่องการป้องกันการใช้ข้อมูลภายในเพื่อประโยชน์ส่วนตน ตั้งแต่ปี 2547 เพื่อห้ามกรรมการ
รวมถึงกรรมการที่พ้นตำแหน่งในช่วง 6 เดือน และผู้บริหาร ซื้อขายหลักทรัพย์ของบริษัทฯ
ก่อนการประกาศงบการเงิน 1 เดือน และหลังประกาศ 3 วัน รวมทั้งได้จัดทำวาระเรื่อง
ช่วงระยะเวลาห้ามทำการซื้อขายหุ้นการบินไทยตามประกาศบริษัทฯ เป็นรายไตรมาส
เพื่อแจ้งให้คณะกรรมการบริษัทฯ และฝ่ายบริหารทราบ ตลอดจนมีจดหมายแจ้งเป็นรายบุคคลด้วย
นอกจากนั้น ยังจัดทำวาระแจ้งคณะกรรมการบริษัทฯ และฝ่ายบริหารทุกเดือน เรื่อง
รายงานการถือครองหุ้นในบริษัทฯ ของกรรมการและผู้บริหารระดับสูง รวมทั้งของคู่สมรส
และบุตรที่ยังไม่บรรลุนิติภาวะ
เพื่อแจ้งให้ทราบถึงการเปลี่ยนแปลงการถือครองหุ้นของคณะกรรมการบริษัทฯ และฝ่ายบริหาร
รวมทั้งกำหนดไว้ในจรรยาบรรณของบริษัทฯ
ให้การเปิดเผยหรือใช้ข้อมูลภายในเพื่อประโยชน์ส่วนตนถือว่าเป็นการผิดวินัยพนักงาน

3. สิทธิของผู้มีส่วนได้เสีย 

ภารกิจหลักของบริษัทฯ คือการให้บริการขนส่งทางอากาศอย่างครบวงจร ทั้งภายในและระหว่างประเทศ โดยใส่ใจในเรื่องความปลอดภัย ความสะดวกสบาย และการบริการที่มีคุณภาพ เพื่อสร้างความเชื่อมั่นและความพึงพอใจแก่ลูกค้า มีการบริหารธุรกิจอย่างมีประสิทธิภาพตามแนวทางปฏิบัติที่เป็นสากล และมีผลประกอบการที่ดี เพื่อสร้างมูลค่าสูงสุดสำหรับผู้ถือหุ้น สร้างสิ่งแวดล้อมในการทำงานและให้ผลตอบแทนที่เหมาะสม เพื่อจูงใจให้พนักงานเรียนรู้และทำงานอย่างเต็มศักยภาพ และภูมิใจที่เป็นส่วนร่วมในความสำเร็จของบริษัทฯ ซึ่งมีความรับผิดชอบต่อประเทศชาติในฐานะที่เป็นสายการบินแห่งชาติ เพื่อให้บรรลุภารกิจหลักของบริษัทฯ ดังกล่าว บริษัทฯ จึงให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็น ผู้มีส่วนได้เสียภายใน ได้แก่ ผู้ถือหุ้น คณะกรรมการ พนักงานของบริษัทฯ และผู้มีส่วนได้เสียภายนอก ได้แก่ ลูกค้า คู่ค้า เจ้าหนี้ คู่แข่ง ภาครัฐและหน่วยงานอื่นๆ ที่บริษัทฯ ได้ดำเนินกิจกรรมภายในและภายนอกบริษัทฯ ตามหลักความรับผิดชอบต่อสังคมเชิงบรรษัท (Corporate Social Responsibility : CSR) ตั้งแต่ปี 2545 บริษัทฯ ได้กำหนดแนวทางการปฏิบัติไว้เป็นลายลักษณ์อักษรในจรรยาบรรณการบินไทย เพื่อให้คณะกรรมการ ฝ่ายบริหาร และพนักงานทุกระดับ ถือปฏิบัติอย่าง เคร่งครัด และในปี 2549 ได้มอบหมายให้คณะกรรมการธรรมาภิบาลของบริษัทฯ พิจารณาปรับปรุงจรรยาบรรณการบินไทย ให้มีเนื้อหาสาระที่ครอบคลุม ชัดเจน และสอดคล้องกับการดำเนินธุรกิจของบริษัทฯ รวมทั้งเปิดโอกาสให้พนักงานทุกคนมีส่วนร่วมในการจัดทำจรรยาบรรณการบินไทย การดำเนินงานที่ผ่านมา บริษัทฯ ได้คำนึงถึงสิทธิของผู้มีส่วนได้เสียทุกฝ่าย ดังนี้

 ผู้ถือหุ้น 

บริษัทฯ มีนโยบายที่จะดำเนินธุรกิจด้วยความซื่อสัตย์สุจริต โปร่งใส และเป็นธรรม เพื่อให้ผู้ถือหุ้นมั่นใจว่าในการตัดสินใจและกระทำการใดๆ บริษัทฯ ได้พิจารณาอย่างละเอียด รอบคอบ คำนึงถึงผลประโยชน์สูงสุดของผู้ถือหุ้นและกลุ่มผู้ที่เกี่ยวข้อง โดยใช้ความพยายามอย่างที่สุด เพื่อสร้างผลตอบแทนที่ดีให้แก่ผู้ถือหุ้นอย่างต่อเนื่อง ยั่งยืน และปฏิบัติต่อผู้ถือหุ้นด้วยความเสมอภาคเท่าเทียมกัน และกำหนดแนวทางปฏิบัติ ดังนี้

-   ปฏิบัติหน้าที่ด้วยความซื่อสัตย์ สุจริตและเป็นธรรม โดยคำนึงถึงผู้ถือหุ้น ทั้งรายใหญ่และรายย่อย
    และเพื่อประโยชน์ของกลุ่มผู้ที่เกี่ยวข้องโดยรวม

-   บริหารกิจการของบริษัทฯ ให้มีความเจริญก้าวหน้า มั่นคง
    และก่อให้เกิดผลตอบแทนที่ดีให้แก่ผู้ถือหุ้น

-   ปฏิบัติหน้าที่ด้วยความสามารถและความระมัดระวัง
    เยี่ยงผู้ที่มีความรู้ประสบการณ์และความชำนาญ

-   จัดการดูแลไม่ให้ทรัพย์สินใดๆ ของบริษัทฯ สูญค่า หรือสูญเสียไปโดยเปล่าประโยชน์

-   เปิดเผยข้อมูลและสารสนเทศทั้งทางการเงินและไม่ใช่ทางการเงินที่เกี่ยวกับธุรกิจและผลประกอบการของ
    บริษัทฯ ที่เป็นจริงอย่างครบถ้วนเพียงพอ สม่ำเสมอ ทันเวลา
    และแสดงให้เห็นถึงสถานภาพของการประกอบการ
    และสถานภาพทางการเงินที่แท้จริงของบริษัทฯ

ลูกค้า 

เพื่อให้พนักงานทุกคนร่วมกันสร้างสรรค์ความพึงพอใจสูงสุดให้กับลูกค้าในทุกจุดบริการ บริษัทฯ จึงมีเจตจำนงที่จะแสวงหาวิธีการที่สามารถตอบสนองความต้องการของลูกค้าอย่างมีประสิทธิภาพและประสิทธิผลยิ่งขึ้น โดยกำหนดแนวทางปฏิบัติ ดังนี้ 

-   มีทัศนคติที่ดี และให้ความสำคัญต่อลูกค้าและงานบริการ ปฏิบัติต่อลูกค้าด้วยความเต็มใจ
    กระตือรือร้น ยิ้มแย้ม แจ่มใส มีน้ำใจ สุภาพอ่อนโยน และรักษาความลับของลูกค้า
    ไม่นำข้อมูลความลับของลูกค้าไปใช้เพื่อประโยชน์ของตนเองหรือผู้อื่นโดยมิชอบ
    รวมทั้งให้เกียรติและปฏิบัติต่อลูกค้าทุกคนอย่างเท่าเทียมกัน
    ไม่เลือกปฏิบัติต่อบุคคลหนึ่งบุคคลใดโดยเฉพาะ ทั้งนี้
    เพื่อมอบบริการให้เป็นที่ประทับใจทุกครั้งอย่างมีคุณภาพตรงตามหรือเหนือกว่าความคาดหมายของลูกค้า

-   ศึกษาและทำความเข้าใจความต้องการของลูกค้าอย่างละเอียดและถูกต้อง
    เพื่อกำหนดเป็นมาตรฐานในทุกจุดบริการ
    เพื่อตอบสนองความต้องการที่แท้จริงของลูกค้าได้อย่างตรงจุด
    รวมทั้งใฝ่หาข้อมูลความรู้ที่ทันสมัยอยู่เสมอ
    และสั่งสมประสบการณ์การทำงานให้มีประสิทธิภาพมากขึ้น เพื่อสร้างสรรค์บริการใหม่ๆ
    ให้ลูกค้าเกิดความประทับใจสูงสุด และกลับมาใช้ผลิตภัณฑ์และบริการของบริษัทฯ อีก

-   สร้างสัมพันธภาพที่ดีกับลูกค้าอย่างต่อเนื่องและสม่ำเสมอ
    โดยให้โอกาสลูกค้ามีส่วนร่วมในการสร้างสรรค์งานบริการ
    รวมทั้งจัดให้มีระบบและกระบวนการรับข้อร้องเรียนจากลูกค้า และดำเนินการอย่างถึงที่สุด
    เพื่อให้ข้อร้องเรียนได้รับการตอบสนองอย่างรวดเร็ว เป็นที่พอใจของลูกค้า คู่ค้า
    และ/หรือเจ้าหนี้หรือลูกหนี้

บริษัทฯ มีนโยบายที่จะให้การปฏิบัติต่อคู่ค้า และ/หรือเจ้าหนี้หรือลูกหนี้อย่างเสมอภาคและเป็นธรรม
โดยคำนึงถึงประโยชน์สูงสุดของบริษัทฯ
และตั้งอยู่บนพื้นฐานของการได้รับผลตอบแทนที่เป็นธรรมทั้งสองฝ่าย
หลีกเลี่ยงสถานการณ์ที่ทำให้เกิดความขัดแย้งทางผลประโยชน์ รวมทั้งปฏิบัติตามพันธะสัญญา
ให้ข้อมูลที่เป็นจริง รายงานที่ถูกต้อง การเจรจาแก้ปัญหา
และหาทางออกตั้งอยู่บนพื้นฐานของความสัมพันธ์ทางธุรกิจ และกำหนดแนวทางปฏิบัติดังนี้

-   ไม่รับเงิน สิ่งของ หรือผลประโยชน์ใดๆ จากคู่ค้า และ/หรือเจ้าหนี้หรือลูกหนี้
    ที่มีมูลค่าเกินกว่า 3,000 บาท

-   ไม่เรียก รับ จ่าย หรือเสนอจ่ายผลประโยชน์ใดๆ ที่ไม่สุจริตในการค้ากับคู่ค้า และไม่เรียก
    รับ จ่าย หรือเสนอจ่ายผลประโยชน์ใดๆ ที่ไม่สุจริตในการค้าจากเจ้าหนี้และ/หรือลูกหนี้

-   ถ้ามีข้อมูลว่ามีการเรียก รับ จ่าย หรือเสนอจ่ายผลประโยชน์ใดๆ ที่ไม่สุจริตเกิดขึ้น
    ให้รีบดำเนินการแก้ไขปัญหาตามขั้นตอนต่างๆ อย่างเป็นธรรม

-   รักษา และปฏิบัติตามเงื่อนไขของสัญญาที่มีต่อคู่ค้า และ/หรือเจ้าหนี้หรือลูกหนี้อย่างครบถ้วน
    และหากไม่สามารถปฏิบัติตามเงื่อนไขข้อหนึ่งข้อใดได้
    ต้องรีบแจ้งให้บุคคลดังกล่าวทราบล่วงหน้าเพื่อหาแนวทางแก้ไขปัญหา

คู่แข่งทางการค้า 

บริษัทฯ มีนโยบายที่จะปฏิบัติต่อคู่แข่งทางการค้าให้สอดคล้องกับหลักสากลภายใต้กรอบแห่งกฎหมายเกี่ยวกับหลักปฏิบัติการแข่งขันทางการค้าไม่ละเมิดความลับ หรือล่วงรู้ความลับทางการค้าของคู่แข่งทางการค้าด้วยวิธีฉ้อฉล และกำหนดแนวทางปฏิบัติ ดังนี้ 

-   ประพฤติปฏิบัติภายใต้กรอบการแข่งขันที่ดี

-   ไม่ทำลายชื่อเสียงของคู่แข่งขันทางการค้าด้วยการกล่าวหาในทางร้ายและปราศจากซึ่งข้อมูลความจริง

-   ไม่เข้าถึงสารสนเทศที่เป็นความลับของคู่แข่งด้วยวิธีการที่ไม่สุจริต
    หรือด้วยวิธีการอื่นที่ไม่เหมาะสม

สังคมและส่วนรวม 

-   คำนึงถึงประโยชน์ส่วนรวม และไม่กระทำการใดๆ ที่จะมีผลเสียหายต่อชื่อเสียงของประเทศ
    ทรัพยากรธรรมชาติ สิ่งแวดล้อม และประโยชน์สาธารณะ

-   ให้การสนับสนุนกิจกรรมที่มีส่วนสร้างสรรค์สังคม

-   ส่งเสริมและปลูกฝังให้เกิดจิตสำนึกของความรับผิดชอบต่อสังคมในหมู่พนักงานทุกระดับ

-   ไม่กระทำการช่วยเหลือ สนับสนุนหรือยอมเป็นเครื่องมือ
    ที่จะทำให้เกิดการหลีกเลี่ยงการปฏิบัติตามกฎหมาย

-   ไม่นำบริษัทฯ ไปสนับสนุน หรือเป็นฝักฝ่ายทางการเมือง
    โดยต้องวางตนเป็นกลางทางการเมืองอย่างเคร่งครัด

การประชุมผู้ถือหุ้น

บริษัทฯ ได้จัดให้มีการประชุมใหญ่สามัญผู้ถือหุ้นประจำปี
ตามข้อบังคับของตลาดหลักทรัพย์แห่งประเทศไทย
โดยได้ปฏิบัติตามแนวทางการจัดประชุมผู้ถือหุ้นที่ดีของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) รวมทั้งปรับปรุงเพิ่มเติมตามหลักเกณฑ์ของบริษัท ทริส คอร์ปอเรชั่น จำกัด (TRIS
Corp) สมาคมส่งเสริมสถาบันกรรมการบริษัทไทย (IOD)
และตรวจสอบให้การประชุมผู้ถือหุ้นมีข้อปฏิบัติครบถ้วนตามข้อกำหนดที่ระบุไว้ใน Annual General
Meeting Checklist (AGM Checklist)
ตามโครงการประเมินคุณภาพการจัดประชุมผู้ถือหุ้นสามัญประจำปีของบริษัทจดทะเบียน
โดยสมาคมส่งเสริมผู้ลงทุนไทย สมาคมบริษัทจดทะเบียน
และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
เพื่อยกระดับคุณภาพการจัดการประชุมใหญ่สามัญผู้ถือหุ้นประจำปีของบริษัทฯ ดังนี้

การกำหนดวัน เวลา สถานที่ในการประชุม

  ที่ประชุมคณะกรรมการบริษัทฯ ครั้งที่ 4/2553 เมื่อวันที่ 26 กุมภาพันธ์ 2553
  ได้มีมติกำหนดให้จัดการประชุมใหญ่สามัญผู้ถือหุ้นประจำปี 2553 ในวันที่ 28 เมษายน 2553
  ซึ่งอยู่ภายในกำหนดระยะเวลา 4 เดือน นับแต่วันปิดบัญชีประจำปีของบริษัทฯ ทั้งนี้ บริษัทฯ
  ได้เปิดเผยมติดังกล่าวในเว็บไซต์ของตลาดหลักทรัพย์ฯ
  และเผยแพร่คำบอกกล่าวเรียกประชุมผู้ถือหุ้นในเว็บไซต์ของบริษัทฯ ตั้งแต่วันที่ 26 มีนาคม 2553
  โดยการประชุมใหญ่สามัญผู้ถือหุ้นประจำปี 2553 ได้
  จัดขึ้น ณ ห้องมัฆวานรังสรรค์ ชั้น 3 สโมสรทหารบก ถนนวิภาวดีรังสิต กรุงเทพมหานคร
  มีผู้ถือหุ้นและผู้รับมอบฉันทะแทนจำนวน 2,681 ราย ถือหุ้นรวมกันทั้งสิ้น 1,417,064,764 หุ้น
  เกินกว่า 1 ใน 3 ของจำนวนหุ้นที่จำหน่ายทั้งหมดของบริษัทฯ เข้าร่วมประชุม
  ครบเป็นองค์ประชุมตามข้อบังคับของบริษัทฯ

ก่อนวันประชุมผู้ถือหุ้น

ในการประชุมใหญ่สามัญผู้ถือหุ้นประจำปี 2553
เพื่อเป็นการส่งเสริมการกำกับดูแลกิจการที่ดีเกี่ยวกับการดูแลสิทธิของผู้ถือหุ้น บริษัทฯ
ได้เปิดโอกาสให้ผู้ถือหุ้นเสนอเรื่องเพื่อพิจารณาบรรจุเป็นวาระการประชุมและเสนอชื่อบุคคลที่มีคุณสมบัติเหมาะสมเพื่อรับการพิจารณาเลือกตั้งเป็นกรรมการบริษัทฯ
เป็นการล่วงหน้าก่อนที่บริษัทฯ จะส่งหนังสือเชิญประชุม คือ ตั้งแต่เดือนตุลาคม – ธันวาคม 2552
โดยมีรายละเอียดหลักเกณฑ์และวิธีการตามที่ได้เปิดเผยบนเว็บไซต์ของบริษัทฯ
พร้อมทั้งได้มีหนังสือแจ้งตลาดหลักทรัพย์ฯ ในเรื่องดังกล่าว

การส่งเอกสารการประชุมและการมอบฉันทะ

บริษัทฯ ได้จัดส่งหนังสือเชิญประชุม ซึ่งบรรจุวาระที่สำคัญอย่างครบถ้วนตามกฎหมาย
ข้อกำหนดของตลาดหลักทรัพย์แห่งประเทศไทย และข้อบังคับของบริษัทฯ อาทิ
รายละเอียดวาระการประชุมที่เพียงพอที่จะประกอบการตัดสินใจ ทั้งนี้ บริษัทฯ
ได้ระบุอย่างชัดเจนในแต่ละวาระที่นำเสนอว่า เป็นเรื่องที่นำเสนอเพื่อทราบ เพื่ออนุมัติ
หรือเพื่อพิจารณา
รวมทั้งนำเสนอความเห็นของคณะกรรมการบริษัทฯ ในแต่ละวาระอย่างชัดเจน
รายงานการประชุมครั้งที่ผ่านมา รายงานประจำปี พร้อมทั้งเอกสารประกอบการประชุม
เอกสารที่ต้องใช้ในการมอบฉันทะและระบุวิธีการไว้ชัดเจน
ให้แก่ผู้ถือหุ้นได้พิจารณาล่วงหน้าก่อนการประชุมมากกว่า 14 วัน
และได้ประกาศในหนังสือพิมพ์รายวันภาษาไทย
เรื่องคำบอกกล่าวเรียกประชุมใหญ่สามัญผู้ถือหุ้นติดต่อกันไม่น้อยกว่า 3 วัน
และก่อนวันประชุมไม่น้อยกว่า 3 วัน
รวมถึงได้เผยแพร่หนังสือเชิญประชุมพร้อมทั้งเอกสารประกอบการประชุมในเว็บไซต์ของบริษัทฯ
ล่วงหน้าก่อนการประชุมมากกว่า 30 วัน เพื่อบอกกล่าว
ผู้ถือหุ้นล่วงหน้าในเวลาที่เพียงพอสำหรับเตรียมตัวศึกษาข้อมูลในการพิจารณาเกี่ยวกับวาระการประชุมก่อนมาเข้าร่วมประชุม
หนังสือเชิญประชุมได้จัดส่งให้กับผู้ถือหุ้นทุกรายที่มีรายชื่อปรากฏในสมุดทะเบียนผู้ถือหุ้นของบริษัทฯ
รวมทั้ง
ได้แต่งตั้งกรรมการอิสระ เป็นผู้รับมอบฉันทะแทนผู้ถือหุ้น
ในกรณีที่ผู้ถือหุ้นประสงค์จะมอบฉันทะให้ผู้อื่นมาประชุมแทน
สามารถเลือกมอบฉันทะให้บุคคลใดบุคคลหนึ่ง หรือกรรมการอิสระของบริษัทฯ เข้าประชุมแทนได้

วันประชุมผู้ถือหุ้น

การเข้าร่วมประชุมและการลงทะเบียน

บริษัทฯ ได้แจ้งในเอกสารประกอบการประชุมที่จัดส่งพร้อมหนังสือนัดประชุม
เพื่อให้ผู้ถือหุ้นทราบถึงกระบวนการและขั้นตอนในการเข้าร่วมประชุม
การตรวจสอบเอกสารหรือหลักฐานเพื่อแสดงสิทธิในการเข้าร่วมประชุม บริษัทฯ
ได้อำนวยความสะดวกให้กับผู้ถือหุ้นโดยได้กำหนดวันเวลาการประชุม
สถานที่ประชุมที่มั่นใจในด้านการรักษาความปลอดภัย
ให้กับผู้ถือหุ้น จัดเจ้าหน้าที่ลงทะเบียน
และกำหนดจุดบริการรับลงทะเบียนให้แก่ผู้ถือหุ้นและผู้รับมอบฉันทะที่เข้าร่วมประชุม
อย่างเหมาะสมและเพียงพอ
โดยผู้ถือหุ้นสามารถลงทะเบียนเข้าร่วมประชุมได้ล่วงหน้าก่อนเวลาประชุม 2 ชั่วโมง และต่อเนื่อง
จนกว่าการประชุมผู้ถือหุ้นจะแล้วเสร็จ รวมถึงการจัดของที่ระลึก
และการเลี้ยงรับรองที่เหมาะสมแก่ผู้ถือหุ้นที่มาประชุมด้วย

การเข้าร่วมประชุมผู้ถือหุ้นของคณะกรรมการบริษัทฯ

ในปี 2553 นายอำพน กิตติอำพน ประธานกรรมการบริษัทฯ ทำหน้าที่ประธานของที่ประชุม
โดยมีกรรมการและคณะกรรมการชุดต่างๆ รวมทั้งฝ่ายบริหารของบริษัทฯ เข้าร่วมประชุม
เพื่อรับฟังความคิดเห็นและตอบข้อซักถาม
ของผู้ถือหุ้น ดังนี้

กรรมการและคณะกรรมการชุดต่างๆ

1.  นายอำพน กิตติอำพน ประธานกรรมการ

2.  นายสถิตย์ ลิ่มพงศ์พันธุ์ รองประธานกรรมการคนที่ 2

  ประธานกรรมการธรรมาภิบาล

3.  นายชัยเกษม นิติสิริ รองประธานกรรมการคนที่ 3 กรรมการอิสระ

  และประธานกรรมการตรวจสอบ

4.  นายวีระวงค์ จิตต์มิตรภาพ กรรมการอิสระ กรรมการตรวจสอบ

  และกรรมการธรรมาภิบาล

5.  นายบรรยง พงษ์พานิช กรรมการอิสระ กรรมการตรวจสอบ

  และกรรมการบริหารความเสี่ยง

6.  นายอมรศักดิ์ นพรัมภา กรรมการอิสระ และกรรมการสรรหา

  กำหนดค่าตอบแทน และพัฒนาบุคลากร

7.  นายพิชัย ชุณหวชิร กรรมการอิสระ กรรมการสรรหา กำหนดค่าตอบแทน

  และพัฒนาบุคลากร และประธานกรรมการบริหารความเสี่ยง

8.  นายชัยศักดิ์ อังค์สุวรรณ กรรมการ และกรรมการสรรหา กำหนดค่าตอบแทนและพัฒนาบุคลากร

9.  นายอารีพงศ์ ภู่ชอุ่ม กรรมการ กรรมการธรรมาภิบาล

  และกรรมการบริหารความเสี่ยง

10. นายคณิศ แสงสุพรรณ กรรมการ และกรรมการธรรมาภิบาล

11. นายอภิพร ภาษวัธน์ กรรมการ และกรรมการบริหารความเสี่ยง

12. นายประวิช รัตนเพียร กรรมการ

13. นายปิยสวัสดิ์ อัมระนันทน์ กรรมการ กรรมการธรรมาภิบาล กรรมการสรรหา

  กำหนดค่าตอบแทน และพัฒนาบุคลากร

  และกรรมการบริหารความเสี่ยง

ฝ่ายบริหารบริษัทฯ

1.  นายปิยสวัสดิ์ อัมระนันทน์ กรรมการผู้อำนวยการใหญ่

2.  เรืออากาศโท นรหัช พลอยใหญ่ รองกรรมการผู้อำนวยการใหญ่สายปฏิบัติการ

3.  นายกวีพันธ์ เรืองผกา รองกรรมการผู้อำนวยการใหญ่สายการเงินและการบัญชี

4.  นายปานฑิต ชนะภัย รองกรรมการผู้อำนวยการใหญ่สายทรัพยากรบุคคลและ

  บริหารทั่วไป

5.  เรืออากาศเอก มนตรี จำเรียง กรรมการผู้จัดการฝ่ายช่าง
    (ระดับรองกรรมการผู้อำนวยการใหญ่)

6.  นายพฤทธิ์ บุปผาคำ รองกรรมการผู้อำนวยการใหญ่สายการพาณิชย์

7.  นายโชคชัย ปัญญายงค์ รองกรรมการผู้อำนวยการใหญ่สายกลยุทธ์และพัฒนาธุรกิจ

8.  นายอภิชาติ ดนัยวรรณ ผู้อำนวยการใหญ่ฝ่ายบริหารความเสี่ยงและประกันภัย

9.  นางสุวคนธ์ นะวงศ์ ผู้อำนวยการใหญ่สำนักงานการตรวจสอบภายใน

10. นางสุนัที อิศวพรชัย ผู้อำนวยการใหญ่ฝ่ายสื่อสารองค์กรและประชาสัมพันธ์

11. นายประกอบเกียรติ นินนาท ผู้อำนวยการใหญ่ฝ่ายธุรกิจปิโตรเลียมและประกันภัย

12. นายสาธก วรศะริน ที่ปรึกษาฝ่ายกิจกรรมพิเศษ สังกัดสำนักงาน กรรมการผู้อำนวยการใหญ่

13. นายปรีดี บุญซื่อ ผู้อำนวยการใหญ่ฝ่ายพันธมิตรและธุรกิจตอบแทนลูกค้า

14. นางชุดา ธนะภูมิ ผู้อำนวยการใหญ่ฝ่ายบริหารบุคลากร

15. นางนารีลักษณ์ วิมุกตานนท์ ผู้อำนวยการใหญ่ฝ่ายวางแผน และประสานงานการเดินทาง
    ลูกค้าพิเศษ

16. นายรัช ตันตนันตา ผู้อำนวยการใหญ่นักลงทุนสัมพันธ์

17. นายพิเชษฐ์ เรียงวัฒนสุข ผู้อำนวยการใหญ่ฝ่ายการเงินองค์กร

18. นายธีรทัต พรพิบูลย์ ที่ปรึกษาพิเศษ สำนักงานรองกรรมการผู้อำนวยการใหญ่ สายปฏิบัติการ

19. นายธงชัย สิงห์กุล ผู้อำนวยการใหญ่ฝ่ายบัญชีการเงิน

20. นายธีรพล โชติชนาภิบาล ผู้อำนวยการใหญ่ฝ่ายพัฒนาและสนับสนุนการพาณิชย์

21. เรืออากาศเอก โสภิต โภคะสุวรรณ ที่ปรึกษาพิเศษ สำนักงานรองกรรมการผู้อำนวยการใหญ่
    สายกลยุทธ์และพัฒนาธุรกิจ

22. นายดนุช บุนนาค ผู้อำนวยการใหญ่ฝ่ายวางแผนการตลาดและบริหารรายได้

23. นางสาวมณฑิชา เครือสุวรรณ์ ผู้อำนวยการใหญ่ฝ่ายพัฒนาและฝึกอบรมบุคลากร

24. เรืออากาศเอก จรัสพงษ์ บุรุษรัตนพันธุ์ ผู้อำนวยการใหญ่ฝ่ายบริหารทั่วไป

25. เรืออากาศโท ณรุจ โกมลารชุน ที่ปรึกษาพิเศษ สำนักงานรองกรรมการผู้อำนวยการใหญ่
    สายปฏิบัติการ

26. นางพิณคำ โรหิตเสถียร ผู้อำนวยการใหญ่ฝ่ายบริการบนเครื่องบิน

27. นายพิชัย จึงอนุวัตร กรรมการผู้จัดการฝ่ายการพาณิชย์สินค้าและ ไปรษณียภัณฑ์

28. นายชัยฤกษ์ ทิพยจันทร์ ที่ปรึกษาพิเศษ สำนักงานกรรมการผู้อำนวยการใหญ่

29. นาวาอากาศตรี อัษฎาวุธ วัฒนางกูร ผู้อำนวยการใหญ่ฝ่ายพัฒนาทรัพยากรการบิน

30. นายสมิทธิ พิรุณสาร กรรมการผู้จัดการฝ่ายครัวการบิน

31. นายเล็ก กลิ่นวิบูลย์ กรรมการผู้จัดการฝ่ายบริการลูกค้าภาคพื้น

32. นางชาริตา ลีลายุทธ ผู้อำนวยการใหญ่ฝ่ายบัญชีบริหารและงบประมาณ

33. ร้อยตรี อนุสสรณ์ นาคศรีชุ่ม กรรมการผู้จัดการฝ่ายบริการลานจอดและ อุปกรณ์ภาคพื้น

34. เรืออากาศโท วุฒิชัย สงวนหมู่ ผู้อำนวยการใหญ่ฝ่ายซ่อมใหญ่

35. เรืออากาศโท เฉลิมพล อินทรวงศ์ ผู้อำนวยการใหญ่ฝ่ายซ่อมบำรุงอากาศยาน

36. เรืออากาศเอก ยุทธสิทธิ์ สุวรรณลอย ผู้อำนวยการใหญ่ฝ่ายสนับสนุนงานซ่อมบำรุงอากาศยาน

37. นาวาอากาศตรี วิโรจน์ จูตะกะสุต ผู้อำนวยการใหญ่ฝ่ายปฏิบัติการบิน

38. เรืออากาศเอก อาทิตย์ นาคีรักษ์ ผู้อำนวยการใหญ่ฝ่ายสนับสนุนปฏิบัติการ

39. นาวาอากาศตรี ชัยฤทธิ์ ศรีนวล ผู้อำนวยการใหญ่ฝ่ายความปลอดภัย ความมั่นคง
    และมาตรฐานการบิน

40. นางวสุกานต์ วิศาลสวัสดิ์ ผู้อำนวยการใหญ่ฝ่ายพัฒนาธุรกิจและโครงการสำคัญ

41. นายเรืองยศ ภมรมนตรี ผู้อำนวยการใหญ่ฝ่ายขาย

42. นางจิระวรรณ เจียสกุล ผู้อำนวยการใหญ่ฝ่ายงานบริการเทคโนโลยีสารสนเทศ

43. นายวรเนติ หล้าพระบาง ผู้อำนวยการใหญ่ฝ่ายกลยุทธ์และแผน

44. นายนิรุจน์ มณีพันธ์ ผู้อำนวยการใหญ่ฝ่ายกฎหมายและกำกับกิจกรรมองค์กร
    ทำหน้าที่เลขานุการการประชุม

การเปิดโอกาสให้ผู้ถือหุ้นซักถามและแสดงความคิดเห็น การลงมติ และการบันทึกรายงานการประชุม

ในการประชุมใหญ่สามัญผู้ถือหุ้นประจำปี 2553
ก่อนดำเนินการประชุมประธานในที่ประชุมได้มีการแจ้งรายละเอียดขององค์ประชุม
อธิบายวิธีการลงคะแนน การนับคะแนน การใช้บัตรลงคะแนน การเก็บบัตรลงคะแนน
การนับคะแนนเสียง และเปิดเผยผลการนับคะแนนในแต่ละวาระอย่างชัดเจน โปร่งใส
และเก็บบัตรลงคะแนนไว้เพื่อให้สามารถตรวจสอบได้ในภายหลัง รวมทั้งเปิดโอกาสให้ผู้ถือหุ้นซักถาม
หรือแสดงความคิดเห็นอย่างเหมาะสมและเพียงพอ
และให้ฝ่ายบริหารที่เกี่ยวข้องชี้แจงและให้ข้อมูลต่างๆ แก่ผู้ถือหุ้นอย่างครบถ้วนและชัดเจน
สำหรับการลงคะแนนและนับคะแนนเสียง บริษัทฯ ปฏิบัติตามข้อบังคับของบริษัทฯ ที่กำหนดให้ 1 หุ้น
เป็น 1 เสียง และนับเสียงข้างมากเป็นมติ โดยใช้บัตรลงคะแนนเฉพาะกรณีที่ผู้ถือหุ้นคัดค้าน
หรืองดออกเสียง และเก็บบัตรลงคะแนนไว้เพื่อให้สามารถตรวจสอบได้ในภายหลัง รวมทั้งบริษัทฯ
มีการจดบันทึกรายงานการประชุมอย่างครบถ้วนและมีการบันทึกภาพประชุมในลักษณะสื่อวิดีทัศน์
และพร้อมให้บริการเผยแพร่แก่ผู้ถือหุ้นที่สนใจ

  ภายหลังวันประชุมผู้ถือหุ้น

  การแจ้งมติที่ประชุมผู้ถือหุ้น

บริษัทฯ
ได้แจ้งมติที่ประชุมผู้ถือหุ้นผ่านระบบข่าวของตลาดหลักทรัพย์แห่งประเทศไทยภายในวันทำการถัดไป
โดยมติดังกล่าวได้ระบุผลของมติ (เห็นชอบ/ไม่เห็นชอบ) และผลของการลงคะแนนเสียง
(เห็นด้วย/ไม่เห็นด้วย/งดออกเสียง) ในแต่ละวาระ และจัดส่งรายงานการประชุมผู้ถือหุ้น
ซึ่งจดบันทึกรายชื่อกรรมการ/ผู้บริหารที่เข้าร่วมประชุม ผลของมติ (เห็นชอบ/ไม่เห็นชอบ)
และผลของการลงคะแนนเสียง (เห็นด้วย/ไม่เห็นด้วย/งดออกเสียง)
ในวาระที่ขอรับรอง/อนุมัติจาก
ผู้ถือหุ้น รวมทั้งประเด็นอภิปรายที่สำคัญ ข้อซักถามของผู้ถือุห้นในแต่ละวาระและการชี้แจงของบริษัทฯ
อย่างละเอียดให้
ตลาดหลักทรัพย์แห่งประเทศไทย และหน่วยงานราชการ ภายในระยะเวลา 14 วัน
นับแต่วันประชุมผู้ถือหุ้น พร้อมทั้งเผยแพร่รายงานการประชุมผู้ถือหุ้นบนเว็บไซต์ของบริษัทฯ

5. ภาวะผู้นำและวิสัยทัศน์ 

คณะกรรมการบริษัทฯ ประกอบด้วยบุคคลที่มีความรู้ ความสามารถ
มีทักษะและประสบการณ์การทำงานจากหลากหลายสาขา อาทิ ด้านการบิน การเงิน การบัญชี
กฎหมาย การบริหารธุรกิจ หรือการบริหารราชการแผ่นดิน เป็นที่ยอมรับ
ในระดับประเทศ มีความเข้าใจในบทบาท และหน้าที่ที่ต้องรับผิดชอบเป็นอย่างดี
ทำให้การปฏิบัติงานเป็นไปอย่างมี
ประสิทธิภาพ มีส่วนร่วมในการให้ความเห็นชอบวิสัยทัศน์ ภารกิจ กลยุทธ์ เป้าหมาย แผนกลยุทธ์
และอนุมัติในประเด็นสำคัญที่เกี่ยวกับทิศทางและนโยบายการดำเนินงานของบริษัทฯ
รวมถึงแผนวิสาหกิจและงบประมาณประจำปี
ตลอดจนกำกับดูแลให้การบริหารงานของฝ่ายบริหารดำเนินการตามแผนกลยุทธ์และงบประมาณที่กำหนดไว้อย่างมีประสิทธิภาพ
และถูกต้องตามกฎ ระเบียบข้อบังคับต่างๆ ของหน่วยงานที่กำกับดูแล
หน่วยงานทางราชการที่เกี่ยวข้องและตามมติของ
ที่ประชุมผู้ถือหุ้น
รวมทั้งได้จัดให้มีกระบวนการตรวจสอบภายในและกระบวนการบริหารความเสี่ยงที่เหมาะสมโดยคำนึงถึงประโยชน์สูงสุดของบริษัทฯ
และของผู้ที่มีส่วนได้เสีย และเป็นไปตามหลักการกำกับดูแลกิจการที่ดี
เพื่อเพิ่มมูลค่าทางเศรษฐกิจให้กับบริษัทฯ และเพิ่มความมั่นคงสูงสุดแก่ผู้ถือหุ้น

6. ความขัดแย้งทางผลประโยชน์ 

บริษัทฯ ยึดมั่นและให้ความสำคัญในหลักการการกำกับดูแลกิจการที่ดี
ที่จะขจัดความขัดแย้งทางผลประโยชน์
ซึ่งคณะกรรมการบริษัทฯ ได้พิจารณารายการที่อาจมีความขัดแย้งทางผลประโยชน์
หรือรายการที่เกี่ยวโยงกัน หรือรายการระหว่างกันอย่างเหมาะสมภายใต้กรอบจริยธรรมที่ดี
และมีการดูแลให้คณะกรรมการ ฝ่ายบริหาร
และพนักงานทุกคนถือปฏิบัติโดยเคร่งครัดตามข้อกำหนดของตลาดหลักทรัพย์ฯ
เพื่อให้เป็นที่เชื่อถือและไว้วางใจของผู้มีส่วนได้เสียทุกฝ่าย
ซึ่งมีหลักเกณฑ์สำคัญ ดังนี้

บริษัทฯ ได้ออกประกาศบริษัทฯ เรื่องการเปิดเผยข้อมูลรายการที่เกี่ยวโยงกันของบริษัท การบินไทย
จำกัด (มหาชน) ตามหลักเกณฑ์และวิธีการของตลาดหลักทรัพย์ ตั้งแต่กันยายน 2547
เพื่อให้คณะกรรมการบริษัทฯ และฝ่ายบริหารทุกท่าน
ซึ่งเข้าข่ายบุคคลที่เกี่ยวโยงกันตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์
เปิดเผยข้อมูลบุคคลและบริษัทที่เกี่ยวโยงกัน ทุกครั้งที่มีการแต่งตั้งผู้บริหารใหม่
ฝ่ายกฎหมายและกำกับกิจกรรมองค์กร จะจัดส่งแบบฟอร์ม
“รายละเอียดของบุคคลที่เกี่ยวโยงกันตามประกาศคณะกรรมการตลาดหลักทรัพย์แห่งประเทศไทย
เรื่องการเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน พ.ศ.
2546”
ซึ่งได้ปรับปรุงรายละเอียดตามข้อกำหนดของคณะกรรมการกำกับตลาดทุนที่เปลี่ยนแปลงโดยตลอด
โดยให้ผู้บริหารที่ได้รับแต่งตั้งใหม่ ให้ข้อมูลพร้อมลงนามรับรองความถูกต้องของข้อมูล
และหากภายหลังมีการเปลี่ยนแปลงข้อมูล
ผู้บริหารจะต้องจัดส่งแบบฟอร์มดังกล่าวพร้อมลงนามรับรองความถูกต้องของข้อมูลทุกครั้ง
โดยฝ่ายกฎหมายและกำกับกิจกรรมองค์กรจะจัดส่งแบบฟอร์มดังกล่าวให้ประธานกรรมการบริษัทฯ
และประธานกรรมการตรวจสอบ รับทราบด้วย
พร้อมทั้งจัดทำสรุปรายชื่อบุคคลและบริษัทที่เกี่ยวโยงกันเพื่อง่ายในการตรวจสอบ
และนำส่งฝ่ายบริหารทุกฝ่าย ตลอดจนบุคคลที่เป็นผู้ประสานงานเกี่ยวกับรายการ
ที่เกี่ยวโยงกันของแต่ละหน่วยงาน
เพื่อใช้ตรวจสอบธุรกรรมที่หน่วยงานตนจะเสนอฝ่ายบริหารหรือคณะกรรมการบริษัทฯ
และหากมีรายการที่เกี่ยวโยงกันเกิดขึ้น บริษัทฯ
จะได้จัดทำสรุปสารสนเทศเกี่ยวกับรายการที่เกี่ยวโยงกัน แจ้งให้ตลาดหลักทรัพย์ฯ ทราบ
รวมทั้งได้นำไปเปิดเผยในรายงานประจำปี (แบบ 56-2) และแบบแสดงรายการข้อมูลประจำปี
(แบบ 56-1)

เพื่อให้การดำเนินการเกี่ยวกับเรื่องรายการที่เกี่ยวโยงกันมีแนวทางปฏิบัติที่ชัดเจนยิ่งขึ้น บริษัทฯ
ได้ออกประกาศบริษัทฯ เรื่อง การกำหนดนโยบายราคาสำหรับรายการที่เกี่ยวโยงกันของบริษัท
การบินไทย จำกัด (มหาชน) ในเดือนมกราคม 2548
โดยในการเข้าทำรายการที่เกี่ยวโยงกันของบริษัทฯ กับบุคคลที่เกี่ยวโยงกัน
ใช้นโยบายการกำหนดราคาซื้อสินค้าและบริการระหว่างบริษัทฯ กับกิจการที่เกี่ยวข้อง
โดยกำหนดจากราคาปกติของธุรกิจเช่นเดียวกับบริษัทฯ
กำหนดให้กับบุคคลหรือกิจการอื่นที่ไม่เกี่ยวข้องเป็นลำดับแรก
และใช้นโยบายราคาที่มีเงื่อนไขทางธุรกิจที่ไม่เป็นปกติ หรือไม่เป็นไปตามราคาตลาดหากจำเป็น
ทั้งนี้ เพื่อบริษัทฯ จะได้ปฏิบัติตามหลักเกณฑ์และวิธีการของตลาดหลักทรัพย์ฯ
รวมทั้งมาตรฐานการบัญชี ได้อย่างถูกต้องและครบถ้วน

นอกจากนั้น ในการประชุมคณะกรรมการบริษัทฯ และฝ่ายบริหารทุกเดือน
ฝ่ายกฎหมายและกำกับกิจกรรมองค์กร
จะจัดทำวาระเสนอ เรื่อง รายการที่เกี่ยวโยงกันของบริษัท การบินไทย จำกัด (มหาชน)
เพื่อเปิดเผยให้คณะกรรมการบริษัทฯ และฝ่ายบริหารทราบว่าในแต่ละเดือนบริษัทฯ
มีการเข้าทำรายการที่เกี่ยวโยงกันหรือไม่ ทั้งนี้ บริษัทฯ
ได้ปรับปรุงขั้นตอนการปฏิบัติงานในด้านนี้ให้สอดคล้องกับข้อกำหนดของหน่วยงานที่เกี่ยวข้อง
ที่เปลี่ยนแปลงไปโดยตลอด เพื่อให้
การดูแลด้านการขจัดความขัดแย้งและผลประโยชน์เป็นไปตามหลักการกำกับดูแลกิจการที่ดีและถูกต้องตามข้อกำหนด

7. จริยธรรมธุรกิจ

บริษัทฯ ยึดมั่นในความรับผิดชอบต่อผู้มีส่วนได้เสียทุกฝ่าย
รวมทั้งยึดมั่นในความรับผิดชอบต่อสภาพแวดล้อม สังคม และประเทศชาติ
โดยมุ่งมั่นที่จะดำเนินธุรกิจด้วยความโปร่งใส ซื่อสัตย์สุจริต และเป็นธรรม
ภายใต้กรอบกฎหมายและตามหลักการกำกับดูแลกิจการที่ดีอย่างต่อเนื่อง บริษัทฯ
ได้ให้ความสำคัญต่อจรรยาบรรณการบินไทยเป็นอย่างยิ่ง
โดยถือเป็นปัจจัยสำคัญต่อความสำเร็จในการดำเนินธุรกิจ
และได้ทำการปรับปรุงจรรยาบรรณการบินไทย ซึ่งจัดทำขึ้นตั้งแต่ปี 2545 ที่ประกาศใช้อยู่เดิม
เพื่อให้สอดคล้องกับรัฐธรรมนูญแห่งราชอาณาจักรไทย พุทธศักราช 2550 มาตรา 279
ซึ่งบัญญัติให้มีประมวลจริยธรรม เพื่อกำหนดมาตรฐานทางจริยธรรมของผู้ดำรงตำแหน่งทางการเมือง
ข้าราชการหรือเจ้าหน้าที่ของรัฐแต่ละประเภท ประกอบกับค่านิยมหลัก
ซึ่งผู้ตรวจการแผ่นดินได้ให้คำแนะนำให้หน่วยงานทั้งหลายถือปฏิบัติ
โดยให้มีกลไกและระบบในการบังคับใช้อย่างมีประสิทธิภาพ
รวมทั้งกำหนดขั้นตอนการลงโทษตามความร้ายแรงแห่งการกระทำและให้เรียกว่า
“ประมวลบรรษัทภิบาลและจริยธรรมของบริษัท การบินไทย จำกัด (มหาชน)”
เพื่อใช้บังคับกับผู้ปฏิบัติงานของบริษัทฯ ในทุกระดับ ควบคู่ไปกับประกาศ ข้อบังคับ คำสั่ง ระเบียบ
และวิธีปฏิบัติอื่นๆ ทั้งนี้ เพื่อให้ผู้ปฏิบัติงานของบริษัทฯ ปฏิบัติหน้าที่อย่างเที่ยงธรรม ผดุงเกียรติ
และศักดิ์ศรีควรค่าแก่ความไว้วางใจ และเสริมสร้างความเชื่อมั่นต่อลูกค้าและประชาชน
ตลอดจนปฏิบัติงานร่วมกันอย่างมีจิตสำนึกรับผิดชอบในหน้าที่ มีความซื่อสัตย์สุจริต
ครองตนอยู่ในความดีงาม ถูกต้อง และมีความเอื้ออาทรต่อกัน อันเป็นผลทำให้ภาพลักษณ์ของบริษัทฯ
เป็นที่ศรัทธาแก่บุคคลโดยทั่วไป

การมีจิตสำนึกเรื่องธรรมาภิบาลเป็นอีกประการหนึ่งที่บริษัทฯ
มุ่งเน้นปลูกฝังแก่พนักงานด้วยการให้พนักงานได้มีส่วนร่วมในกิจกรรมต่างๆ ได้แก่
การมีส่วนร่วมในการปรับปรุงจรรยาบรรณการบินไทย
การประกวดคำขวัญธรรมาภิบาลและการเข้ารับการอบรมหลักสูตรธรรมาภิบาลของสถาบันต่างๆ เช่น
หลักสูตรธรรมาภิบาลของผู้บริหารระดับกลางของสถาบันพระปกเกล้า นอกจากนี้ บริษัทฯ
ได้พัฒนาและปรับปรุงระบบงานให้เป็นไปตามหลักการกำกับดูแลกิจการที่ดี
ทั้งที่เกี่ยวข้องกับการให้บริการโดยตรง และระบบงานสนับสนุน
รวมทั้งได้มีการนำระบบเทคโนโลยีสารสนเทศที่ทันสมัยมาเป็นเครื่องมือในการบริหารจัดการให้เกิดความรวดเร็วในการปฏิบัติงาน
ทั้งนี้ เพื่อประโยชน์อันยั่งยืนร่วมกันของผู้มีส่วนได้เสียทุกฝ่าย รวมถึงสังคมและประเทศชาติ

8. การถ่วงดุลของกรรมการที่ไม่เป็นผู้บริหาร

การแต่งตั้งกรรมการของบริษัทฯ เป็นไปตามมติที่ประชุมใหญ่สามัญผู้ถือหุ้นโดยผ่านการพิจารณาของ
คณะกรรมการสรรหา กำหนดค่าตอบแทน และพัฒนาบุคลากร และคณะกรรมการบริษัทฯ ตามลำดับ
ตามข้อบังคับของบริษัทฯ คณะกรรมการบริษัทฯ ประกอบด้วยกรรมการอย่างน้อย 5 ท่าน แต่ไม่เกิน
15 ท่าน โดย ณ วันที่ 31 ธันวาคม 2553 คณะกรรมการบริษัทฯ มีจำนวน 15 ท่าน ประกอบด้วย

  - กรรมการที่ไม่ได้เป็นผู้บริหาร 8 ท่าน

  - กรรมการอิสระ 6 ท่าน

  - กรรมการที่เป็นผู้บริหาร 1 ท่าน

จากโครงสร้างข้างต้น คณะกรรมการบริษัทฯ ประกอบด้วยกรรมการที่ไม่ได้เป็นผู้บริหารถึงร้อยละ
53.33 ของจำนวนกรรมการทั้งหมด และมีกรรมการอิสระถึงร้อยละ 40.00
ของจำนวนกรรมการทั้งหมด
ซึ่งเป็นจำนวนที่มากพอที่จะสามารถสร้างกลไกถ่วงดุลอำนาจภายในคณะกรรมการบริษัทฯ ดังนั้น
ผู้มีส่วนได้เสียจึงสามารถมั่นใจได้ว่าคณะกรรมการบริษัทฯ
สามารถปฏิบัติหน้าที่ในฐานะตัวแทนผู้ถือหุ้นได้อย่างเป็นอิสระ และมีการถ่วงดุลที่เหมาะสม

ทั้งนี้ คณะกรรมการบริษัทฯ มีหน้าที่รับผิดชอบในการปฏิบัติหน้าที่ให้เป็นไปตามกฎหมาย วัตถุประสงค์
และข้อบังคับของบริษัทฯ ตลอดจนมติของที่ประชุมผู้ถือหุ้น ด้วยความซื่อสัตย์สุจริต
และความระมัดระวังในการรักษา
ผลประโยชน์ของบริษัทฯ กรรมการบริษัทฯ มีวาระการดำรงตำแหน่งที่แน่นอน ตามข้อบังคับบริษัทฯ
ที่กำหนดไว้ว่า ในการประชุมสามัญประจำปีทุกครั้ง ให้กรรมการจำนวน 1 ใน 3 ออกจากตำแหน่ง
โดยให้กรรมการที่ดำรงตำแหน่งนานที่สุด
เป็นผู้ออกจากตำแหน่ง

9. การประเมินตนเองของคณะกรรมการบริษัทฯ

บริษัทฯ
กำหนดการประเมินผลการปฏิบัติงานของคณะกรรมการไว้ในหลักการกำกับดูแลกิจการที่ดีเพื่อเป็นเครื่องมือในการตรวจสอบการปฏิบัติหน้าที่ของคณะกรรมการบริษัทฯ
และได้ทำการปรับปรุงแบบประเมินให้มีความชัดเจนยิ่งขึ้น
โดยความเห็นชอบของคณะกรรมการธรรมาภิบาล เพื่อนำมาใช้ประเมินในปี 2553
ประกอบด้วยแบบการประเมินตนเองของกรรมการ (Self-Assessment)
แบบประเมินไขว้ของกรรมการ (Cross Evaluation) และแบบประเมินคณะกรรมการ
บริษัทฯ (Board Evaluation)

สรุปผลการประเมินของกรรมการในภาพรวมจัดอยู่ในระดับ “ดีเยี่ยม” โดยค่าคะแนนเฉลี่ยเท่ากับ
4.65 ส่วนการประเมินตนเองของคณะกรรมการมีค่าคะแนนเฉลี่ยเท่ากับ 4.73
และการประเมินไขว้ของกรรมการมีค่าเฉลี่ยเท่ากับ 4.81 ซึ่งจัดอยู่ในระดับ “ดีเยี่ยม”

10. การรวมหรือแยกตำแหน่ง

ประธานกรรมการบริษัทฯ เป็นกรรมการที่ไม่ได้เป็นผู้บริหาร
ไม่เป็นบุคคลเดียวกับกรรมการผู้อำนวยการใหญ่ และไม่มีความสัมพันธ์ใดๆ กับฝ่ายบริหาร
โดยบริษัทฯ ได้มีการจัดให้แบ่งแยกบทบาท หน้าที่
และความรับผิดชอบในการปฏิบัติงานของคณะกรรมการบริษัทฯ
และฝ่ายบริหารออกจากกันอย่างชัดเจนและเป็นลายลักษณ์อักษร

11. ค่าตอบแทนกรรมการและผู้บริหาร

คณะกรรมการบริษัทฯ ได้แต่งตั้งคณะกรรมการสรรหา กำหนดค่าตอบแทน และพัฒนาบุคลากร
เพื่อทำหน้าที่พิจารณากำหนดค่าตอบแทนของกรรมการ อนุกรรมการต่างๆ และฝ่ายบริหารของบริษัทฯ
รวมทั้งบุคคลภายนอกที่มาปฏิบัติงานให้กับบริษัทฯ เพื่อเป็นการจูงใจ
และรักษากรรมการที่มีคุณภาพตามที่บริษัทฯ ต้องการและอยู่ในลักษณะที่เปรียบเทียบได้กับระดับ
ที่ปฏิบัติอยู่ในอุตสาหกรรม นอกจากนี้ กรรมการที่ได้รับมอบหมายหน้าที่ความรับผิดชอบเพิ่มขึ้น
ควรได้รับค่าตอบแทนเพิ่ม
ที่เหมาะสม ส่วนกรรมการที่เป็นผู้บริหารและฝ่ายบริหาร
ควรได้รับค่าตอบแทนที่เชื่อมโยงกับผลการดำเนินงานของบริษัทฯ และผลการปฏิบัติงานของกรรมการ
หรือผู้บริหารแต่ละคน ทั้งนี้ เพื่อให้เกิดการกำกับดูแลที่ดีตามหลักการที่กระทรวงการคลัง
และตลาดหลักทรัพย์แห่งประเทศไทยกำหนด รวมทั้งหลักการปฏิบัติที่ดีซึ่งเป็นที่ยอมรับในระดับสากล
โดยค่าตอบแทนกรรมการเป็นไปตามมติที่ได้รับการอนุมัติจากที่ประชุมใหญ่สามัญผู้ถือหุ้น ทั้งนี้
รายละเอียดค่าตอบแทนกรรมการและผู้บริหาร สำหรับปี 2553
ได้เปิดเผยไว้ในหัวข้อผลตอบแทนกรรมการและเจ้าหน้าที่บริหารแล้ว

12. การประชุมคณะกรรมการบริษัทฯ 

บริษัทฯ ได้กำหนดการประชุมคณะกรรมการบริษัทฯ ไว้อย่างเป็นทางการล่วงหน้าตลอดทั้งปี
โดยกำหนดการประชุม
เดือนละ 1 ครั้ง ในทุกวันศุกร์ที่ 2 ของเดือน
และมีการประชุมวาระพิเศษเฉพาะคราวเพิ่มตามความจำเป็น โดยมีการกำหนดวาระชัดเจน
และมีวาระพิจารณาติดตามผลการดำเนินงานเป็นประจำ สำนักเลขานุการบริษัทฯ
จะจัดส่งหนังสือเชิญประชุมพร้อมระเบียบวาระการประชุมและเอกสารก่อนการประชุมให้กรรมการแต่ละท่านล่วงหน้าก่อนการประชุมเป็นเวลา
7 วัน
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม โดยในปี 2553
คณะกรรมการบริษัทฯ มีการประชุมรวมทั้งสิ้น 18 ครั้ง
ซึ่งรายละเอียดการเข้าร่วมประชุมของกรรมการบริษัทฯ แต่ละท่านได้สรุปอยู่ในหัวข้อการ
ถือครองหุ้นและการเข้าประชุมของคณะกรรมการบริษัทฯ และคณะกรรมการตรวจสอบประจำปี
เลขานุการบริษัทฯ
ได้มีการจดบันทึกและจัดทำรายงานการประชุมเป็นลายลักษณ์อักษรทุกครั้งและได้นำเสนอคณะกรรมการบริษัทฯ
พิจารณาร่างรายงานการประชุมดังกล่าวก่อนทำการรับรองในการประชุมครั้งต่อไป
รวมทั้งได้มีการจัดเก็บรายงานการประชุมของคณะกรรมการบริษัทฯ
ที่ผ่านการรับรองจากคณะกรรมการบริษัทฯ ให้พร้อมสำหรับการตรวจสอบจากคณะกรรมการบริษัทฯ
และหน่วยงานที่เกี่ยวข้อง

13. คณะอนุกรรมการ 

คณะกรรมการบริษัทฯ ได้แต่งตั้งกรรมการที่มีความรู้ความชำนาญที่เหมาะสมเป็นคณะอนุกรรมการ
เพื่อช่วยปฏิบัติงานในการศึกษาและกลั่นกรองเรื่องสำคัญที่ต้องการการดูแลอย่างใกล้ชิดในแต่ละด้าน
และเสนอความเห็นต่อคณะกรรมการบริษัทฯ
คณะอนุกรรมการในความหมายที่กำหนดไว้ในหลักการกำกับดูแลกิจการที่ดี บริษัทฯ
ได้จัดตั้งเป็นคณะกรรมการชุดต่างๆ สำหรับรายละเอียด บทบาท หน้าที่ความรับผิดชอบ
และองค์ประกอบของแต่ละคณะได้อธิบายไว้ภายใต้หัวข้อเรื่องคณะกรรมการและคณะอนุกรรมการชุดย่อย

14. การควบคุมภายในและการตรวจสอบภายใน 

  ดูรายละเอียดในส่วนที่ 1 หน้าที่ 9-1 เรื่อง การควบคุมภายในและการตรวจสอบภายใน

15. รายงานของคณะกรรมการบริษัทฯ

คณะกรรมการบริษัทฯ มีหน้าที่จัดทำรายงาน อธิบายถึงผลการดำเนินงานของบริษัทฯ
และเหตุการณ์สำคัญในรอบปี ให้ผู้ถือหุ้นได้รับทราบ และรับผิดชอบต่อการมีระบบบริหารความเสี่ยง
และระบบการควบคุมภายในที่เหมาะสม และมีประสิทธิผล โดยคณะกรรมการบริษัทฯ
ได้แต่งตั้งคณะกรรมการตรวจสอบ
เพื่อทำหน้าที่ดูแลรับผิดชอบเกี่ยวกับคุณภาพของรายงานทางการเงินและระบบการควบคุมภายใน
รวมถึงกระบวนการต่างๆ ให้มีการจัดทำอย่างถูกต้องตามมาตรฐานบัญชีที่รับรองทั่วไป
และมีการเปิดเผยข้อมูลอย่างโปร่งใส คณะกรรมการบริษัทฯ ได้จัดทำรายงานดังกล่าว
และคณะกรรมการตรวจสอบได้มีการรายงาน ตามรายละเอียดที่ปรากฏในรายงานประจำปีแล้ว

16. ความสัมพันธ์กับนักลงทุน

บริษัทฯ มีการเปิดเผยข้อมูลทางด้านการเงินและการดำเนินงานให้แก่ผู้มีส่วนได้เสียอย่างถูกต้อง
โปร่งใส และทันต่อเหตุการณ์ เพื่อสร้างความเชื่อมั่นในผลการดำเนินงานของบริษัทฯ

บริษัทฯ ได้เผยแพร่ข้อมูลและตอบข้อซักถามต่างๆ เกี่ยวกับบริษัทฯ
อย่างสม่ำเสมอแก่กลุ่มเป้าหมายหลัก ได้แก่ ผู้ถือหุ้น นักลงทุน นักวิเคราะห์หลักทรัพย์
ผู้บริหารกองทุน พนักงาน และผู้มีส่วนได้เสียอื่นๆ อีกทั้ง บริษัทฯ ได้ให้บริการข้อมูลข่าวสารต่างๆ
แก่ผู้มีส่วนได้เสียทุกกลุ่ม เพื่อให้ได้รับทราบข้อมูลพื้นฐานต่างๆ ของบริษัทฯ
โดยผ่านรายงานทางการเงินและรายงานอื่นๆ ที่เกี่ยวข้อง ส่งให้ตลาดหลักทรัพย์ฯ ทางเว็บไซต์
www.thaiair.com สำหรับในปี 2553 ตั้งแต่วันที่ 1 มกราคม 2553 ถึงวันที่ 31 ธันวาคม 2553
มีกิจกรรมสำคัญๆ ดังนี้

  -------------------------------------------------------------------------
  กิจกรรม                                       จำนวน
  -------------------------------------------- ----------------------------
  โรดโชว์ในประเทศ                               1 ครั้ง/ปี

  โรดโชว์ต่างประเทศ                              9 ครั้ง/ปี

  การเข้าประชุม/การประชุมทางโทรศัพท์กับผู้บริหารบริษัทฯ   96 ครั้ง/ปี

  การตอบข้อซักถามและให้ข้อมูลทางโทรศัพท์ และทางอีเมล์   3-5 ราย/วัน

  การชี้แจงข้อมูลรายไตรมาส                         8 ครั้ง/ปี

  การเยี่ยมชมกิจการบริษัทฯ                          1 ครั้ง/ปี

  การจัดกิจกรรมพิเศษอื่นๆ                           2 ครั้ง/ปี
  -------------------------------------------------------------------------

ในปี 2553 บริษัทฯ โดยฝ่ายนักลงทุนสัมพันธ์ได้จัดกิจกรรมพิเศษอื่นๆ ได้แก่
การออกบูธเพื่อประชาสัมพันธ์บริษัทฯ และเข้าร่วมสัมมนาร่วมกับ Euromoney ในงาน The
4^(th) Euromoney Thailand Investment Forum ระหว่างวันที่ 6 – 7 กรกฎาคม 2553
และงาน SET in the City 2010 ร่วมกับตลาดหลักทรัพย์แห่งประเทศไทย ระหว่างวันที่ 18 –
21 พฤศจิกายน 2553 ซึ่งกิจกรรมต่างๆ ของบริษัทฯ ได้รับความสนใจจาก ผู้ถือหุ้น
และนักลงทุนเป็นอย่างดี

นอกจากกิจกรรมและความรับผิดชอบหลักของฝ่ายนักลงทุนสัมพันธ์แล้ว
ตลอดปีที่ผ่านมาฝ่ายนักลงทุนสัมพันธ์ได้ดำเนินงานตามแนวทางปฏิบัติของบริษัทจดทะเบียนที่ดี
และให้ความสำคัญต่อการมีส่วนร่วมของทั้งองค์กรในการดำเนินกิจกรรม
โดยจัดให้มีการพบปะระหว่างผู้บริหารระดับสูงของบริษัทฯ กับนักวิเคราะห์หลักทรัพย์ นักลงทุน
ผู้ถือหุ้น ตลอดจน
ผู้ส่วนได้เสีย เพื่อเปิดโอกาสให้ผู้บริหารได้ชี้แจงนโยบายตลอดจนวิสัยทัศน์
เป็นการสร้างความเชื่อมั่นให้กับผู้ถือหุ้น รวมทั้ง
ได้มีการปรับปรุงเว็บไซต์ของฝ่ายนักลงทุนสัมพันธ์
www.thaiair.com/about-thai/investor-relations/en/investor.html ให้ทันสมัย
และง่ายต่อการสืบค้นข้อมูล

17. เลขานุการบริษัทฯ 

คณะกรรมการบริษัทฯ เล็งเห็นถึงความสำคัญของบทบาทและหน้าที่ของเลขานุการบริษัทฯ
และได้ปฏิบัติตาม พระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา
89/15 ซึ่งกำหนดให้คณะกรรมการต้องจัดให้มีเลขานุการบริษัทฯ รับผิดชอบดำเนินการในนามบริษัทฯ
หรือคณะกรรมการ โดยบริษัทฯ ได้แต่งตั้งให้ นายนิรุจน์ มณีพันธ์
ผู้อำนวยการใหญ่ฝ่ายกฎหมายและกำกับกิจกรรมองค์กร ปฏิบัติหน้าที่เลขานุการบริษัทฯ
รายงานตรงต่อกรรมการผู้อำนวยการใหญ่ และทำหน้าที่เป็นเลขานุการคณะกรรมการบริษัทฯ ด้วย

  เลขานุการบริษัทฯ มีหน้าที่และความรับผิดชอบหลักดังนี้

-   ประสานงาน และดูแลกิจกรรมต่างๆ ของคณะกรรมการบริษัทฯ ให้เป็นไปตามกฎหมาย
    ระเบียบข้อบังคับที่เกี่ยวข้องต่างๆ และมติที่ประชุมผู้ถือหุ้น

-   จัดทำและจัดเก็บรักษาทะเบียนกรรมการ

-   จัดทำและจัดเก็บรักษาหนังสือนัดประชุมคณะกรรมการบริษัทฯ
    เอกสารประกอบการประชุมคณะกรรมการบริษัทฯ และรายงานการประชุมคณะกรรมการบริษัทฯ
    ให้ครบถ้วนสมบูรณ์

-   จัดทำและจัดเก็บรักษาหนังสือนัดประชุมผู้ถือหุ้น เอกสารประกอบการประชุมผู้ถือหุ้น
    และรายงานการประชุม ผู้ถือหุ้น ให้ครบถ้วนสมบูรณ์ภายในกำหนดเวลาของกฎหมาย

-   จัดเก็บรักษารายงานการมีส่วนได้เสียที่รายงานโดยกรรมการหรือผู้บริหาร

-   เป็นที่ปรึกษาและเลขานุการคณะกรรมการบริษัทฯ

-   เป็นที่ปรึกษาและประสานงานกับเลขานุการของคณะอนุกรรมการต่างๆ ที่คณะกรรมการบริษัทฯ
    ได้มีมติแต่งตั้ง

-   ดูแลเรื่องการกำกับดูแลกิจการ (Corporate Governance)

-   ดูแลการปฏิบัติตามกฎหมายและกฎระเบียบที่เกี่ยวข้องกับธุรกิจของบริษัทฯ และบริษัทจดทะเบียน

-   ประสานงานกับที่ปรึกษากฎหมายและผู้สอบบัญชี

-   เป็นศูนย์กลางในการติดต่อ ให้ข้อมูลกับกรรมการบริษัทฯ กรรมการภายนอก และบุคคลภายนอก

-   ให้คำแนะนำเบื้องต้นแก่กรรมการบริษัทฯ เกี่ยวกับข้อกฎหมาย ระเบียบและข้อบังคับต่างๆ
    ของบริษัทฯ และ
    ติดตามให้มีการปฏิบัติตามอย่างถูกต้องและสม่ำเสมอ
    รวมทั้งรายงานการเปลี่ยนแปลงที่มีนัยสำคัญแก่กรรมการ

-   ดูแล กำกับ รับผิดชอบการจัดทำ และจัดเก็บรักษารายงานประจำปี (แบบ 56-2)
    และแบบแสดงรายงานข้อมูลประจำปี (แบบ 56-1)

 นโยบายและวิธีการดูแลผู้บริหารในการนำข้อมูลภายในไปใช้ 

บริษัทฯ มีนโยบายปฏิบัติตามกฎเกณฑ์ของตลาดหลักทรัพย์แห่งประเทศไทย
และสำนักงานคณะกรรมการกำกับ
หลักทรัพย์และตลาดหลักทรัพย์อย่างเคร่งครัด โดยบริษัทฯ
ให้ความสำคัญในเรื่องหลักการกำกับดูแลกิจการที่ดี เพื่อให้บรรลุผลในทางปฏิบัติ
โดยออกประกาศบริษัทฯ เรื่องการป้องกันการใช้ข้อมูลภายในเพื่อประโยชน์ส่วนตน ตั้งแต่ปี 2547
เพื่อห้ามกรรมการ รวมถึงกรรมการที่พ้นตำแหน่งในช่วง 6 เดือน และผู้บริหาร
ซื้อขายหลักทรัพย์ของบริษัทฯ ก่อนการประกาศงบการเงิน 1 เดือน และหลังประกาศ 3 วัน
โดยทุกๆ 3 เดือน ฝ่ายกฎหมายและกำกับกิจกรรมองค์กร
จะจัดทำวาระแจ้งคณะกรรมการและฝ่ายบริหาร
รวมถึงจัดทำหนังสือแจ้งกรรมการและผู้บริหารเป็นรายบุคคลถึงช่วงระยะเวลาห้ามทำการซื้อขายหุ้นการบินไทย
ตามประกาศบริษัทฯ ฉบับดังกล่าว นอกจากนั้น ยังจัดทำวาระแจ้งคณะกรรมการบริษัทฯ
และฝ่ายบริหารทุกเดือน เรื่องรายงานการถือครองหุ้นการบินไทยของกรรมการบริษัทฯ
และผู้บริหารระดับสูง รวมทั้งของคู่สมรส
และบุตรที่ยังไม่บรรลุนิติภาวะ
เพื่อแจ้งให้ทราบถึงการเปลี่ยนแปลงการถือครองหุ้นของคณะกรรมการบริษัทฯ และฝ่ายบริหาร
รวมทั้งแจ้งบทลงโทษ
กรณีไม่ได้จัดทำรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ภายในระยะเวลาที่กำหนด
รวมทั้งกำหนดไว้ในจรรยาบรรณการบินไทย ให้การเปิดเผยหรือใช้ข้อมูลภายในเพื่อประโยชน์ส่วนตน
ถือว่าเป็นการผิดวินัยพนักงาน

 การพัฒนาความรู้และทักษะของคณะกรรมการบริษัทฯ และฝ่ายบริหาร 

บทบาทของกรรมการบริษัทจดทะเบียนในการกำกับดูแลกิจการที่ดี
เป็นสิ่งที่ได้รับความสนใจจากผู้มีส่วนได้เสีย หน่วยงานกำกับดูแล นักลงทุน สถาบัน ผู้ถือหุ้น
ตลอดจนตัวบริษัทเอง ความคาดหวังจากผู้มีส่วนได้เสีย (Stakeholders)
จากการปฏิบัติหน้าที่ของกรรมการบริษัทฯ ในปัจจุบันนั้นมีเพิ่มขึ้น
ผู้มีส่วนได้เสียมิได้คาดหวังให้กรรมการเป็นเพียงแต่ตรายาง
แต่มีความคาดหวังให้กรรมการมีหน้าที่ชี้นำองค์กรไปสู่ความเจริญอย่างยั่งยืน (Sustainability)
ต้องคอยดูแล
และปกป้องผลประโยชน์ของผู้ถือหุ้นไม่ว่าจะเป็นรายใหญ่หรือรายเล็กให้ได้รับผลตอบแทนสูงที่สุด
จากเหตุผลดังกล่าวข้างต้น บริษัทฯ
จึงเล็งเห็นความสำคัญของการพัฒนาความรู้และทักษะของคณะกรรมการบริษัทฯ และฝ่ายบริหาร
โดยมีนโยบายส่งเสริมและดำเนินการให้คณะกรรมการบริษัทฯ
และฝ่ายบริหารเข้ารับการอบรมหรือเข้าร่วมกิจกรรมเพื่อเป็นการเพิ่มพูนความรู้ด้านต่างๆ
ที่เกี่ยวข้องกับบทบาทหน้าที่ที่ได้รับมอบหมาย ทั้งในฐานะกรรมการบริษัทฯ และกรรมการชุดย่อยต่างๆ
อย่างสม่ำเสมอ ทั้งที่จัดโดยสมาคมส่งเสริมสถาบันกรรมการบริษัทไทย (IOD)
ตลาดหลักทรัพย์แห่งประเทศไทย สำนักงานคณะกรรมการกำกับหลักทรัพย์
และตลาดหลักทรัพย์ สมาคมบริษัทจดทะเบียน ซึ่งกรรมการส่วนใหญ่มากกว่าร้อยละ 90
ได้ผ่านการอบรมหลักสูตรจากสมาคมส่งเสริมสถาบันกรรมการบริษัทไทย (IOD) ได้แก่

1.  หลักสูตร Director Accreditation Program (DAP)

2.  หลักสูตร Director Certification Program (DCP)

3.  หลักสูตร DCP Refresher Course (Re – DCP)

4.  หลักสูตร Audit Committee Program (ACP)

5.  หลักสูตร Role of the Chairman Program (RCP)

6.  หลักสูตร Role of the Compensation Committee (RCC)

7.  หลักสูตร Finance for Non-Finance Director (FN)

8.  หลักสูตร Understanding the Fundamental of Financial Statements (UFS)

9.  หลักสูตร Financial Statements for Directors (FSD)

การเข้ารับการอบรมของคณะกรรมการบริษัทฯ และฝ่ายบริหาร

คณะกรรมการและผู้บริหารบริษัทฯ
ให้ความสำคัญต่อการเข้าร่วมสัมมนาหลักสูตรที่เกี่ยวข้องกับการพัฒนาความรู้
ความสามารถในการปฏิบัติหน้าที่อย่างสม่ำเสมอ โดยคณะกรรมการและผู้บริหารบริษัทฯ
ได้ผ่านการอบรม/สัมมนาหลักสูตรของสมาคมส่งเสริมสถาบันกรรมการบริษัทไทย (Thai
Institute of Directors Association : IOD) และ ณ วันที่ 31 ธันวาคม 2553
มีรายละเอียดการเข้าอบรมของกรรมการและผู้บริหาร ดังนี้

+------------------------+----------------------+---------------------+
| รายชื่อ                  | ตำแหน่ง               | หลักสูตร              |
+========================+======================+=====================+
| นายอำพน กิตติอำพน        | ประธานกรรมการ        | - Director          |
|                        |                      | Certification       |
|                        |                      | Program             |
|                        |                      | (DCP 80 / 2006)     |
+------------------------+----------------------+---------------------+
| นายสุรชัย ธารสิทธิ์พงษ์      | รองประธานกรรมการคนที่  | - Director          |
|                        | 1                    | Accreditation       |
|                        | และกรรมการอิสระ       | Program             |
|                        |                      | (DAP 73 / 2008)     |
+------------------------+----------------------+---------------------+
| นายสถิตย์ ลิ่มพงศ์พันธุ์       | รองประธานกรรมการคนที่  | - Director          |
|                        | 2                    | Certification       |
|                        |                      | Program             |
|                        |                      | (DCP 28 / 2003)     |
|                        |                      |                     |
|                        |                      | - The Role of       |
|                        |                      | Chairman Program    |
|                        |                      | (RCP 18 / 2008)     |
|                        |                      |                     |
|                        |                      | - Audit Committee   |
|                        |                      | Program             |
|                        |                      | (ACP 22 / 2008)     |
+------------------------+----------------------+---------------------+
| นายจุลสิงห์ วสันตสิงห์       | กรรมการอิสระ          | -   Audit Committee |
|                        |                      |     Program         |
|                        |                      |                     |
|                        |                      |   (ACP 17 /2007)    |
|                        |                      |                     |
|                        |                      | -   Understanding   |
|                        |                      |     the Fundamental |
|                        |                      |     of Financial    |
|                        |                      |     Statements      |
|                        |                      |                     |
|                        |                      | (UFS 1 / 2006)      |
|                        |                      |                     |
|                        |                      | -   Director        |
|                        |                      |     Certification   |
|                        |                      |     Program         |
|                        |                      |                     |
|                        |                      | (DCP 35 / 2003)     |
|                        |                      |                     |
|                        |                      | -   Finance for     |
|                        |                      |     Non-Finance     |
|                        |                      |                     |
|                        |                      | Director (FN 7 /    |
|                        |                      | 2003)               |
+------------------------+----------------------+---------------------+
| นายบรรยง พงษ์พานิช       | กรรมการอิสระ          | - Director          |
|                        |                      | Accreditation       |
|                        |                      | Program             |
|                        |                      | (DAP 36 / 2005)     |
|                        |                      |                     |
|                        |                      | - The Role of       |
|                        |                      | Chairman Program    |
+------------------------+----------------------+---------------------+
| นายวีระวงค์ จิตต์มิตรภาพ    | กรรมการอิสระ          | - Director          |
|                        |                      | Certification       |
|                        |                      | Program             |
|                        |                      | (DCP 0 / 2000)      |
+------------------------+----------------------+---------------------+
| นายพิชัย ชุณหวชิร          | กรรมการอิสระ          | - Director          |
|                        |                      | Accreditation       |
|                        |                      | Program             |
|                        |                      | (DAP 49 / 2005)     |
+------------------------+----------------------+---------------------+
| พลอากาศเอก สถิตย์พงษ์     | กรรมการอิสระ          | -                   |
| สุขวิมล                  |                      |                     |
+------------------------+----------------------+---------------------+
| นายชัยศักดิ์ อังค์สุวรรณ      | กรรมการ              | - Director          |
|                        |                      | Accreditation       |
|                        |                      | Program             |
|                        |                      | (DAP 51 / 2006)     |
|                        |                      |                     |
|                        |                      | - The Role of       |
|                        |                      | Chairman Program    |
|                        |                      | (RCP 13 / 2006)     |
+------------------------+----------------------+---------------------+
| นายอารีพงศ์ ภู่ชอุ่ม         | กรรมการ              | - Director          |
|                        |                      | Certification       |
|                        |                      | Program             |
|                        |                      | (DCP 3 / 2000)      |
|                        |                      |                     |
|                        |                      | - DCP Refresher     |
|                        |                      | Course              |
|                        |                      | (Re-DCP 2 / 2009)   |
+------------------------+----------------------+---------------------+
| นายคณิศ แสงสุพรรณ        | กรรมการ              | - Director          |
|                        |                      | Accreditation       |
|                        |                      | Program             |
|                        |                      | (DAP 21 / 2004)     |
+------------------------+----------------------+---------------------+
| นายอภิพร ภาษวัธน์         | กรรมการ              | - Director          |
|                        |                      | Accreditation       |
|                        |                      | Program (DAP 39 /   |
|                        |                      | 2005)               |
+------------------------+----------------------+---------------------+
| นายประวิช รัตนเพียร       | กรรมการ              | - Director          |
|                        |                      | Accreditation       |
|                        |                      | Program             |
|                        |                      | (DAP 08 / 2004)     |
+------------------------+----------------------+---------------------+
| นายวราห์ สุจริตกุล         | กรรมการ              | -   Director        |
|                        |                      |     Certification   |
|                        |                      |     Program         |
|                        |                      |                     |
|                        |                      | (DCP / 2002)        |
+------------------------+----------------------+---------------------+
| นายปิยสวัสดิ์ อัมระนันทน์     | กรรมการ              | - Director          |
|                        | แล                   | Accreditation       |
|                        | ะกรรมการผู้อำนวยการใหญ่ | Program             |
|                        |                      | (DAP 35 / 2005)     |
+------------------------+----------------------+---------------------+
| นายกวีพันธ์ เรืองผกา       | รอ                   | - Director          |
|                        | งกรรมการผู้อำนวยการใหญ่ | Accreditation       |
|                        | สายการเงินและการบัญชี   | Program             |
|                        |                      | (DAP 25 / 2004)     |
+------------------------+----------------------+---------------------+
| เรืออากาศเอก มนตรี       | รอ                   | -                   |
| จำเรียง                 | งกรรมการผู้อำนวยการใหญ่ |                     |
|                        | ฝ่ายช่าง               |                     |
+------------------------+----------------------+---------------------+
| นายปานฑิต ชนะภัย         | รอ                   | - Director          |
|                        | งกรรมการผู้อำนวยการใหญ่ | Certification       |
|                        | สายทรัพ               | Program             |
|                        | ยากรบุคคลและบริหารทั่วไป | (DCP 111 / 2008)    |
+------------------------+----------------------+---------------------+
| นายโชคชัย ปัญญายงค์       | รอ                   | -                   |
|                        | งกรรมการผู้อำนวยการใหญ่ |                     |
|                        | สายกลยุทธ์และพัฒนาธุรกิจ  |                     |
+------------------------+----------------------+---------------------+
| นาวาอากาศตรี อัษฎาวุธ     | รอ                   | -                   |
| วัฒนางกูร                | งกรรมการผู้อำนวยการใหญ่ |                     |
|                        | สายปฏิบัติการ           |                     |
+------------------------+----------------------+---------------------+
| นายธีรพล โชติชนาภิบาล     | รักษาการรองกรรมการผู้อำ | -                   |
|                        | นวยการใหญ่สายการพาณิชย์ |                     |
+------------------------+----------------------+---------------------+
| นายธงชัย สิงห์กุล          | ผู้อำน                 | -                   |
|                        | วยการใหญ่ฝ่ายบัญชีการเงิน |                     |
+------------------------+----------------------+---------------------+
| นายพิเชษฐ์ เรียงวัฒนสุข     | ผู้อำนวย               | -                   |
|                        | การใหญ่ฝ่ายการเงินองค์กร |                     |
+------------------------+----------------------+---------------------+
| นางชาริตา ลีลายุทธ        | ผู้อำ                  | -                   |
|                        | นวยการใหญ่ฝ่ายบัญชีบริหาร |                     |
|                        | และงบประมาณ          |                     |
+------------------------+----------------------+---------------------+

การปฐมนิเทศกรรมการใหม่ (Directors Orientation)

เพื่อให้เป็นไปตามหลักการกำกับดูแลกิจการที่ดี (Good Corporate Governance)
เกี่ยวกับความรับผิดชอบของ
คณะกรรมการ (Board Responsibilities)
ตามข้อเสนอแนะของรายงานการกำกับดูแลกิจการเฉพาะบริษัท (Company Corporate
Governance Assessment Report & Recommendations)
ของสมาคมส่งเสริมสถาบันกรรมการบริษัทไทย บริษัทฯ
ได้จัดให้มีการปฐมนิเทศกรรมการที่ได้รับการแต่งตั้งใหม่ โดยบริษัทฯ
ได้จัดเอกสารและข้อมูลที่เป็นประโยชน์ต่อ
การปฏิบัติหน้าที่ของกรรมการ
รวมถึงจัดให้มีการแนะนำลักษณะธุรกิจและแนวทางการดำเนินธุรกิจของบริษัทฯ
สำหรับเอกสารและข้อมูลที่เป็นประโยชน์ สำหรับกรรมการ ซึ่งประกอบด้วย

1.  หลักการและแนวทางการกำกับดูแลที่ดีในรัฐวิสาหกิจปี 2552

2.  คู่มือกรรมการบริษัท การบินไทย จำกัด (มหาชน)

3.  แนวทางปฏิบัติสำหรับเลขานุการคณะกรรมการรัฐวิสาหกิจ

4.  หนังสือบริคณห์สนธิและข้อบังคับของบริษัทฯ

5.  คู่มือกรรมการบริษัทจดทะเบียน เล่ม 1 เล่ม 2 เล่ม 3

6.  พระราชบัญญัติคุณสมบัติมาตรฐานสำหรับกรรมการ และพนักงานรัฐวิสาหกิจ

7.  หลักการกำกับดูแลกิจการที่ดีสำหรับบริษัทจดทะเบียนปี 2549

8.  ข้อแนะนำการให้สารสนเทศสำหรับผู้บริหารบริษัทจดทะเบียน

9.  สาระสำคัญของพระราชบัญญัติหลักทรัพย์และตลาดหลักทรัพย์ ฉบับที่ 4 (พ.ศ. 2551)

10. ข้อกำหนดของตลาดหลักทรัพย์เกี่ยวกับการเปิดเผยสารสนเทศของบริษัทจดทะเบียน

11. รายงานประจำปี 2552

ค่าธรรมเนียมและค่าใช้จ่ายการตรวจสอบบัญชี

บริษัทฯ ยังคงสถานะเป็นรัฐวิสาหกิจ การตรวจสอบงบการเงินของบริษัทฯ
จะต้องกระทำโดยสำนักงานการตรวจเงินแผ่นดิน
ตามพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. 2542 มาตรา 4 (4)
และมาตรา 39 (2)
โดยมีการโอนย้ายสับเปลี่ยนเจ้าหน้าที่รับรองงบการเงินตามการโยกย้ายของเจ้าหน้าที่สำนักกรรมการตรวจเงินแผ่นดินสำหรับปี
2553 มีค่าธรรมเนียมตรวจสอบ 2.90 ล้านบาท และค่าใช้จ่ายเกี่ยวกับการตรวจสอบบัญชี 1.32
ล้านบาท

ปัจจัยอื่นที่อาจมีผลกระทบต่อการตัดสินใจลงทุน

ในปัจจุบันธุรกิจการบินเป็นธุรกิจที่มีการแข่งขันสูง มีปัจจัยเสี่ยงต่างๆ ที่เกี่ยวข้องกับธุรกิจ
ซึ่งส่งผลกระทบโดยตรงต่อผลการดำเนินงานและผลตอบแทนการลงทุน เช่น
สถานการณ์เศรษฐกิจโลก และเศรษฐกิจภายในประเทศ ราคาน้ำมัน
สถานการณ์ของตลาดเงินและตลาดทุน การแข่งขันของสายการบินคู่แข่งต่างๆ
ปัญหาและเหตุการณ์ทางการเมืองทั้งในและต่างประเทศ เป็นต้น

การตัดสินใจลงทุนอย่างรอบคอบ ถูกต้องและฉับไว ตลอดจนความรู้ความสามารถ ทักษะ
ประสบการณ์ของผู้บริหารทุกระดับจะมีความสำคัญอย่างมากต่อผลประกอบการ
และผลประโยชน์ของผู้ถือหุ้น ดังนั้น จึงมีความจำเป็นที่นักลงทุนและผู้มีส่วนได้เสียทุกท่านควรศึกษา
และทำความเข้าใจในรายละเอียดเกี่ยวกับข้อมูลของบริษัทฯ และปัจจัยอื่นๆ ที่ส่งผลกระทบ

การถือครองหุ้น และการเข้าร่วมประชุมของคณะกรรมการบริษัทฯ และคณะกรรมการตรวจสอบ
ประจำปี 2553

  --------------------------------------------------------------------------------------------------------------
  รายชื่อและตำแหน่งคณะกรรมการบริษัทฯ                         จำนวน    การเข้าร่วมประชุม /     ช่วงระยะเวลาการดำรงตำแหน่ง
                                                        หุ้นที่      จำนวนครั้งที่มีการประชุม   
                                                        ถือครอง   (ครั้ง)                
  ------------------------------- --------------------- -------- -------------------- --------------------------
  1. นายอำพน กิตติอำพน              ประธานกรรมการ         -        18/18                22 เม.ย. 52 - เม.ย. 54

  2. นายสุรชัย ธารสิทธิ์พงษ์            รองประธานกรรมการ      -        14/18                22 เม.ย. 52 - เม.ย. 55
                                  และกรรมการอิสระ                                      

  3. นายสถิตย์ ลิ่มพงศ์พันธุ์             รองประธานกรรมการ      -        12/18                18 มิ.ย. 52 - เม.ย. 55

  4. นายจุลสิงห์ วสันตสิงห์             กรรมการอิสระ           -        10/12                28 เม.ย. 53 - เม.ย. 56

                                  กรรมการตรวจสอบ        -        7/7                  

  5. นายบรรยง พงษ์พานิช             กรรมการอิสระ           -        15/18                22 เม.ย. 52 - เม.ย. 54

                                  กรรมการตรวจสอบ        -        11/12                

  6. นายวีระวงค์ จิตต์มิตรภาพ          กรรมการอิสระ           -        15/18                28 เม.ย. 53 - เม.ย. 56

                                  กรรมการตรวจสอบ        -        11/12                

  7. นายพิชัย ชุณหวชิร                กรรมการอิสระ           -        14/18                22 เม.ย. 52 - เม.ย. 54

  8. พลอากาศเอก สถิตย์พงษ์ สุขวิมล     กรรมการอิสระ           -        9/18                 22 เม.ย. 52 - เม.ย. 55

  9. นายชัยศักดิ์ อังค์สุวรรณ            กรรมการ               -        17/18                22 เม.ย. 52 - เม.ย. 55

  10. นายอารีพงศ์ ภู่ชอุ่ม              กรรมการ               -        15/18                22 เม.ย. 52 - เม.ย. 55

  11. นายคณิศ แสงสุพรรณ             กรรมการ               -        17/18                28 เม.ย. 53 - เม.ย. 56

  12. นายอภิพร ภาษวัธน์              กรรมการ               -        18/18                28 เม.ย. 53 - เม.ย. 56

  13. นายประวิช รัตนเพียร            กรรมการ               -        15/15                28 เม.ย. 53 - เม.ย. 56

  14. นายวราห์ สุจริตกุล              กรรมการ               -        4/4                  8 ต.ค. 53 - เม.ย. 54

  15. นายปิยสวัสดิ์ อัมระนันทน์          กรรมการ               -        18/18                26 ต.ค. 52 - เม.ย. 54

  16. นายชัยเกษม นิติสิริ              อดีตรองประธานกรรมการ   -        6/6                  27 ธ.ค. 50 - 28 เม.ย. 53

                                  อดีตกรรมการตรวจสอบ     -        4/4                  

  17. นายวัลลภ พุกกะณะสุต            อดีตกรรมการ            -        -                    22 เม.ย. 52 - 5 ม.ค. 53

  18. นายอมรศักดิ์ นพรัมภา            อดีตกรรมการ            -        9/9                  22 เม.ย. 52 - 21 ก.ค. 53

  19. นายศุภรัตน์ ควัฒน์กุล             อดีตกรรมการ            -        -                    27 ธ.ค. 50 - 26 พ.ค. 52

  20. นายกอบชัย ศรีวิลาศ             อดีตกรรมการ            -        -                    22 เม.ย. 52 - 25 ก.ย. 52

  21. นายวิสุทธิ์ ศรีสุพรรณ             อดีตกรรมการ            -        -                    27 ธ.ค. 49 - 22 เม.ย. 52

  22. นายวิชิต สุรพงษ์ชัย              อดีตกรรมการ            -        -                    9 เม.ย. 51 - 12 ม.ค. 53

  23. พลอากาศเอก สุกำพล สุวรรณทัต    อดีตกรรมการ            -        -                    9 เม.ย. 51 - 21 เม.ย. 52

  24. นายวิกรม คุ้มไพโรจน์            อดีตกรรมการ            -        -                    9 เม.ย. 51 - 21 เม.ย. 52

  25. นายวิศิษฎ์ ลิ้มประนะ             อดีตกรรมการ            -        -                    9 เม.ย. 51 - 21 เม.ย. 52

  26. นายรังสรรค์ แสงสุข             อดีตกรรมการ            -        -                    9 เม.ย. 51 - 1 เม.ย. 52

  27. พลเรือเอก เดชา อยู่พรต         อดีตกรรมการ            -        -                    9 เม.ย. 51 - 22 เม.ย. 52

  28. พลตำรวจเอก วุฑฒิชัย ศรีรัตนวุฑฒิ   อดีตกรรมการ            -        -                    9 เม.ย. 51 - 27 มี.ค. 52
  --------------------------------------------------------------------------------------------------------------

หมายเหตุ : อดีตประธานกรรมการ อดีตรองประธานกรรมการ และอดีตกรรมการ หมายถึง
กรรมการบริษัทฯ ที่พ้นวาระก่อนวันที่ 31 ธันวาคม 2553

ตารางแสดงผลตอบแทนคณะกรรมการบริษัทฯ ประจำปี 2553

  -------------------------------------------------------------------------------------------------------------------------------------------------------
  รายชื่อคณะกรรมการและตำแหน่ง                         ค่าตอบแทนรวมเบี้ยประชุมคณะกรรมการ(บาท)   เบี้ยประชุมอนุกรรมการ (บาท)     เงินรางวัลประจำปี(โบนัส)   รวมผลตอบ แทน
                                                                                                                    จากผลประกอบ            (บาท)
                                                                                                                    การปี 2552 (บาท)        
  -------------------------- --------------------- ------------------------------------ --------------------------- ---------------------- --------------
                                                                                        ค่าตอบแทนคณะกรรมการตรวจสอบ                          
                                                                                        (บาท)                                              

  1. นายอำพน กิตติอำพน         ประธานกรรมการ         787,500.00                           -                           117,480.16             904,980.16

  2. นายสุรชัย ธารสิทธิ์พงษ์       รองประธานกรรมการ      728,437.50                           45,000.00                   156,624.70             930,062.20
                             และกรรมการอิสระ                                                                                                

  3. นายสถิตย์ ลิ่มพงศ์พันธุ์        รองประธานกรรมการ      703,125.00                           52,500.00                   81,500.70              837,125.70

  4. นายจุลสิงห์ วสันตสิงห์        กรรมการอิสระ           483,750.00                           30,000.00                   40,959.80              736,959.80

                             กรรมการตรวจสอบ                                             182,250.00                                         

  5. นายบรรยง พงษ์พานิช        กรรมการอิสระ           675,000.00                           45,000.00                   94,579.91              1,107,079.91

                             กรรมการตรวจสอบ                                             292,500.00                                         

  6. นายวีระวงค์ จิตต์มิตรภาพ     กรรมการอิสระ           675,000.00                           75,000.00                   94,579.91              1,137,079.91

                             กรรมการตรวจสอบ                                             292,500.00                                         

  7. นายพิชัย ชุณหวชิร           กรรมการอิสระ           675,000.00                           75,000.00                   135,539.71             885,539.71

  8. พลอากาศเอก สถิตย์พงษ์      กรรมการอิสระ           607,500.00                           37,500.00                   94,579.91              739,579.91
  สุขวิมล                                                                                                                                    

  9. นายชัยศักดิ์ อังค์สุวรรณ       กรรมการ               720,000.00                           165,000.00                  94,579.91              979,579.91

  10. นายอารีพงศ์ ภู่ชอุ่ม         กรรมการ               697,500.00                           105,000.00                  94,579.91              897,079.91

  11. นายคณิศ แสงสุพรรณ        กรรมการ               720,000.00                           150,000.00                  94,579.91              964,579.91

  12. นายอภิพร ภาษวัธน์         กรรมการ               720,000.00                           127,500.00                  12,660.30              860,160.30

  13. นายประวิช รัตนเพียร       กรรมการ               650,625.00                           120,000.00                  -                      770,625.00

  14. นายวราห์ สุจริตกุล         กรรมการอิสระ           149,032.26                           15,000.00                   -                      164,032.26

  15. นายปิยสวัสดิ์ อัมระนันทน์     กรรมการ               720,000.00                           172,500.00                  24,948.24              917,448.24

  16. นายชัยเกษม นิติสิริ         อดีตรองประธานกรรมการ   251,250.00                           13,312.50                   152,482.18             528,044.68

                             อดีตกรรมการตรวจสอบ                                          111,000.00                                         

  17. นายวัลลภ พุกกะณะสุต       อดีตกรรมการ            4,838.71                             -                           94,579.91              99,418.62

                                                                                                                                           

  18. นายอมรศักดิ์ นพรัมภา       อดีตกรรมการ            406,693.55                           120,000.00                  135,539.71             662,233.26

  19. นายศุภรัตน์ ควัฒน์กุล        อดีตกรรมการ            -                                    -                           57,669.54              57,669.54

  20. นายกอบชัย ศรีวิลาศ        อดีตกรรมการ            -                                    -                           58,088.45              58,088.45

  21. นายวิสุทธิ์ ศรีสุพรรณ        อดีตกรรมการ            -                                    -                           40,959.80              40,959.80

  22. นายวิชิต สุรพงษ์ชัย         อดีตกรรมการ            -                                    -                           40,959.80              40,959.80

  23. พลอากาศเอก สุกำพล       อดีตกรรมการ            -                                    -                           40,959.80              40,959.80
  สุวรรณทัต                                                                                                                                  

  24. นายวิกรม คุ้มไพโรจน์       อดีตกรรมการ            -                                    -                           40,959.80              40,959.80

  25. นายวิศิษฎ์ ลิ้มประนะ        อดีตกรรมการ            -                                    -                           40,959.80              40,959.80

  26. นายรังสรรค์ แสงสุข        อดีตกรรมการ            -                                    -                           33,512.57              33,512.57

  27. พลเรือเอก เดชา อยู่พรต    อดีตกรรมการ            -                                    -                           40,959.80              40,959.80

  28. พลตำรวจเอก วุฑฒิชัย       อดีตกรรมการ            -                                    -                           31,650.76              31,650.76
  ศรีรัตนวุฑฒิ                                                                                                                                 
  -------------------------------------------------------------------------------------------------------------------------------------------------------

หมายเหตุ : อดีตประธานกรรมการ อดีตรองประธานกรรมการ และอดีตกรรมการ หมายถึง
กรรมการบริษัทฯ ที่พ้นวาระก่อนวันที่ 31 ธันวาคม 2553

  บุคลากร

ณ วันที่ 31 ธันวาคม 2553 บริษัทฯ มีพนักงานจำนวน 25,884 คน โดยทั่วไป พนักงานของบริษัทฯ
จะสิ้นสุดสภาพการเป็นพนักงานเมื่อสิ้นสุดรอบปีงบประมาณของทางการ (วันที่ 30 กันยายน)
ที่พนักงานนั้นมีอายุครบ 60 ปีบริบูรณ์ บริษัทฯ
มีข้อจำกัดตามแนวปฏิบัติภายในบางประการเกี่ยวกับมาตรการที่จะนำมาใช้ในการดำเนินการลดจำนวนพนักงานเพื่อการเพิ่มประสิทธิภาพในการดำเนินงาน
หรือลดต้นทุน ทั้งนี้ แนวปฏิบัติภายในของบริษัทฯ
ได้กำหนดให้สอดคล้องกับกฎหมายแรงงานของประเทศไทย
ซึ่งมีบทบัญญัติเกี่ยวกับการจ้างแรงงานและการเลิกจ้างพนักงาน ตลอดจนการเกษียณอายุการทำงาน

ตารางแสดงจำนวนพนักงานแยกตามสถานที่ปฏิบัติงานและหน้าที่ ณ วันที่ที่แสดงไว้

  ----------------------------- -------------- --------------- --------------
                                จำนวนพนักงาน                    
                                (คน)                           

                                ปี 2553         ปี 2553          ปี 2553

  จำนวนพนักงานทั้งหมด*             25,884         27,002          27,193

  แบ่งตามสถานที่ปฏิบัติงาน            22,563         23,481          23,569

   กรุงเทพฯ                                                    

   สถานที่อื่นในประเทศไทย          1,648          1,773           1,791

   ต่างประเทศ                   1,673          1,748           1,833

  แบ่งตามหน้าที่                                                   

   ลูกเรือบนเที่ยวบิน                                              

  - นักบิน                        1,450          1,455           1,475

  - พนักงานต้อนรับบนเครื่องบิน        5,984          6,163           6,128

   ฝ่ายช่าง                      4,467          4,620           4,446

   สายการพาณิชย์                 1,951          2,052           2,290

   ฝ่ายบริการลูกค้าภาคพื้น           3,328          3,491           3,542

   ฝ่ายบริการลานจอดและอุปกรณ์ภาคพื้น 2,328          2,462           2,532

   ฝ่ายครัวการบิน                 1,996          2,134           2,185

   ฝ่ายการพาณิชย์สินค้าและไปรษณียภัณฑ์ 1,695          1,757           1,780

   ฝ่ายอื่นๆ                      2,685          2,868           2,815
  ----------------------------- -------------- --------------- --------------

หมายเหตุ : * ไม่รวมบุคลากรที่เป็นบุคคลภายนอก
ตลอดจนบุคคลที่กองทัพอากาศไทยส่งมาปฏิบัติงาน

ตัวชี้วัดผลการปฏิบัติหน้าที่หลัก (Key Performance Indicators : KPIs)

บริษัทฯ กำหนดให้มีตัวชี้วัดผลการปฏิบัติหน้าที่หลัก (Key Performance Indicators: KPIs)
สำหรับพนักงาน ทั้งนี้ มีวัตถุประสงค์เพื่อเป็นการตอบแทนแก่พนักงานที่มีผลการปฏิบัติหน้าที่ที่ดี อีกทั้ง
ยังเป็นการเสริมสร้างความรับผิดชอบให้กับพนักงานในทุกระดับชั้นขององค์กร
ตัวชี้วัดผลการปฏิบัติหน้าที่หลักนี้เชื่อมโยงโดยตรงกับความสามารถในการทำกำไรและเมตริกซ์ชี้วัดผลการปฏิบัติหน้าที่อย่างอื่น
เพื่อให้วัตถุประสงค์ของฝ่ายบริหารสอดคล้องตรงกันกับวัตถุประสงค์ของผู้ถือหุ้น ปัจจุบัน บริษัทฯ
ได้กำหนดให้มีตัวชี้วัดผลการปฏิบัติหน้าที่หลักสำหรับผู้บริหารระดับสูง
ซึ่งรวมถึงกรรมการผู้อำนวยการใหญ่ รองกรรมการผู้อำนวยการใหญ่สายการพาณิชย์
สายกลยุทธ์และพัฒนาธุรกิจ สายทรัพยากรบุคคลและบริหารทั่วไป สายการเงินและการบัญชี
สายปฏิบัติการ ฝ่ายช่าง และกรรมการผู้จัดการกลุ่มธุรกิจสนับสนุนการบินทั้ง 3 กลุ่มของบริษัทฯ

ตัวชี้วัดผลการปฏิบัติหน้าที่หลักสำหรับผู้บริหารระดับสูงจะแตกต่างกันไปตามเป้าหมายและจุดมุ่งหมายในการปฎิบัติงานที่มีภารกิจต่างกัน
อย่างไรก็ดี โดยทั่วไปแล้ว
ตัวชี้วัดผลการปฏิบัติหน้าที่หลักจะเป็นการประเมินผลการปฏิบัติงานและเป้าหมายโดยรวมของแต่ละฝ่ายที่เกี่ยวข้องที่ผู้บริหารระดับสูงกำกับดูแล
และของบริษัทฯ เป็นการทั่วไป ทั้งนี้
สำหรับตัวชี้วัดผลการปฏิบัติหน้าที่หลักของกรรมการผู้อำนวยการใหญ่นั้น แบ่งออกเป็น 3 เกณฑ์หลัก
ได้แก่ (1) เกณฑ์ผลงานด้านการเงิน เช่น กำไรก่อนหักดอกเบี้ย ภาษี
ค่าเสื่อมราคาและค่าใช้จ่ายตัดจ่าย (EBITDA) กำไรสุทธิไม่รวมรายการพิเศษ (Adjusted Net
Profit) ผลกำไรเชิงเศรษฐศาสตร์ (Economic Profit)
อัตราส่วนความสามารถในการชำระหนี้ (DSCR) (2) เกณฑ์ผลงานด้านกลยุทธ์และการปฏิบัติการ
เช่น การจัดทำแผนวิสาหกิจ ผลการจัดอันดับสายการบิน ผลการสำรวจความพึงพอใจของลูกค้า
การปรับโครงสร้างธุรกิจ การพัฒนาผลิตภัณฑ์ บริการและระบบบริหารรายได้
การบริหารผลงานของฝ่ายบริหาร (3)
เกณฑ์คุณลักษณะในการทำงานในฐานะผู้บริหารสูงสุดขององค์กร เช่น
ผลการสร้างความพร้อมผู้บริหารในการปรับเปลี่ยนองค์กร
ผลการประเมินคุณลักษณะของผู้บริหารระดับสูงที่จำเป็นในการทำงานเพื่อให้ได้ผลที่เป็นเลิศ

บริษัทฯ ได้นำตัวชี้วัดผลการปฏิบัติหน้าที่หลักมาใช้กับรองกรรมการผู้อำนวยการใหญ่
กรรมการผู้จัดการกลุ่มธุรกิจ ผู้อำนวยการใหญ่ และผู้อำนวยการฝ่ายของกลุ่มธุรกิจในปี 2553
นอกจากนี้ บริษัทฯ ได้เริ่มทำร่างตัวชี้วัดของผู้อำนวยการใหญ่สำหรับปี 2554
และคาดว่าจะนำตัวชี้วัดผลการปฏิบัติหน้าที่หลักมาใช้กับผู้อำนวยการทุกคนไดัในปี 2554

การสรรหาบุคลากรการบิน

โดยทั่วไป บริษัทฯ จะว่าจ้างนักบิน และพนักงานต้อนรับที่มีสัญชาติไทย
และว่าจ้างพนักงานต้อนรับที่มิได้มีสัญชาติไทยเฉพาะในบางเส้นทางบินที่พนักงานต้อนรับจำเป็นต้องมีทักษะทางภาษาที่เกี่ยวข้องให้ปฏิบัติงานบนเส้นทางบินนั้น
แหล่งที่สำคัญในการสรรหานักบินคือ (ก) นักบินฝึกหัดทุนการบินไทย ได้แก่
บุคคลที่ไม่เคยมีประสบการณ์ด้านการบินมาก่อน มีวุฒิการศึกษาระดับปริญญาตรี
สำเร็จการศึกษาจากมหาวิทยาลัยที่ได้รับการรับรองจากหน่วยงานของรัฐ และ (ข)
นักบินผู้ถือใบอนุญาตนักบินพาณิชย์ตรี
ได้แก่นักบินที่มีใบอนุญาตนักบินพาณิชย์ตรีที่มีประสบการณ์ในการบินแล้ว
และผู้ที่ยังขาดประสบการณ์ในการบินพาณิชย์ รวมทั้งนักบินที่มีคุณสมบัติจากสายการบินอื่น
และนักบินจากกองทัพอากาศไทย กองทัพบกไทย กองทัพเรือไทย เจ้าหน้าที่ตำรวจ
และเจ้าหน้าที่จากหน่วยราชการอื่น

ผู้ที่สมัครนักบินจะต้องผ่านขั้นตอนการคัดเลือกโดยพิจารณาจากหลักเกณฑ์ในการคัดเลือกหลายประการ
รวมถึงผลการเรียน ความพร้อมของร่างกาย และสุขภาพจิต และที่สำคัญที่สุด
คือการทดสอบความถนัด
และจิตวิทยาการบินซึ่งดำเนินการโดยสถาบันด้านจิตวิทยาการบินที่เป็นที่ยอมรับในระดับนานาชาติ
ในช่วงเวลาหลายปีที่ผ่านมานี้
มีผู้ที่ผ่านการทดสอบเข้ามาเป็นนักบินฝึกหัดทุนการบินไทยประมาณร้อยละ 2 ถึงร้อยละ 3
ของจำนวนผู้สมัคร และมีนักบินผู้มีใบอนุญาตนักบินพาณิชย์ตรีประมาณร้อยละ 9 ถึงร้อยละ 19
ที่ผ่านขั้นตอนการสรรหา นักบินใหม่ที่ผ่านการสรรหานี้
จะได้เป็นนักบินผู้ช่วยก็ต่อเมื่อผ่านการฝึกอบรมหลักสูตรนักบินพาณิชย์เบื้องต้น (Airline
Transition Training) หลักสูตรการฝึกบินเฉพาะแบบ (Aircraft Type Course)
และหลักสูตรฝึกบินเปลี่ยนแบบเครื่องบิน (Aircraft Conversion Course) เป็นที่เรียบร้อยแล้ว
(การฝึกอบรมดังกล่าวจะใช้เวลาประมาณ 2 ปีสำหรับนักเรียนฝึกหัดทุนการบินไทย และประมาณ 1
ปี สำหรับนักบินผู้ถือใบอนุญาตนักบินพาณิชย์ตรี) และจะต้องทำงานกับบริษัทฯ
หลังจากที่ได้รับแต่งตั้งเป็นนักบินผู้ช่วยเป็นระยะเวลาไม่ต่ำกว่า 8 ปี

บริษัทฯ สรรหาพนักงานต้อนรับบนเครื่องบินเมื่อบริษัทฯ ต้องการ
พนักงานต้อนรับบนเครื่องบินจะต้องมีทักษะภาษาอังกฤษดี
การว่าจ้างพนักงานต้อนรับบนเครื่องบินที่บริษัทฯ สรรหาใหม่จะมีระยะเวลาการว่าจ้างตามสัญญา 5
ปี

โดยหลักแล้ว บริษัทฯ สามารถรักษาบุคลากรการบินไว้ได้ โดยอาศัยข้อตกลงตามสัญญาจ้าง
การให้สวัสดิการ และผลประโยชน์ตอบแทนที่แข่งขันได้ เช่น การให้ส่วนลดบัตรโดยสาร
ตลอดจนเสริมสร้างวัฒนธรรมองค์กรและส่งเสริมให้พนักงานมีความรักและความผูกพันต่อบริษัทฯ
อีกทั้ง บริษัทฯ
ยังได้จัดให้มีการฝึกอบรมและโครงการพัฒนาขีดความสามารถให้แก่บุคลากรอย่างสม่ำเสมอ
ทำให้บริษัทฯ สามารถรักษาบุคลากรการบินไว้ได้

ผลตอบแทนของพนักงาน

บริษัทฯ มีนโยบายการให้ผลตอบแทนแก่พนักงาน โดยการเชื่อมโยงกับผลการปฏิบัติงาน
และการให้ผลตอบแทนที่มุ่งเน้นผลงาน (Performance Management & Performance Based
Reward) โดยผลตอบแทนในส่วนของเงินเดือนและเงินรางวัลประจำปี
จะพิจารณาตามหลักเกณฑ์ที่คณะกรรมการบริษัทฯ กำหนด นอกจากนี้ พนักงานยังได้รับสวัสดิการ
และสิทธิประโยชน์ไม่น้อยกว่าที่กฎหมายกำหนด

บริษัทฯ มีกองทุนบำเหน็จสำหรับพนักงานประจำที่บริษัทฯ ว่าจ้างก่อนวันที่ 26 มิถุนายน 2535
เงินบำเหน็จนี้
จะจ่ายงวดเดียวให้แก่พนักงานโดยมีจำนวนเทียบเท่ากับอัตราเงินเดือนล่าสุดของพนักงานผู้นั้นคูณด้วยจำนวนปีของการทำงาน
ทั้งนี้ บริษัทฯ ส่งเงินเข้ากองทุนดังกล่าวคิดเป็นร้อยละ 10
ของเงินเดือนสำหรับพนักงานที่อยู่ในกองทุน นอกจากนี้บริษัทฯ
ยังมีกองทุนสำรองเลี้ยงชีพสำหรับพนักงานประจำที่ว่าจ้างตั้งแต่วันที่ 26 มิถุนายน 2535
และสำหรับพนักงานที่ว่าจ้างก่อนวันดังกล่าว
ซึ่งเลือกที่จะออกจากการเป็นสมาชิกกองทุนบำเหน็จเพื่อเข้าเป็นสมาชิกกองทุนสำรองเลี้ยงชีพ
สำหรับสมาชิกกองทุนสำรองเลี้ยงชีพที่มีอายุการทำงานน้อยกว่า 20 ปี บริษัทฯ
จะส่งเงินสมทบกองทุนร้อยละ 9 ของเงินเดือน ส่วนพนักงานส่งเงินสมทบเข้ากองทุนร้อยละ 2
ถึงร้อยละ 9 ของเงินเดือน สำหรับพนักงานที่มีอายุงานอย่างน้อย 20 ปี บริษัทฯ
จะส่งเงินสมทบกองทุนร้อยละ 10 ของเงินเดือน ส่วนพนักงานส่งเงินสมทบกองทุนร้อยละ 2
ถึงร้อยละ 10 ของเงินเดือน

ณ วันที่ 31 ธันวาคม 2553 พนักงานจำนวน 3,073 คน เป็นสมาชิกกองทุนบำเหน็จ
และพนักงานจำนวน 21,452 คน เป็นสมาชิกกองทุนสำรองเลี้ยงชีพ
ทั้งกองทุนบำเหน็จและกองทุนสำรองเลี้ยงชีพเป็นกองทุนเฉพาะสำหรับพนักงานของบริษัทฯ
ที่ได้รับการว่าจ้างเป็นพนักงานประจำในประเทศไทยหรือพนักงานที่ถูกโอนไปทำงานชั่วคราวในต่างประเทศ

ตารางแสดงผลตอบแทนที่เป็นตัวเงินที่จ่ายให้แก่พนักงานตามปีหรือรอบระยะเวลาที่แสดงไว้

หน่วย : ล้านบาท

+---------------------------+--------------+------------+-------------+
| ผลตอบแทนที่เป็นตัวเงินแก่พนักงาน | ปี 2553       | ปี 2552     | ปี 2551      |
+---------------------------+--------------+------------+-------------+
|   พนักงานทั่วไป              | 24,054       | 18,252     | 21,399      |
+---------------------------+--------------+------------+-------------+
|   นักบิน                    | 5,296        | 4,338      | 4,952       |
+---------------------------+--------------+------------+-------------+
|   พนักงานต้อนรับบนเครื่องบิน    | 8,778        | 7,346      | 8,615       |
+---------------------------+--------------+------------+-------------+
|   รวม                     | 38,128       | 29,936     | 34,966      |
|                           |              |            |             |
|                           | Z            |            |             |
+---------------------------+--------------+------------+-------------+

หมายเหตุ : จำนวนรวมผลตอบแทนอาจไม่ตรงกับผลรวมผลตอบแทนของพนักงานแต่ละประเภท
เนื่องจากมีการปัด เศษทศนิยม

โครงการร่วมใจจากองค์กรและโครงการ Golden Handshake

บริษัทฯ ได้นำโครงการร่วมใจจากองค์กรสำหรับพนักงานทั่วไปมาใช้ในปี 2553
เพื่อตอบสนองยุทธศาสตร์
การบริหารกำลังคนของบริษัทฯ ให้มีความสามารถในการแข่งขัน
และเพิ่มประสิทธิภาพในการบริหารงานขององค์กร
รวมทั้งเป็นการปรับปรุงโครงสร้างต้นทุนบุคลากรโดยรวมในระยะยาว
โดยเปิดโอกาสให้พนักงานที่มีอายุตั้งแต่ 45 ปี และอายุงานตั้งแต่15 ปีขึ้นไป
เข้าร่วมโครงการโดยสมัครใจ
พนักงานที่ได้รับอนุมัติให้ออกตามโครงการจะได้รับผลประโยชน์ตอบแทนตามโครงการและผลประโยชน์อื่นๆ
ทั้งนี้ มีพนักงานสมัครเข้าร่วมโครงการจำนวน 632 คน และมีผู้ได้รับอนุมัติให้ออกจำนวน 628 คน

ในปี 2553 บริษัทฯ มีโครงการ Golden Handshake
สำหรับพนักงานต้อนรับบนเครื่องบินที่ปฏิบัติงานกับบริษัทฯ มานาน
และสำหรับพนักงานสังกัดสถานีพิษณุโลก อุบลราชธานี และแม่ฮ่องสอน ซึ่งบริษัทฯ หยุดทำการบิน
เพื่อเปิดโอกาสให้พนักงานดังกล่าวเกษียณอายุก่อนกำหนดได้เป็นกรณีพิเศษ
โดยมีผู้สมัครเข้าร่วมโครงการและได้รับอนุมัติให้ออกจากบริษัทฯ จำนวน 58 และ 23 คน
ตามลำดับ

พนักงานที่ได้รับอนุมัติให้ออกตามโครงการดังกล่าวข้างต้นจะพ้นสภาพพนักงาน
โดยได้รับผลประโยชน์ตอบแทนตามโครงการโดยสรุปดังต่อไปนี้

-   ผลประโยชน์ตอบแทนตามโครงการตามที่ระบุไว้ในโครงการนั้นๆ แล้วแต่กรณี เช่น
    ผลประโยชน์ตอบแทนจำนวนเท่ากับจำนวนปีที่ทำงาน คูณด้วยเงินเดือนค่าจ้างสุดท้าย
    สูงสุดไม่เกิน 30 เดือน
    แต่ต้องไม่เกินอายุงานที่เหลือนับเป็นเดือนตั้งแต่วันที่ที่ระบุตามโครงการจนถึงวันที่ 30
    กันยายนของปีที่เกษียณอายุ หรือผลประโยชน์ตอบแทนจำนวน 30
    เท่าของเงินเดือนค่าจ้างสุดท้าย เป็นต้น

-   ผลประโยชน์ตอบแทนอื่นๆ ตามแต่กรณี อาทิ เงินตอบแทนพิเศษ
    เท่ากับเงินเดือนค่าจ้างสุดท้ายจำนวน 10 เดือน เงินบำเหน็จ หรือเงินกองทุนสำรองเลี้ยงชีพ
    เงินรางวัลประจำปี สิทธิประโยชน์เรื่องบัตรโดยสารพนักงาน การรักษาพยาบาล

นโยบายการพัฒนาและฝึกอบรมพนักงาน

ฝ่ายพัฒนาและฝึกอบรมบุคลากร ให้ความสำคัญกับการพัฒนาคุณภาพบุคลากรของบริษัทฯ
ให้ได้มาตรฐานและ
มีประสิทธิภาพอย่างต่อเนื่อง รวมทั้งเสริมสร้างศักยภาพของพนักงาน
การเสริมสร้างวัฒนธรรมองค์กร ส่งเสริมให้พนักงานมีความรักและความผูกพันในองค์กร
ปลูกฝังคุณธรรม และจิตสำนึกที่ดีให้กับพนักงาน
ให้ความสำคัญในด้านการวิจัยและพัฒนาหลักสูตรการฝึกอบรม พัฒนานวัตกรรมในการฝึกอบรม
เพื่อให้มีระบบการฝึกอบรมบุคลากรที่มีประสิทธิภาพ

กระบวนการสรรหาและคัดเลือกพนักงานของบริษัทฯ
เป็นไปตามนโยบายและขั้นตอนภายในของบริษัทฯ

บริษัทฯ กำหนดมาตรฐานเกี่ยวกับการว่าจ้างพนักงานโดยพิจารณาถึงอัตราว่างของแต่ละแผนก
โดยบริษัทฯ จะคัดเลือกพนักงานที่บริษัทฯ เชื่อว่าสามารถปฏิบัติงานเพื่อบรรลุวัตถุประสงค์ของบริษัทฯ
และสามารถปรับตัวเข้ากับวัฒนธรรมองค์กรได้ บริษัทฯ
มีระบบการประเมินผลการปฏิบัติงานที่มีคุณภาพ
กำหนดตัวชี้วัดที่เหมาะสมกับเป้าหมายของแผนงานและหน่วยงาน
เป็นระบบที่เชื่อมโยงการให้ผลตอบแทนตามผลงาน และสนับสนุนให้พนักงานพัฒนาผลงานของตนเอง
พัฒนาองค์ความรู้ของพนักงานทุกระดับอย่างต่อเนื่อง
ให้ตรงกับความต้องการในการดำเนินภารกิจขององค์กร
ตลอดจนส่งเสริมให้พนักงานทุกระดับมีส่วนร่วมและมีจิตสำนึกรักองค์กรเสมือนเป็นเจ้าของ

บริษัทฯ จัดหลักสูตรการพัฒนาบุคลิกภาพและการจัดการให้กับพนักงาน โครงการฝึกอบรมต่างๆ
จะเน้นที่หลักสูตรเพื่อการบรรลุเป้าหมายส่วนบุคคลและเป้าหมายทางธุรกิจ
โดยมีวัตถุประสงค์ให้พนักงานสามารถตอบสนองการเปลี่ยนแปลงภายในองค์กรได้อย่างสร้างสรรค์
บริษัทฯ มีศูนย์ฝึกอบรมทั้งหมด 10 แห่ง และดำเนินการฝึกอบรมด้านต่างๆ เช่น
การฝึกอบรมทักษะในการเป็นนักบินประจำเที่ยวบิน (Flight Deck Crew Skills)
ทักษะในการเป็นพนักงานต้อนรับบนเครื่องบิน (Cabin Crew Skills)
ทรัพยากรพนักงานประจำเที่ยวบิน (Flight Crew Resources)
ทักษะด้านภาษาสำหรับพนักงานประจำเที่ยวบิน (Flight Crew Language Skills)
ทักษะการพัฒนาทรัพยากรบุคคล (Corporate Human Resource Development)
ทักษะการบริการภาคพื้น (Ground Services) ทักษะการบริการด้านขนส่ง (Cargo)
ทักษะการบริการด้านอาหาร (Catering) ทักษะทางช่าง (Technical Skills)
ทักษะเชิงพาณิชย์ (Commercial) การฝึกอบรมด้านธุรกิจการบิน (Airline Training)
การฝึกอบรมด้านการบริหาร (General Management Training)
การฝึกอบรมด้านเทคโนโลยีสารสนเทศ (Information Technology Skills)
และการฝึกอบรมด้านภาษาและนวัตกรรมการสอน (Language and Training Innovations)
นอกจากนี้ ยังมีการจัดทำโครงการความร่วมมือทางวิชาการกับสถาบันการศึกษาภายนอกอื่นๆ
ในการให้การศึกษาในระดับที่สูงขึ้นแก่พนักงาน

พนักงานทั่วไป

บริษัทฯ ให้ความสำคัญในการฝึกอบรมพนักงานทุกฝ่ายทุกระดับ โดยฝ่ายฝึกอบรมและพัฒนาของบริษัทฯ
มีหน้าที่ในการวางแผนการจัดทำหลักสูตรและดำเนินการฝึกอบรม
โดยมีหลักสูตรทั้งด้านการบริหารจัดการสำหรับผู้บริหาร และการพัฒนาทักษะด้านเทคนิคเฉพาะด้าน
ด้านทัศนคติและความรู้ ตลอดจนด้านการทบทวนการปฏิบัติงาน
ซึ่งพนักงานทุกคนต้องเข้ารับการอบรมอย่างสม่ำเสมอ

บุคลากรการบิน

บริษัทฯ ให้ความสำคัญในการฝึกอบรมนักบินและพนักงานต้อนรับบนเครื่องบินอย่างมาก
เพื่อให้บุคลากรมีทักษะและความสามารถที่เพียงพอต่อการให้บริการผู้โดยสาร บริษัทฯ
ได้จัดหลักสูตรการฝึกอบรมนักบินเบื้องต้น (Airline Transition Training)
เพื่อผลิตบุคลากรที่มีประสิทธิภาพในการปฏิบัติการบิน
ซึ่งความรับผิดชอบในส่วนนี้เป็นของฝ่ายพัฒนาทรัพยากรการบินของบริษัทฯ ทั้งนี้ บริษัทฯ
มีเป้าหมายจะผลิตนักบินประมาณปีละ 70 คน ในส่วนของพนักงานต้อนรับบนเครื่องบิน
พนักงานทุกคนจะต้องผ่านการฝึกฝนทั้งภาคทฤษฎีและปฏิบัติเป็นเวลา 8-9 สัปดาห์
โดยทำการฝึกภาคปฏิบัติในห้องฝึกจำลองงานบริการบนเครื่องบิน (Cabin Service Trainer)
และทดลองงานบริการบนเครื่องบินอีก 6 เดือน บริษัทฯ
ยังจัดให้มีการฝึกอบรมการพัฒนาทัศนคติต่องานและลูกค้า
จัดสัมมนาพนักงานต้อนรับบนเครื่องบินในทุกระดับชั้นเพื่อ
ปลุกจิตสำนึกการให้บริการที่ดี

บุคลากรการบินประกอบด้วย :

นักบิน

บริษัทฯ ให้ความสำคัญกับการฝึกอบรมนักบินเป็นอย่างยิ่ง
เพื่อให้ได้นักบินที่ได้มาตรฐานตามกฎเกณฑ์ขององค์การการบินพลเรือนระหว่างประเทศ
(International Civil Aviation Organization) บริษัทฯ
จะส่งผู้ที่ผ่านการสอบคัดเลือกไปฝึกอบรมเพื่อเป็นนักบินที่สถาบันการฝึกบิน เป็นเวลา 12 เดือน
เพื่อให้ได้รับใบอนุญาตนักบินพาณิชย์ตรีจากกรมการบินพลเรือน เมื่อได้รับใบอนุญาตนักบินแล้ว
นักบินจะเข้ารับการฝึกอบรมในหลักสูตรนักบินเบื้องต้น (Airline Transition Training)
หลักสูตรการฝึกบินเฉพาะแบบ (Aircraft Type Course)
และหลักสูตรการฝึกเปลี่ยนแบบเครื่องบิน (Aircraft Conversion Course)
เป็นเวลาอย่างน้อย 12 เดือน
นักบินดังกล่าวจึงจะได้รับใบอนุญาตจากกรมการบินพลเรือนให้ทำการบินกับเครื่องบินของบริษัทฯ
นักบินผู้ช่วยของบริษัทฯ จะต้องมีประสบการณ์ด้านการบินอย่างน้อย 8 ปี
นักบินผู้ช่วยที่ผ่านการประเมินจะได้รับการคัดเลือกเข้ารับการทดสอบและพิจารณาเลื่อนตำแหน่งเป็นกัปตันหรือนักบินที่หนึ่ง
(Pilot in Command) ปัจจุบัน บริษัทฯ มีเครื่องฝึกบินจำลองสำหรับแบบของเครื่องบินแบบโบอิ้ง
และแบบแอร์บัสที่บริษัทฯ ทำการบินอยู่จำนวน 6 แบบ ติดตั้งอยู่ที่สำนักงานใหญ่ของบริษัทฯ
เพื่อใช้ในการฝึกอบรมและเพิ่มพูนทักษะของนักบิน
โดยนักบินจะสามารถทำการฝึกการนำเครื่องบินขึ้นและลงจอด ณ ท่าอากาศยานต่าง ๆ ได้ทั่วโลก
ในสภาพภูมิอากาศทุกประเภททั้งภาวะปกติและฉุกเฉิน นอกจากนี้
นักบินทุกคนจะต้องผ่านการตรวจสุขภาพตามระยะเวลาที่กำหนด
และต้องเข้ารับการฝึกอบรมด้านความปลอดภัยในด้านการปฏิบัติการบิน โดยทั่วไป นักบินของบริษัทฯ
จะเกษียณอายุเมื่อมีอายุครบ 60 ปี

พนักงานต้อนรับบนเครื่องบิน

ผู้ที่บริษัทฯ รับเข้าเป็นพนักงานต้อนรับบนเครื่องบินจะได้รับการฝึกอบรมที่ศูนย์ฝึกอบรมหลักสี่
กรุงเทพมหานคร เป็นเวลาไม่น้อยกว่า 3 เดือน
และมีการฝึกอบรมเพิ่มเติมตลอดระยะเวลาการทำงาน
พนักงานต้อนรับบนเครื่องบินมีสิทธิได้รับการพิจารณาเลื่อนตำแหน่งเป็นหัวหน้าพนักงานต้อนรับบนเครื่องบินหลังจากปฏิบัติงานในตำแหน่งพนักงานต้อนรับบนเครื่องบินเป็นเวลา
10 ปี
และมีสิทธิได้รับการพิจารณาเลื่อนตำแหน่งเป็นผู้จัดการเที่ยวบินหลังจากปฏิบัติงานในตำแหน่งหัวหน้าพนักงานต้อนรับบนเครื่องบินเป็นเวลา
2 ปี โดยพิจารณาจากผลการปฏิบัติงาน ผลสอบข้อเขียน การสัมภาษณ์
และคะแนนการวัดผลภาษาอังกฤษ TOEIC 650 คะแนนขึ้นไป

บริษัทฯ ให้ความสำคัญในการพัฒนาศักยภาพของพนักงานต้อนรับบนเครื่องบินอย่างต่อเนื่อง
โดยมีการวางแผนการฝึกอบรมสำหรับพนักงานตั้งแต่แรกเข้า
การฝึกอบรมสำหรับเปลี่ยนแบบเครื่องบิน
และการฝึกอบรมสำหรับพนักงานต้อนรับบนเครื่องบินที่ได้รับการเลื่อนตำแหน่งสูงขึ้นจนถึงระดับผู้จัดการเที่ยวบิน
พนักงานต้อนรับบนเครื่องบิน
ทุกคน จะได้รับการฝึกอบรมเพื่อทบทวนเรื่องระบบความปลอดภัย และการบริการอย่างน้อย 1
ครั้งภายใน 1 ปี โดยให้ความสำคัญกับการฝึกอบรมทั้งภาคทฤษฎีและภาคปฏิบัติ
ให้พนักงานมีความรู้ความชำนาญ มีทัศนคติและใจรักต่องานบริการ (Service-Minded)
ควบคู่ไปกับความตระหนักด้านความปลอดภัย

นอกจากพนักงานต้อนรับบนเครื่องบินจะได้รับการฝึกอบรมตามหลักสูตรดังกล่าวข้างต้นแล้ว
ยังมีหลักสูตรที่เสริมสร้างศักยภาพเฉพาะทางในสายงานวิชาชีพด้านการบิน อันได้แก่
หลักสูตรการพัฒนาบุคลิกภาพ
หลักสูตรการเรียนรู้และทำความเข้าใจกับอารมณ์และความรู้สึกของตนเอง
เพื่อเป็นการพัฒนาศักยภาพส่วนตัวของพนักงาน และเป็นการเพิ่มประสิทธิภาพการบริการให้ดียิ่งขึ้น
นอกจากนี้ บริษัทฯ ให้ความสำคัญกับการตรวจติดตาม
การประเมินผลการปฏิบัติงานของพนักงานต้อนรับบนเครื่องบินทุกระดับ
โดยได้กำหนดมาตรฐานการประเมินผลให้พนักงานต้อนรับบนเครื่องบินทุกคนได้รับการประเมินผลการปฏิบัติงาน
4 ครั้งต่อปี เป็นอย่างน้อย

ค่าใช้จ่ายในการพัฒนาพนักงาน

หน่วย : ล้านบาท

+---------------------------------------+---------+---------+---------+
| รายจ่ายในการพัฒนาพนักงาน                 | ปี 2553  | ปี 2552  | ปี 2551  |
+=======================================+=========+=========+=========+
| รายจ่ายในการพัฒนาพนักงานทั่วไป             | 133     | 85      | 128     |
+---------------------------------------+---------+---------+---------+
| รายจ่ายในการพัฒนานักบิน                   | 337     | 356     | 415     |
+---------------------------------------+---------+---------+---------+
| รายจ่ายในการพัฒนาพนักงานต้อนรับบนเครื่องบิน   | 11      | 9       | 10      |
|                                       |         |         |         |
|   ต้อนรับบนเครื่องบิน                      |         |         |         |
+---------------------------------------+---------+---------+---------+
|   รวม                                 | 481     | 450     | 553     |
+---------------------------------------+---------+---------+---------+

การบริหารงานแรงงานสัมพันธ์ สหภาพแรงงานรัฐวิสาหกิจการบินไทย และการคุ้มครองแรงงาน

บริษัทฯ มีความมุ่งมั่นให้พนักงานของบริษัทฯ ได้รับการคุ้มครองด้านสภาพการจ้าง
โดยดำเนินการตาม พระราชบัญญัติแรงงานรัฐวิสาหกิจสัมพันธ์ พ.ศ. 2543
ซึ่งมีความสัมพันธ์กับสหภาพแรงงานฯ แม้ว่าจะมีการเสนอข้อเรียกร้องจากพนักงานบ้าง
แต่ก็ดำเนินการไปตามกระบวนการและขั้นตอนตามที่กฎหมายกำหนด
และสามารถทำความเข้าใจและตกลงกันได้ด้วยดี
โดยการชี้แจงจากฝ่ายบริหารให้พนักงานทราบโดยตรง หรือผ่านการเจรจากับสหภาพแรงงานฯ
คณะกรรมการกิจการสัมพันธ์ของบริษัทฯ มีการประชุมหารือเกี่ยวกับสภาพการจ้าง สวัสดิการ
และสิทธิประโยชน์
ต่างๆ ของพนักงานอยู่เป็นประจำทุกเดือน

การคุ้มครองแรงงาน จะมีการประชุมคณะกรรมการความปลอดภัย อาชีวอนามัย
และสภาพแวดล้อมในการทำงาน เป็นประจำทุกเดือน
และมีการแต่งตั้งเจ้าหน้าที่ความปลอดภัยในการทำงานทั้งในระดับบริหารและระดับปฏิบัติการ
เพื่อตรวจสอบสภาพอุปกรณ์ เครื่องมือที่พนักงานใช้ และสภาพแวดล้อมในการทำงาน

กรณีที่มีข้อมูลข่าวสารที่ฝ่ายบริหารต้องการสื่อสารถึงพนักงาน บริษัทฯ
ดำเนินการโดยการประชุมหัวหน้าหน่วยงาน เพื่อนำไปเผยแพร่ให้พนักงานในสังกัดทราบ
รวมทั้งพนักงานสามารถรับทราบได้จากสื่อต่างๆ ภายในบริษัทฯ ทั้งในรูปของคำสั่งบริษัทฯ
ประกาศบริษัทฯ Bulletin การออกเสียงตามสายและทางเว็บไซต์ของบริษัทฯ อนึ่ง
พนักงานสามารถแสดงความคิดเห็นไปยังฝ่ายบริหารผ่านทางเว็บไซต์ของบริษัทฯ ได้ โดยบริษัทฯ
ได้จัดให้มีผู้รับผิดชอบในการตอบคำถามพนักงานเพื่อความเข้าใจที่ดีและการรับทราบข้อมูลข่าวสารกันได้อย่างทั่วถึง

ตัวแทนพนักงานและแรงงานสัมพันธ์

บริษัทฯ เชื่อว่าพนักงานของบริษัทฯ ประมาณร้อยละ 55.6 (หากรวมพนักงานต้อนรับบนเครื่องบิน
จะเป็นประมาณร้อยละ 65.5)
เป็นสมาชิกสหภาพแรงงานซึ่งจัดตั้งขึ้นตามพระราชบัญญัติแรงงานรัฐวิสาหกิจสัมพันธ์ พ.ศ. 2543
ฝ่ายบริหารของบริษัทฯ จะต้องประชุมกับตัวแทนสหภาพแรงงานฯ อย่างน้อยทุกเดือน
พระราชบัญญัติแรงงานรัฐวิสาหกิจสัมพันธ์ พ.ศ. 2543 ห้ามมิให้ลูกจ้างของรัฐวิสาหกิจนัดหยุดงาน
อย่างไรก็ตาม ที่ผ่านมา พนักงานของบริษัทฯ
ก็ได้เข้าร่วมการคัดค้านแบบไม่เป็นทางการโดยมีข้อเรียกร้องในประเด็นต่างๆ

ข้อพิพาททางแรงงาน

  ณ วันที่ 31 ธันวาคม 2553 บริษัทฯ มีข้อพิพาททางกฎหมายในคดีแรงงาน ซึ่งบริษัทฯ เป็นจำเลย
  สรุปได้ดังนี้

  --------------------- ----------------------- --------------------------
  ประเภทคดี              ทุนทรัพย์รวม (ล้านบาท)      สถานะปัจจุบัน

  คดีพิพาทแรงงาน          1,751.71                อยู่ในระหว่างพิจารณาคดีของศาล
  --------------------- ----------------------- --------------------------

  โปรดพิจารณารายละเอียดเพิ่มเติมในหัวข้อ “6. ข้อพิพาททางกฎหมาย – 6.1
  ข้อพิพาททางกฎหมายทั่วไปที่มิได้เกี่ยวเนื่องกับกฎหมายว่าด้วยการป้องกันการผูกขาดและการกีดกันทางการค้า”

8.3 คู่มือกรรมการบริษัทฯ

ในฐานะที่คณะกรรมการบริษัทฯ เป็นผู้รับมอบอำนาจจากผู้ถือหุ้นให้ดำเนินภารกิจต่างๆ ของบริษัทฯ
เพื่อให้เกิดประโยชน์สูงสุดแก่ผู้ถือหุ้น
มีหน้าที่และความรับผิดชอบในการกำหนดนโยบายและทิศทางการดำเนินงานของบริษัทฯ
และควบคุมการดำเนินงานของฝ่ายบริหารให้เป็นไปตามนโยบายและทิศทางที่กำหนด
รวมทั้งมีหน้าที่ในการปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนปฏิบัติหน้าที่ให้เป็นไปตามมติที่ประชุมผู้ถือหุ้นด้วยความซื่อสัตย์สุจริต
และระมัดระวังรักษาผลประโยชน์ของบริษัทฯ ด้วยความรับผิดชอบต่อผู้มีส่วนได้เสีย ซึ่งได้แก่ ผู้ถือหุ้น
นักลงทุน พนักงาน ลูกค้า คู่ค้า เจ้าหนี้ หน่วยงานของรัฐ ชุมชน และสิ่งแวดล้อม

ดังนี้ เพื่อให้ภารกิจหลักของคณะกรรมการบริษัทฯ ดำเนินไปอย่างมีประสิทธิภาพและประสิทธิผล
บริษัทฯ จึงได้จัดทำคู่มือกรรมการบริษัทฯ ขึ้น โดยมีวัตถุประสงค์เพื่อเสริมสร้างความรู้ความเข้าใจ
ในบทบาท หน้าที่ ความรับผิดชอบของคณะกรรมการบริษัทฯ ต่อผู้ถือหุ้น
รวมทั้งได้เข้าใจถึงหลักเกณฑ์ที่สำคัญเกี่ยวกับคณะกรรมการ และคณะอนุกรรมการชุดต่างๆ
รวมทั้งนโยบาย ข้อมูลที่สำคัญเกี่ยวกับบริษัทฯ ข้อบังคับที่เกี่ยวข้องในการบริหารจัดการ หลักเกณฑ์
กฎระเบียบ